
ALCRIS Romance 


Capitolul 1 

Suliţa fulgerului despică pentru o clipă cerul pe care se 
rostogoleau nori negri, conturând, într-o străfulgerare de lumină, 
imaginea stranie a porţii de acces, ca apoi, imediat, noaptea să se 
înfăşoare din nou în giulgiul său negru, îmbibat de ploaie. 

Kate apăsă pe frână, luată prin surprindere de vederea 
neaşteptată a porţii, iar maşina se balansă pe pietrişul ud, pentru 
a se opri, în cele din urmă, parcă la comanda salvei de tunet care 
urmă. Un al doilea fulger îi confirmă realitatea a ceea ce doar 
crezuse că vede cu câteva clipe înainte: pe grinda transversală a 
porţii, cam la o înălţime de şase metri de la pământ, era agăţat 
un craniu albit de ploi al unui cerb cu coarne uriaşe, care părea că 
o priveşte prin orbitele goale, făcând-o să se înfioare de spaimă. 

Se apropie încet, atentă, până când, în lumina farurilor, putu 
citi ce scria pe panoul de deasupra porţii masive: KATHRYN 
DOWNS. 

Oftă, uşurată; cel puţin, găsise locul, deşi întârziase atât de 
mult. 

Rămase pe loc, privind furtuna de afară. N-avea niciun chef să 
iasă din maşină. La naiba cu ideea - a cui o fi fost - de a închide 
poarta! La naiba mai ales cu ideea ei de a îmbrăca, pentru 
această ultimă etapă a călătoriei, rochia aceea total nepotrivită, şi 
pantofi cu toc! Nu-i foloseau la nimic blugii, cămăşile şi pantofii 
comozi din valiza de pe bancheta din spate, toate cumpărate 
înainte de a pleca din Melbourne şi chiar purtate, unele, pe 
parcursul călătoriei de două mii de kilometri prin Wagga Wagga, 
Dubbo, Moree şi Warwich. Dar dimineaţă, când plecase din 
Brisbane, soarele strălucise atât de puternic, încât nu se 
aşteptase la o schimbare de vreme spectaculoasă. Se gândise 
doar să arate cât mai bine la întâlnirea cu tatăl ei, după doi ani în 
care nu se mai văzuseră. 

Mai privi o dată prin perdeaua aproape opacă a ploii şi îşi 
dădu seama că nu avea de ales: greu, dar reuşi să treacă pe 
bancheta din spate şi să-şi scoată rochia, dar acum, chinuindu-se 
să-şi tragă blugii noi, rigizi, o pufni râsul, conştientă de ridicolul 
situaţiei. 

încă mai râdea, cu capul îngropat în cămaşa pe care tocmai 
şi-o trăgea peste coama de păr blond, când o lumină puternică 
aproape o orbi prin țesătura subţire. Numai că de data asta nu 
era fulger, ci o lanternă. 

-Ce naiba ....? 

Vocea intrigată a necunoscutului era mai puternică decât 
ropotul ploii pe capota maşinii. 

instinctul de autoapărare îi veni în ajutor si bloc' portiera chiar 
în clipa în care acesta încerca s-o deschidă. 

- Pleacă, te rog, pleacă... 

Pentru o clipă, Kate se gândi să treacă din nou pe locul din 
faţă, pentru a putea cel puţin porni maşina si a se îndepărta de el, 
dar acum, paralizată de groază, nu se mai simţea în stare de 
nimic. 

Un nou fulger îl făcu pe bărbat să privească spre cer, moment 
în care lăsă lanterna mai jos, într-un unghi care îi permise lui Kate 
să-l vadă mai bine. Imaginea nu era deloc de natură s-o 
liniştească: o pălărie ponosită, ca de cowboy, o haină 
impermeabilă, iar între ele, o faţă tocmai bună de speriat copiii: 
colţuroasă, cu un nas subţire acvilin, pomeţi proeminenţi, gură cu 
buze subţiri şi bărbie despicată. Cât despre ochi, erau două 
smaralde care străluceau pe sub borul pălăriei. Impresia era de 
chip cioplit în stâncă şi, în orice caz, inspira teamă. Apoi, brusc, 
colţurile buzelor, până atunci cu o expresie atât de dură, se 
ridicară într-un zâmbet la fel de neliniştitor şi, dând uşor din cap, 
individul îi făcu semn să coboare geamul. 

Mută de groază, Kate nu putu decât să facă semn cu capul că 
nu vrea. Spre surprinderea ei, necunoscutul făcu doi paşi înapoi, 
continuând să ţină lanterna astfel încât faţa să-i fie luminată, 
ceea ce-i inspiră destul curaj pentru a lăsa geamul câţiva 
centimetri în jos. 

- Presupun că eşti Kate Lester, dar aş putea să întreb ce naiba 
făceai? rosti el cu voce tunătoare. 


- Lyle, răspunse ea în mod automat. Kate Lyle. 

Nu va mai fi niciodată o Lester, dar chiar şi ea trebuia să-şi 
repete mereu acest lucru. 

- Asta spune mult. 

Vorbind, se apropie din nou de maşină, ca să se îndepărteze 
la loc, contrariat, când o văzu pregătită să ridice geamul. 

- Ce-i cu tine?! 

După tonul vocii, era clar că nu înţelege de ce se teme de el, 
de parcă n-ar fi apărut în plină noapte, ca o fantomă. 

- Ar trebui să fie clar ce e cu mine! Cum să reacţionez când 
cineva mă spionează aşa ... 

- Să te spionez ... începu el să râdă în hohote. Te asigur, 
copila mea, că trupul de femeie îmi este atât de cunoscut, încât 
ăsta ar fi ultimul lucru pe care l-aş face pe o astfel de vreme! 

- Bine, şi-atunci, ce făceai ?! 

- în principal, stăteam în ploaie ca să ţin poarta deschisă în 
timp ce tu făceai numărul acela de striptease pe bancheta din 
spate. 

- Striptease! Auzi! Pur şi simplu încercam să ... 

- Să te joci de-a Superman ... Dacă te uitai mai atent, acum 
erai deja acasă, fără să fie nevoie să te mai schimbi! 

- Mulţumesc foarte mult, dar ar fi trebuit să-mi spui că eşti 
aici, nu să te furişezi ca un ...caun... 

- Cred că pervers este cuvântul pe care-l cauţi. Dumnezeule, 
ce nerecunoscătoare eşti! în sfârşit, am lucruri mai bune de făcut 
decât să arunc insulte! Si-acum, dacă ai terminat să te-mbraci, 
vezi dacă poţi să găseşti singură casa. Pregăteşte o cafea; încui 
poarta şi vin şi eu. 

Fără să mai aştepte răspunsul ei, o porni cu paşi apăsaţi spre 
poartă, unde o aşteptă, făcând o plecăciune în bătaie de joc la 
apropierea ei. Expresia lui sarcastică se transformă rapid în una 
de revoltă când, trecând pe lângă el cu maşina printr-o baltă, 
Kate îl stropi intenţionat, după care îl văzu amenințând cu 
pumnul. 

Scrisorile tatălui ei n-o pregătiseră decât în parte pentru ce 
avea să găsească. Ştia că este o casă în stil tipic colonial, cu 
verande şi acoperişul în pantă, din tablă ondulată, dar nu se 
aşteptase să fie atât de mare - practic, imensă. In faţă erau nişte 
dependinţe tot cu acoperiş din tablă, precum şi ţarcuri . 

Lăsându-şi bagajul în maşină, Kate alergă spre intrare. Nu 
erau decât câţiva paşi, dar a fost suficient ca ploaia s-o ude. 
Oricum, acum că ajunsese, nu mai avea importanţă. Bătu la uşă, 
dar nu primi niciun răspuns. 

- Tată?! Eşti aici? 

Uşa era descuiată, dar unde era tatăl ei? Cu siguranţă, 
angajatul acela cu care se întâlnise nu i-ar fi spus să intre dacă 
Henry Lyle n-ar fi fost acasă. Individul ştia cine este ea, o aştepta, 
dar a avut şi tupeul să-i spună să facă o cafea, ceea ce era cam - 
ciudat. Kate inspectă pe rând cameră după cameră şi, abia când 
ajunse într-un living de lângă intrarea principală, avu dovada 
câtorva indicii ale existenţei tatălui ei acolo: cea de-a doua pipă a 
acestuia în ordinea preferințelor se afla în suportul său, lângă un 
fotoliu, iar biblioteca era plină cu cărţile ştiute de ea. 

Dar unde putea fi el? Casa, care de-afară păruse atât de 


primitoare, acum o speria. Auzi zornăitul unei ferestre, apoi un 

scârţâit de podele undeva din partea în spate a casei, urmat de 
un zgomot puternic care o făcu să tresară de frică. 

- E gata cafeaua? 

Pe o uşă de a cărei existenţă nici nu ştiuse, apăru ca o 
fantomă necunoscutul de la poartă, numai că fără pălărie şi haina 
de ploaie - complet ineficientă, după cum o dovedeau cămăşa şi 
pantalonii uzi - părea chiar şi mai înalt. 

- Ei bine?! 

Tonul lui trăda nerăbdarea şi, după ce o privi pe Kate cu ochii 
aceia verzi plini de dispreţ, sau poate doar de enervare, îşi dădu 
seama că nu mai avea rost să aştepte răspunsul ei şi porni spre 
bucătărie. 

- Hei, stai puţin, fir-ar să fie! Unde e tatăl meu? 

încercă să-l urmeze, dar abia putea să se ţină după el. 
Oricum, vorbea degeaba, pentru că, ignorând-o complet, individul 
începu să se ocupe de pregătirea cafelei. 

- Răspunde-mi! Unde e tatăl meu? Unde e? 

Kate repeta întruna această întrebare, cuprinsă de panică. îşi 
pierduse controlul şi-l lovea cu pumnii în spate, fără a-şi mai da 
seama de ceea ce spune sau face. 

Se opri abia când, prinzând-o de umeri şi ridicând-o în aer, 
individul o scutură ca pe un căţel, lăsând-o fără suflu. 

- Potoleşte-te! sună ordinul lui imperativ, după ce, în cele din 
urmă, o trânti la podea cu o bufnitură surdă, privind-o tot timpul 
fix. Am să-ţi spun ce-i cu tatăl tău, dar deocamdată sunt obosit şi 
înfometat şi, mulţumită ţie, mai ud decât ar fi cazul, aşa că am 


să-mi pun nişte haine uscate, apoi discutăm. Stai aici liniştită şi ai 

grijă de ibricul cu cafea. Când e gata, toarn-o în două cești. Eu o 
beau cu lapte şi cu două cuburi de zahăr. Propun câte o picătură 
de coniac pentru amândoi. e o sticlă în bufet, acolo ... E clar, 
doamnă Lester? 

Apoi, cu o delicateţe surprinzătoare, o aşeză pe un scaun, 
după care ieşi. Complet zăpăcită, Kate rămase acolo, tremurând, 
încă mai având senzaţia degetelor lui apăsându-i umerii. Când el 
se întoarse, o găsi în aceeaşi poziţie. O privi o clipă, apoi, dând 
uşor din cap, turnă cafeaua în cești şi adăugă puţin coniac, 
înainte s-o întrebe cum preferă. 

- Neagră, mulţumesc, reuşi ea să rostească, făcând eforturi să 
nu tresară la apropierea lui. 

Conştient de teama pe care i-o producea, bărbatul se aşeză 
vizavi la masă şi începu să bea, îndemnând-o din priviri să facă la 
fel. Abia când o văzu că a ajuns la jumătatea ceştii, începu să 
vorbească, de data aceasta cu o blândeţe surprinzătoare. 

- Ei, şi-acum s-o luăm de la capăt, să vedem dacă reuşim să 
începem cu dreptul. Mai întâi, prezentările. Sunt Ben Croft, 
partenerul tatălui tău, după cum cred că ştii. Nu sunt nici violator, 
nici sperietoare, nici pervers. Nu intenţionez să-ţi fac niciun rău, 
deşi aproape ai trecut cu roata maşinii peste piciorul meu, cu 
bună ştiinţă. Zâmbi, arătându-şi dantura regulată şi făcând riduri 
uşoare în jurul ochilor, ceea ce-i dădea un aspect plăcut. Imi pare 
rău că te-am scuturat puţin, dar intraseşi în stare de isterie, ceea 
ce, gândindu-mă mai bine, era de înţeles. Nu cred că te aşteptai 
să fii întâmpinată aşa. 

Tăcând, Kate continua să-l privească, încercând să-şi pună 

ordine în gânduri. Benton Croft . dar în niciun caz aşa cum şi-l 
imaginase. In scrisorile pe care i le trimisese, tatăl ei îl ridicase în 
slăvi, reieşind că e un om de afaceri abil şi foarte politicos, nici pe 
departe individul grobian de la poartă şi nici măcar acea versiune 
mult îmbunătăţită din faţa ei. 

- Nici tu nu eşti chiar aşa cum m-am aşteptat, spuse el încet. 

Ochii lui Kate se măriră de groază; Dumnezeule, parcă i-ar fi 
citit gândurile! 

- Nu înţeleg ce vrei să spui ... Ce e cu tatăl meu? 

Ben Croft continuă, pe gânduri, ca şi cum nici n-ar fi auzit-o. 

- Eşti prea slabă ... ai cearcăne îngrozitoare la ochi ... eşti cu 
nervii la pământ ... probabil de când ... se pare că n-ai mai 
mâncat de mult ... mănânci puţin ... pesemne la fel de 
încăpăţânată ca ... sper că vei putea ... 

Frânturi de cuvinte îi atingeau urechile ca nişte aripi de 
fluture, dar nu înţelegea nimic. Coniacul îi ardea stomacul şi, 
pentru o clipă, avu senzaţia de leşin. Deodată, însă, cuvintele lui 
Ben îşi făcură loc, brutal şi alarmant, dincolo de ceața ce-i 
cuprinsese mintea, făcând-o să tresară, speriată. 

- Tatăl tău n-are nimic grav, dar e la spital. L-am dus ieri. Stai 
liniştită, nu e cazul să-ţi faci griji. întinse mâna, pe deasupra 
mesei şi-o prinse de încheietura mâinii, împiedicând-o să se 
ridice, ca un arc. N-are nimic grav! A stat doar cam mult la soare 
şi a muncit cam mult în ultima vreme, de aceea mă bucur că ai 
venit. 

Kate inspiră adânc, apoi încercă să se elibereze din 
strânsoarea lui, deopotrivă fermă şi blândă. 

- Dă-mi drumul! Te rog... 

-în niciun caz. Vreau să stai aici şi să asculţi tot ce am de 
spus. 

Si-apoi, unde ai de gând să mergi? 

- La spital, cum unde? 

Furia îi coloră obrajii, alungându-i teama şi tulburarea. Nu-i 
plăcea să fie ţinută împotriva voinţei ei. Wayne obişnuia ... 

- în halul în care arăţi? Vrei să-l faci pe bietul tău tată să 
moară din cauza unui atac de inimă? 

- Ce tot vorbeşti?! 

în loc de răspuns, Ben se ridică brusc şi, fără să-i dea drumul, 
o trase după el ca pe un copil recalcitrant până ajunseră în 
vestibul, în faţa unei oglinzi cu ramă masivă, împingând-o până 
când aproape atinse geamul acesteia cu nasul . 

- La naiba, nu te vezi în ce hal arăţi? în plus, pari în pragul 
unei căderi nervoase. La ce i-ar folosi tatălui tău să te vadă în 
starea asta? 

Individul avea dreptate. Figura din oglindă era a unei femei 
înalte şi slabe, numai oase, cu cearcăne negre sub ochii căprui- 
închis, din cauza încordării şi nesomnului, cu părul blond ieşind 
dezordonat din banta în care fusese prins, trasă la faţă şi palidă. 

- Arăţi îngrozitor, doamnă Lester. l-ai face rău tatălui tău dacă 
ai apărea aşa la spital. 

- Lyle, spuse Kate automat, fără să-şi dezlipească privirea de 
imaginea ei din oglindă, ca şi cum atunci s-ar fi văzut pentru 
prima dată. Acum, numele meu este Lyle, nu Lester. 

Vorbea mai mult sie înseşi decât pentru el, subliniind încă o 

dată că revenise la numele de fată. Luase hotărârea cu trei luni în 
urmă, la înmormântarea lui Wayne, când mintea îi funcţiona încă 

normal, înainte ca sentimentul vinovăţiei să înceapă s-o roadă ca 

un acid. 

- Eşti încă zguduită de moartea lui, nu-i aşa? 

Ben Croft încă o mai ţinea de încheietura mâinii, dar acum, ca 
simplu punct de sprijin. 

- Da, încă sunt... 

Nu era o minciună din partea ei, deşi era departe de adevăr. 

Privind-o, ochii lui verzi se umplură de tandreţe şi 
compasiune. 

- Şi totuşi, ţi-ai reluat numele de fată. 

Era o întrebare disimulată şi Kate nu se arătă surprinsă. 

- Da, aşa e, răspunse ea simplu, simțindu-se din nou vinovată. 
Crezi că aş putea să merg acum să mă aşez din nou? Mă simt 
cam ameţită. 

- Sigur, scuză-mă. 

O conduse înapoi la scaunul din bucătărie şi-i dădu încă o 
porţie de coniac. 

- Te vei simţi imediat mai bine. Şi pentru că înţeleg că eşti de 
acord cu mine că n-are niciun sens să dai fuga la spital, am să 
telefonez ca să aranjez să mergem mâine. 

Kate se mulţumi să încuviinţeze cu o uşoară mişcare a 
capului, după care îl ascultă în timp ce telefonă la spitalul din 
Nambour. 

- Doresc să transmit un mesaj, vă rog. Când credeţi de 
cuviinţă, anunţaţi-l pe domnul Henry Lyle că fiica lui a ajuns cu 

bine şi că vom veni să-l luăm mâine dimineaţă. 

După ce închise telefonul, se adresă din nou lui Kate, cu voce 
blândă, ca o şoaptă mângâietoare. 

- Cred că un somn liniştitor ar fi cel mai bun lucru pentru tine. 
Apropo, de cât timp n-ai mai mâncat? De ieri? Sau nici nu-ţi mai 
aduci aminte? 

- Am mâncat ceva dimineaţă. 

Nu preciză, însă, că acel ceva însemna doar o cafea băută în 
trecere prin Brisbane. 

- Ei, atunci trebuie să ai o masă cum trebuie. Rămâi acolo şi 
termină-ţi coniacul. Mă pricep suficient de bine pentru a pregăti o 
masă decentă, fără ca nimeni să nu sufere de indigestie după 
aceea. 

Incepu să facă friptură şi salată cu mişcări sigure, abile, în 
timp ce ea rămase la locul ei, adâncită în gânduri. De fapt, nici 
nu-i era foame. Nu mai avusese senzaţia de foame de ... de când? 
De la accidentul lui Wayne, în orice caz. De când poliţia venise s-o 
anunţe, povestindu-i absolut totul , în cele mai mici amănunte. Şi 
acum mai avea coşmarul acelei anchete în urma căreia reputaţia 
şi aşa îndoielnică a lui Wayne şi iluziile ei - sau ceea ce mai 
rămăsese din ele după şaisprezece luni de căsătorie - fuseseră 
complet distruse. 

Ceea ce ancheta nu scosese la iveală, deşi faptul, învăluit în 
tăcere, încă îi frământa conştiinţa, era implicaţia soţului său în 
activităţi ilegale; ştia unde fusese în noaptea aceea îngrozitoare - 
nu exact locul, dar, în orice caz, circumstanţele, toată acea 


murdărie în care el se complăcuse. 

De fapt, ştiuse aproape de la începutul căsniciei lor că Wayne 
era un cartofor, un depravat şi un donjuan incorigibil. Ştiuse iar, 
neluând nicio măsură, era aproape ca şi cum îşi dăduse acordul 
tacit. Totul se terminase în noaptea aceea, când, după ce băuse 
mai mult decât de obicei în compania ultimei sale cuceriri, 
plecase la drum pe şoselele aglomerate, ca întotdeauna sâmbăta 
seara, îndeplinind dorinţa din adâncul inimii lui Kate. 

Pentru polițistul care venise să-i aducă vestea, ochii ei cu 
pupilele mărite şi tremurul din tot corpul nu erau decât reacţii 
fireşti după şocul primit; n-avea de unde să ştie că îşi petrecuse 
întreaga seară stând pe întuneric în micul lor apartament, 
nefăcând nimic altceva decât să dorească moartea soţului ei. 

Si, când dorinţa i se îndeplinise, începuse chinul sentimentului 
de vinovăţie. Nu mai avea importanţă că nu-l mai iubea de mult 
timp pe Wayne - dacă îl iubise vreodată. Da, poate, la început, 
când încă mai era ameţită de farmecul şi de înfăţişarea sa de 
bărbat frumos şi când încă nu-şi dăduse seama de cât de 
superficială era acea aparenţă. 

Era absurd să se simtă vinovată - ştia bine acest lucru şi 
accepta ideea la nivel teoretic. La nivel teoretic, totul căpăta o 
altă dimensiune, ca, de exemplu acest bărbat înalt care, deşi un 
străin, deşi fusese insultat şi chiar lovit, pregătea mâncare pentru 
ea. Wayne, în egoismul lui, n-ar fi gătit pentru ea nici dacă ar fi 
văzut-o pe patul de moarte. 

în condiţiile în care amândoi lucrau şi munca ei la universitate 
era chiar mai solicitantă decât a lui, Kate încercase în câteva 


rânduri să-l roage să se implice şi el în treburile gospodăriei, dar 

se lovea de fiecare dată de acelaşi răspuns: "Crezi că, dacă 
vroiam să spăl vase - sau să spăl aragazul, sau să ajut la călcat, 
sau să duc gunoiul, sau ... - m-aş mai fi însurat?!" Foarte curând, 
Kate 

renunţase să mai facă vreo tentativă. 

- Hei! Te-am întrebat cum îţi place friptura. 

Vocea lui Ben o readuse la realitate şi, pentru prima dată, îi 
zâmbi individului. 

- Cum îţi e mai uşor, numai să nu-nceapă să se audă vreun 
muget de protest, sau să sară din farfurie. 

- N-are nicio şansă. Este carne de vânat tânăr şi poate fi 
servită oricum, numai să fie prăjită potrivit. 

- Tu eşti expertul! 

Carne de vânat . Nu era de mirare, având în vedere că tatăl ei 
şi acest individ erau parteneri la conducerea unei ferme de 
căprioare. Şi totuşi, nu se aşteptase şi nici nu mai mâncase aşa 
ceva. 

Pentru prima dată după luni de zile, simţea că-i e foame, ca şi 
când, după o îndelungă perioadă de letargie, simţurile i se 
trezeau la viaţă. 

Câteva clipe mai târziu, în faţa ei se afla o farfurie cu o porţie 
enormă de friptură cu garnitură de salată, care combina cele mai 
apetisante mirosuri şi culori şi pe care Kate o găsi irezistibilă. 

- Te iroseşti în afaceri, domnule Croft, în loc să fii maestrul 
bucătar al oricărui restaurant de lux. 

- Mă numesc Ben, Kate. Am lucruri mai bune de făcut; nu 


gătesc decât pentru mine şi prietenii mei. 

- Mi-ai putea da lecţii. 

- Poate, cândva, deşi îmi amintesc că Henry spunea de multe 
ori că găteşti excelent. 

- Nu prea a mai fost cazul în ultima vreme. 

Fusese destul de ambiguă, dar era mai uşor decât să încerce 
să-i explice cum Wayne o distrusese psihic în asemenea măsură 
încât ajunsese să se îndoiască până şi de lucrurile de care 
altădată fusese sigură. 

Oricum, căscatul pe care nu şi-l putu înăbuşi puse capăt 
conversaţiei. 

- Cred că e cazul să mergi la culcare. Vino să-ţi arăt camera. 
Fă un duş fierbinte până îţi aduc bagajele. 

- Dar vasele... 

- Le spăl eu mai târziu, sau le putem lăsa aşa până mâine 
dimineaţă. Dacă eşti atât de obosită cum pari, oricum le-ai scăpa 
din mână. 

Apoi o conduse la etaj şi se opri în pragul unei încăperi înalte. 

- Ajungi la duş din cameră. Ai grijă să nu adormi acolo - nu- 
mi mai trebuie o udătură în plus azi, spuse el cu un zâmbet 
deliberat maliţios. 

Când Kate ieşi puţin mai târziu din baie, valizele ei erau 
aşezate ordonat lângă pat, iar rochia de care se schimbase în 
maşină, agăţată pe un umeraş în şifonier. 

Se simţea nesperat de revitalizată după acel duş fierbinte. Se 
întinse puţin pe pat, deşi nu credea să poată adormi. îşi închise 
ochii doar pentru câteva clipe. 


Când îi deschise din nou, soarele strălucea deja cu putere. 

Dădu repede plapuma la o parte şi cobori din pat. Parcă se 
aşezase deasupra plăpumii, ca să stea doar puţin ... şi fereastra 
era închisă. Se trezise sub plapumă şi acum, prin fereastra 
deschisă, vântul adia uşor. îşi mai amintea, foarte vag, mai mult 
ca o senzaţie, că fusese învelită şi sărutată uşor pe frunte ... şi din 
nou, plapuma bine ridicată ca să-i cuprindă cu o îmbrăţişare caldă 
umerii. 

Din fericire, când cobori în bucătărie, singurul semn de viaţă 
era bolborositul filtrului de cafea, aşa că putea sta puţin să-şi 
adune gândurile înainte de inevitabila întâlnire cu acel uriaş cu 
toane, în stare să treacă de la brutalitate la gingăşie şi care 
continua s-o neliniştească şi acum, când nu mai avea motive dea 
se teme. Si totuşi, ştia că Ben Croft era un bărbat periculos pe 
care nu era bine să-l superi, sau să-l subestimezi. Oricum, n-avea 
nici cea mai mică intenţie să facă aşa ceva. în cele şaisprezece 
luni de căsătorie se transformase din fata naivă de douăzeci şi 
patru de ani, într-o femeie înţeleaptă, complet maturizată la cei 
numai douăzeci şi şase de ani ai săi. Si nici cu Wayne nu putea 
să-l compare! însurat sau nu, Ben n-ar fi putut niciodată să umble 
după. Cuprinsă de-un fior, îşi reaminti, fără să vrea, femeia 
vulgară, cu ochii complet goi, chemată în timpul anchetei să 
depună mărturie pentru ultimele ore din viaţa lui Wayne, întrucât 
şi le petrecuse în compania ei. Nu putea să aibă mai mult de 
nouăsprezece ani, dar radia prin toţi porii o sexualitate animalică, 
o aroganță şi o prostie atât de stridente, încât chiar şi acum Kate 
simţea pur şi simplu greață amintindu-şi chipul ei. 

Era destul că trebuia să accepte ideea infidelităţii soţului său, 


20 SUSAN DOYLE 


un fustangiu incorigibil, dar să trebuiască să stea în sala 
tribunalului alături de acea ... acea creatură subumană, animalică 
„„. Era firesc că toţi făceau comparaţie între ele două şi, inevitabil, 
se întrebau ce defect capital o fi avut ea ca femeie, ca soţul ei să 
fie nevoit, sau măcar tentat să-şi găsească o consolare în braţele 
unei femei atât de vulgare. 

Zgomotul de paşi o readuse la realitate şi, cu privirea 
înceţoşată de lacrimi, îl văzu pe Ben în pragul uşii; după o privire 
rece, speculativă, zâmbetul lui cald se transformă repede într- 
unul convenţional, ca şi cum ar fi impus o barieră între ei. 

- Cred că ar trebui să ne pregătim de plecare, începu el direct, 
fără a spune măcar "Bună dimineaţa”. După ce-l luăm pe tatăl 
tău, ne putem opri să mâncăm undeva. 

Kate îşi termină în grabă cafeaua, apoi merse imediat să se 
îmbrace. Intorcându-se în holul de jos, rămase complet uluită la 
apariţia lui Ben. Cam aşa era individul pe care şi-l imaginase din 
scrisorile tatălui ei: proaspăt ras, îmbrăcat într-un costum din 
stofă fină, lucrat la o casă mare de modă, cu cravată de culoare 
închisă, exact în nuanţa dungii subţiri de la cămaşă şi încălţat cu 
pantofi scumpi din piele, era prototipul omului de afaceri stilat. 
Doar bronzul îi trăda plăcerea de a lucra cât mai mult posibil în 
aer liber. 

- Când te va vedea atât de elegant, bietul tata va crede că am 
venit pregătiţi pentru funeraliile lui! 

- Ai un simţ al umorului macabru. 

Toate încercările ei de a face conversaţie pe parcursul 
drumului se izbiră de aceleaşi răspunsuri monosilabice din partea 

lui, până când, aproape de Nambour, începu să vorbească. 

- Nu intenţionam să spun nimic, dar se pare că sunt nevoit s-o 
fac, având în vedere starea tatălui tău. Cunoscându-l bine, îmi 
dau seama că el nu ţi-ar spune-o niciodată. Vorbise până atunci 
privind atent drumul din faţă, dar deodată, îşi întoarse capul şi o 
fixă cu ochii lui al căror verde- intens îi dădu fiori. Ceea ce vreau 


să spun, este că e timpul să te maturizezi! 


Capitolul 2 

- Ce să ... fac.?! 

Lui Kate nu-i venea să creadă că auzise bine. 

- Să te maturizezi. 

Deşi îşi întorsese din nou capul, urmărind cu atenţie 
drumul, Kate încă mai simţea intensitatea privirii lui. Era mult 
prea uluită ca să-i răspundă, iar el aştepta replica ei, mulţumit 
de efectul produs. Pur şi simplu, Kate nu ştia ce să spună. Cu 
câţiva ani în urmă, în orice caz, înainte de căsătorie, ar fi sărit 
la atac imediat, dar acum, furia la fel de mare era înăbuşită 
sub un strict autocontrol. Tot Ben rupse tăcerea; vorbi atât de 
încet, încât abia 
i se auzea vocea. 

- Inertă ... total inertă ... Dumnezeule, n-ai de gând să-mi 
spui măcar că nu-i treaba mea?! Sau eşti în aşa hal încât nici 
de atâta lucru nu mai eşti în stare! 

- Poftim: Nu-i treaba ta. 

Făcea eforturi disperate să-şi menţină calmul, reuşind să 
rostească aceste cuvinte fără să-i tremure vocea. 

- Ba da! Am luptat mult ca să-l menţin pe tatăl tău pe linia 
de plutire şi nu vreau să distrugi acest echilibru fragil. îmi pare 
rău, dar va trebui să-ţi pui ordine în viaţă! 

Un ciudat calm glacial o ajută să reziste acelui dialog, deşi 
nu prevestea decât o şi mai mare acumulare de furie. 

- Chiar aşa?! Spune-mi, domnule Croft, este una din micile 
tale plăceri sadice de a pune ordine în vieţile altora? 

- Nu-mi face deloc plăcere, doamnă Lyle. De fapt, aş 

prefera să nu trebuiască să-mi pese. Numai că ... văzându-l pe 
tatăl tău cum munceşte până la epuizare, sperasem să ai o 
influenţă pozitivă asupra lui, să-l mai temperezi. Si când 

colo ... cum să pui bază pe o plângăcioasă! Nu neg durerea ta, 
dar, la naiba! Sunt trei luni de când s-a întâmplat nenorocirea 
şi tu continui să jeleşti ca în prima zi. Soţul tău e mort şi toate 
lacrimile tale nu-l vor mai putea readuce la viaţă! Pe când 
tatăl tău e încă viu şi are nevoie de tine - sau, cel puţin, are 
nevoie de fata despre care îmi povestea adesea. Personal, am 
impresia că se amăgea. 

- Ce naiba vrei să spui?! 

Nu numai vocea îi trăda acum furia, dar parcă şi arăta ca 
o pisică pregătită de atac, cu ghearele scoase. 

- Vreau să spun că nu semeni deloc cu descrierea, 
scumpo! Mă surprinde, pentru că nu mi-am imaginat vreodată 
că tatăl tău poate fi atât de orbit de sentimente paterne, încât 
să nu mai fie deloc raţional. Sper să nu se fi întâmplat la fel şi 
în ceea ce priveşte evaluarea animalelor de la ferma noastră! 
Ar fi o nenorocire! Până acum am avut încredere deplină în 
judecata lui, dar cred că am să verific eu însumi de-acum 
încolo! 

Kate nici nu-l mai auzea; un vârtej de gânduri îi chinuiau 
mintea. Ce-i putuse spune tatăl ei acestui individ obraznic şi 
arogant? Doar n-o fi descris-o ca pe vreun model de 
perfecţiune! Nu, tatăl ei n-ar fi făcut aşa ceva! Şi totuşi, ceva îi 
spusese, dar ce anume? 


- .. ŞI, când, intenţionat l-ai anunţat de accident şi de 

înmormântare doar când era prea târziu ca să mai vină, a 
crezut, iar eu, ca un prost, am fost de accord, că a fosto 
atitudine rezonabilă din partea cuiva puternic şi responsabil, 
aşa cum spusese întotdeauna despre tine că eşti. La naiba! 
Probabil că erai atât de distrusă, încât uitaseşi complet de el! 

- Nu este adevărat! 

Abia putu rosti cuvintele, de parcă era câtuită. Apoi, brusc, 
tăcu. Cum ar fi putut să-i spună adevăratul motiv ce o făcuse 
să acţioneze aşa? In definitiv, nu era treaba lui. 

-Asta e versiunea ta şi eşti liberă s-o menţii. 

Deodată, Ben viră pe un drum lateral îngust şi opri în 
dreptul unei parcări amenajate special pentru ca turiştii să 
poată admira panorama oraşului Nambour şi ţărmul mării. 
Opri motorul, răsucind cheia de contact cu o mişcare hotărâtă 
şi enervată, apoi se întoarse spre ea şi o privi cu o expresie 
serioasă, dar sumbră şi ostilă. 

- Ideea este că sănătatea tatălui tău mă interesează acum 
mai mult decăt faptul că nu te poţi opri din a-ţi plânge de milă. 
Nu mă interesează cât de mult ţi-ai iubit soţul şi cât de mult îţi 
lipseşte - este pierdut pentru totdeauna. Dar, dacă nu încerci 
să te comporţi astfel încât să nu-l faci pe tatăl tău să sufere, îi 
vei face mult rău. Aşadar, vreau să-mi promiţi că-ţi vei păstra 
lacrimile, ca acelea de dimineaţă, de exemplu, pentru tine. 
Nu-mi pasă dacă adormi plângând în fiecare seară, atâta timp 
cât tatăl tău nu ştie şi nu vede nimic. 

- Bine, bine! Am înţeles! Numai că trebuie să-ţi spun ceva, 


domnule care te crezi atotputernic: ţin la sănătatea tatălui 

meu tot atât de mult ca şi tine - de fapt, probabil că mult mai 
mult. Nu intenţionez să vin să stau aici, pe capul lui, 
plângându-mi durerea sub ochii lui şi făcându-i rău! Dar îmi 
displace ce-ai spus şi modul în care gândeşti, pentru că ... n-ai 
dreptul, atâta vreme cât nu ştii nimic . absolut nimic! 

- Stiu ce văd, şi n-am văzut nici urmă din femeia calmă, 
raţională, sigură pe sine, la care mă aşteptam. încerci să-mi 
spui că, sub această aparenţă, chiar există o femeie 
adevărată? 

- Ultima oară când m-am uitat, exista, dar oricum, nu e de 
aşteptat ca un şovin ca tine să ştie ce înseamnă aşa ceva. 

- Poate că sunt şovin, dar nu orb! 

O privi cercetător, zâmbind, iar Kate rămase nemişcată, 
tăcută, surprinsă de reacţia ei fizică de răspuns. O atingea 
fără s-o atingă propriu-zis, dar îi simţea mângâierea pe obraji, 
pe buze, pe gât. 

- Când termini, n-ar fi rău să plecăm. 

Kate vorbi rar, răspicat, pentru a-şi ascunde tremurul din 
glas. Cuprinsă de panică, îşi dădea seama că acest individ 
reuşise, fără măcar s-o atingă, să-i trezească instincte despre 
care credea că nu mai funcționau. Ceea ce era şi mai grav, 
individul era perfect 
conştient de efectul pe care-l avea asupra ei. 

- Vom pleca numai după ce-mi vei promite ce te-am rugat. 

- In acest caz, probabil că vom sta aici mult şi bine - poate 
pentru totdeauna. 

- Te contrazici. Ai spus deja că eşti de acord cu mine, dar 

nu vrei să promiţi nimic. 

- Nu sunt deloc de acord cu tine. Am spus doar că nu 
intenţionez să-i fac vreun rău tatălui meu, ceea ce n-are nicio 
legătură cu atitudinea ta dictatorială. Nu mă simt obligată să- 
ţi promit nimic şi nici n-o voi face. 

- Cum doreşti ... 

Cu acelaşi zâmbet ironic, Ben se rezemă de spătarul 
banchetei şi-şi aprinse o ţigară. Deşi ar fi fumat şi ea, îl refuză 
când îi oferi. Cel puţin, nu se mai contraziceau, dar Kate 
trebuia din nou să suporte, stingherită, privirea lui plimbându- 
se de-a lungul trupului ei, ca o mângâiere. 

- Presupun că vrei să stăm aici până obţii ceea ce vrei? 
Intotdeauna te aştepţi să obţii ce vrei? 

- De obicei, da. 

- Nu şi de data aceasta. Şi, încetează să mă mai priveşti 
aşa. 

- Cum? 

- Ştii foarte bine ce vreau să spun. 

- Nu cred că ştiu. spuse el pe un ton mieros. 

- Ce-ar fi să încetăm cu jocul acesta stupid şi să ne 
continuăm drumul! Sunt deja sătulă de compania ta şi abia 
aştept să-l luăm pe tata. 

- Incă n-ai promis. 

La naiba cu el! Nu-i va promite nimic, chiar dacă asta 
însemna 
să ... 


- Bine. murmură ea, luându-şi poşeta cu o mână şi 

deschizând brutal portiera, cu cealaltă. 

Ben rămase nemişcat, privind-o şi abia când centura de 
siguranţă, de care uitase complet, îi zădărnici în mod penibil 
încercarea, izbucni în râs. 

- Să te ia naiba! strigă ea furioasă, încercând să se 
elibereze. 

încetând să mai râdă, Ben o prinse de încheietura mâinii, 
imobilizând-o. 

- Nu te pot forţa să promiţi, dar, cel puţin, pot afla altceva. 

înainte să poată protesta în vreun fel, Kate îşi simţi buzele 
acoperite de ale lui într-un sărut nesfârşit. La început, încercă 
să i se opună, dar, cum era evident că n-are nici cea mai mică 
şansă în faţa forţei lui, schimbă tactica şi se lăsă complet 
inertă în braţele lui. Efectul, contrar celui scontat, o luă prin 
surprindere: în loc să se simtă descurajat, Ben insistă cu o 
delicateţe care în cele din urmă o făcu să-i răspundă cu 
aceeaşi intensitate, cu toată frustrarea trupului ei ce părea că 
revine la viaţă. Protestele se formau doar pe plan mental, total 
ignorate de gesturile senzuale care trădau o neaşteptată 
nevoie de atingerea şi de mângâierile lui. 

- Nu cred că e locul să continuăm . spuse el într-un târziu, 
îndepărtând-o uşor. 

Vocea lui dădu măcar un minim de satisfacţie lui Kate; 
fusese un atac deliberat, calculat cu maliţiozitate asupra 
simţurilor ei, dar era clar că nici el nu scăpase neatins. 

- Eşti un ... mare ticălos! 


- Cel puţin, ai un strop de culoare în obraji. Hai să-ncercăm 


28 SUSAN DOYLE 


s-ajungem la spital până nu revii la paloarea dinainte. 

Ajunseră în câteva minute şi numai atunci Ben vorbi din 
nou. 

- Să uităm de promisiuni, dar propun un armistițiu. Nu 
cred că tatăl tău ar fi bucuros să ştie cât de mult ne urâm. 

- Nu, nu va şti, dar dacă te mai atingi vreodată de mine, 
vei regreta! 

- Te cred, draga mea Kate. Totuşi, când te voi ajuta să 
cobori din maşină, aşa cum face orice domn binecrescut, te 
rog să strângi din dinţi şi să suporţi -trebuie să salvăm 
aparențele, nu uita. 

- De parcă ai şti ce-nseamnă un domn binecrescut! 
răspunse ea cu un zâmbet care nu alteră totuşi cu nimic tonul 
acid al remarcei. 

Kate încă mai avea acel zâmbet pe buze după o oră, când, 
după ce-l luaseră pe tatăl ei de la spital, se opriră să ia prânzul 
la restaurantul Cascada Kondalilla. Ea ar fi preferat să meargă 
direct acasă, dar nu putea strica plăcerea tatălui ei. 

Deşi nu lăsase nimic să se vadă, fusese nu numai 
surprinsă, ci şi puţin speriată de cât de tras la faţă şi de palid 
arăta acesta; părea mult îmbătrânit în aceşti doi ani de când 
nu se văzuseră - arăta mai slab şi chiar mai scund decât îl ştia. 

- După cât de elegant eşti, înţeleg că, deja, Kate a făcut 
impresie bună asupra ta; presupun că nu pentru mine te-ai 
îmbrăcat aşa. 

- Oh, da, o impresie excelentă ... 


- E de-nţeles, deşi, draga mea, se pare că n-ai prea 

mâncat 
bine în ultima vreme. 

- Dacă plecăm mai repede de aici, se poate remedia 
imediat, spuse Ben jovial. Ne oprim la restaurantul Cascada 
Kondalilla; abia aştept, după două zile în care am gătit eu. 

Era un restaurant de lux şi, fără privirile insinuante ale lui 
Ben, Kate s-ar fi bucurat mai mult de ceea ce oferea atât din 
punct de vedere al meniului rafinat, cât şi al panoramei. Ar fi 
tentat-o să vadă cascada, dar Henry se opuse, pe motiv că nu 
vroia ca un bătrân ca el să le strice plăcerea unei astfel de 
plimbări. Ajunşi acasă, se retrase imediat să se odihnească, 
nu înainte de a-i propune lui Ben să-şi petreacă restul zilei 
arătându-i lui Kate proprietatea, în acelaşi spirit lipsit de 
subtilitate de a-i împinge pe unul în braţele celuilalt. 

Kate nu avu de ales şi merse să se schimbe în nişte haine 
mai comode, după care plecă împreună cu Ben, şi el îmbrăcat 
cu blugi uzaţi şi cămaşă kaki. Deşi Henry nu mai era de faţă şi 
nici nu-i putea auzi, păstrară aceeaşi atitudine jovială, ca şi 
cum erau cei mai buni camarazi, bucurându-se fiecare de 
compania celuilalt. Abia la câtva timp după ce ieşiră din casă, 
reveniră la starea de spirit dinainte. 

- Eşti cel mai mare neruşinat pe care l-am întâlnit 
vreodată! Te amuzi intrând în jocul acestui plan ridicol al 
tatălui meu, care speră să avem o minunată relaţie amoroasă! 
Să nu încerci să negi! 

Roşie la faţă, cu respiraţia grea de indignare, se opri în 
faţa lui, aruncând spre el priviri ca nişte sulițe, în timp ce Ben, 

calm, se uita la ea amuzat şi deliberat insistent, lăsând clar să 
se vadă că intuieşte perfect fiecare formă de sub hainele ei. 

- Şi de ce aş nega?! Dacă stau să mă gândesc, am avut 
oferte chiar mai rele. 

- Să-ţi intre bine în cap: nu există nicio ofertă şi nici nu va 
fi vreodată. Am vorbit cât se poate de serios: dacă mă mai 
atingi, vei regreta. 

- Dacă nu te calmezi, am să mă văd nevoit să-ţi trag 
câteva la fund. N-ai nicio scuză să te porţi ca un copil răsfăţat 
pentru că lucrurile nu ies cum vrei tu! Prefer ca femeile cu 
care am relaţii să fie stilate şi s-o şi dovedească. 

- Măcar ele să fie stilate! Dar, din moment ce eu nu sunt 
una dintre ele şi nici nu intenţionez să fiu, am să continui să 
vorbesc cum îmi place, indiferent dacă-ţi convine sau nu. 

Ben puse capăt teribilismului ei prinzând-o de umeri şi 
marcând fiecare frază pe care o rostea răspicat printr-o nouă 
zgâlţâitură. 

- Să ne înţelegem bine: poţi să susţii că nu vrei o relaţie 
cu mine, dar este evident că tatăl tău are o cu totul altă 
părere, aşadar votul hotărâtor este al meu. Părerea mea este 
că ţi-ar face mult bine. In plus, dacă aceasta îl face fericit pe 
tatăl tău, eu n-am nimic împotrivă - n-are nevoie de stresul de 
a ne vedea certaţi. Aşadar, dragă Kate, va trebui să accepţi 
aparenţa interesului pe care-l manifest pentru tine. 

O ultimă zgâlţâitură îi făcu dinţii să-i clănţăne; albă la faţă 
şi tremurând, aproape nici nu mai auzi ultimele lui cuvinte. 


- Nu-ţi fie teamă că aş profita în mod necinstit; oricum, nu 

eşti genul meu! Acum, linişteşte-te. la totul ca pe un joc - eu 
asta fac. 

Inainte de a primi un răspuns, Ben o prinse uşor de braţ şi 
o conduse într-un tur al proprietăţii, explicându-i şi ar'tându-i 
diverse lucruri, ca şi cum incidentul dinainte nici n-ar fi existat. 

încă şocată de trecerea lui bruscă de la o atitudine la alta, 
Kate merse aproape împleticindu-se lângă el, aproape fără să 
audă nimic din ce-i explica despre instalaţii şi operaţii de 
executat. Abia când ajunse la primul padoc cu căprioare, 
interesul pentru ceea ce vedea deveni mai mare decât 
supărarea. 

O turmă mică de ciute roşcate, însoţite de puii lor - 
versiuni mai mici ale mamelor, cu blană cu pete deschise la 
culoare - o făcu să nu-şi poată stăpâni un strigăt de încântare. 
La auzul vocii ei, multe dintre animale se refugiară la 
marginea padocului. 

- Of, Doamne, cred că nu trebuia să vorbesc tare! Am 
impresia că le-am speriat. 

- Nu-ţi face griji. Căprioarele din turma aceasta sunt 
obişnuite cu oamenii. Doar toate sunt crescute la fermă, nu 
provin din exemplare sălbatice capturate şi aduse aici. 

Pe măsură ce vorbea, Ben o conduse spre următorul 
padoc, în faţa căruia rămase şi mai impresionată: cerbi 
purtându-şi cu maiestuozitate podoaba de coarne. Aceştia 
păreau mai puţin sperioşi şi câţiva veniră chiar, prietenoşi, 
până la gard, mişcându-şi boturile umede ca şi cum l-ar fi 
salutat pe Ben. 

- Bună, diavol ticălos ce eşti! şopti el, întinzând mâna prin 
gard şi lăsându-şi degetele adulmecate de cel mai îndrăzneţ 
dintre ei. Da, da ... Acum eşti un drăgălaş, dar în câteva luni, 
parcă văd că vei încerca iar să mă bagi în spital. Te previn de 
pe-acum: ai grijă, băiete, dacă ţi se mai iveşte o a doua şansă, 
profită din plin, pentru că altminteri, dacă eu sunt 
învingătorul, te transform 
într-un hamburger fără să mai stau o clipă pe gânduri. 

Cerbul îşi încreţi botul, ca şi cum ar fi râs de Ben, apoi, 
când acesta îşi retrase mâna, se depărtă cu acelaşi aer 
mândru. 

- Ce s-a întâmplat? întrebă Kate curioasă, în timp ce 
porneau deja spre următorul padoc. 

- Nimic grav ... A încercat să mă înfigă într-un ţăruş ascuţit 
în perioada rutului anul trecut, dar anul acesta nu-i mai 
merge. 

- Dar arată atât de ... blând... 

- Să nu crezi asta. Ben se întoarse spre ea, privind-o cu un 
aer serios. Să nu crezi niciodată aşa ceva. Toţi cerbii pot fi 
periculoşi, chiar şi căprioarele. lar în perioada de rut, unii cerbi 
mai bătrâni te-ar omori cu mare plăcere. Nu uita! 

- Se pare că vorbeşti serios, nu vrei doar să mă sperii. 

- Aminteşte-mi odată să-ţi arăt cicatricele. Da, Kate, 
vorbesc cât se poate de serios. Au copitele ca lamele şi le 
folosesc fără nicio remuşcare, mai ales când sunt în impas, 
sau furioşi. Ştiu că nu-ţi place să-mi promiţi nimic, dar de data 


aceasta e ceva foarte serios: să nu intri niciodată, pentru 

nimic în lume, într-un padoc, fără cineva care se pricepe; ai 
înţeles? 

Expresia de pe chipul lui nu lăsa loc la contraziceri. 

- Da, am înţeles. 

- Sper din tot sufletul. Eşti mult prea frumoasă ca să rişti 
astfel. 

Ben merse mai departe, părând că nu observă 
surprinderea lui Kate faţă de neaşteptatul compliment. 

Surprindere şi . plăcere, deşi nu voia să recunoască nici 
faţă de ea însăşi. 

Continuându-şi turul, Ben îi vorbi despre modul de 
funcţionare al fermei şi-i explică de ce un singur cerb era lipsit 
de podoaba de coarne. 

- Creşterea căprioarelor este la începuturi în Australia şi 
aproape în acelaşi stadiu în Noua Zeelandă, unde a început 
abia în anii '70, dar reprezintă un potenţial uluitor, având în 
vedere că, practic, fiecare bucăţică a animalului este 
comercializabilă, inclusiv anumite părţi ... la care nu te-ai fi 
aşteptat niciodată. 

- Am auzit de anumite utilizări mai puţin ortodoxe ale 
coarnelor de cerb în Orient, spuse Kate, pentru a nu fi 
considerată total ignorantă în privinţa acestui subiect, cum de 
fapt aproape era. 

- Da? Cred că te referi la utilizarea acestora ca afrodiziac. 
Poate într-o zi vei încerca şi tu, sau nu crezi în eficienţa sa? 

- N-am nici cea mai vagă idee şi nici nu vreau să aflu. 


Kate îi răspunsese pe un ton rece, reuşind cu greu să-şi 

întoarcă privirea de la el; emana atât de multă virilitate şi era 
supărător, chiar îngrijorător, că o putea afecta într-o 
asemenea măsură, chiar în absenţa celui mai mic contact 
fizic. 

- N-are importanţă, râse el. Ideea de utilizare a coarnelor 
de cerb pentru extragerea unei substanţe afrodiziace este o 
invenţie apuseană. Cornul de rinocer.? Acela da, poate. Cine 
ştie?! Nu însă coarnele de cerb; acestea sunt prelucrate doar 
pentru uz medical. De fapt, cred că adevărata bogăţie rezidă 
în pielea de pe coarne, folosită în industria farmaceutică. Toţi 
aceşti cerbi şi căprioare pe care i-ai văzut valorează mult mai 
mult vii decât sacrificați pentru carne. Un cerb mare, matur, 
poate produce patru până la cinci kilograme de astfel de piele 
pe an. Dacă ai fi venit acum câteva luni, ai fi văzut cum se 
lucrează cu aşa ceva. Chiar şi acum ne-a mai rămas, 
congelată. Poţi să te uiţi, dacă te interesează. 

- Atâta timp cât nu trebuie să şi gust. 

- Nicio grijă. Deşi, când substanţa este uscată şi tăiată 
felii, seamănă cu nişte cartofi prăjiţi, numai că se poate spune 
că aşa ceva valorează aur pe piaţa de desfacere cu 
amănuntul. 

- Tot nu mă tentează. 

- Cel puţin, ştiu că-ţi place carnea de cerb, aşadar nu eşti 
o cauză complet pierdută. Numai că nu trebuie să înceapă să- 
ţi placă prea mult, pentru că dragii noştri cerbi sunt mult mai 
valoroşi vii decât transformați în friptură. Şi, pentru că tot 


vorbim despre mâncare, cred că trebuie să mergi acasă să 

pregăteşti ceva pentru ceai. Numai că am uitat să scot ceva 
din congelator dimineaţă, aşa că va trebui să găteşti la 
cuptorul cu microunde, pe care cred că ştii cum să-l foloseşti. 

- N-am mai făcut asta până acum, dar presupun că mă voi 
descurca. Având în vedere cât ai mâncat la prânz, bănuiesc că 
vrei cina destul de târziu. 

- Nu prea târziu; am nevoie de orele de somn pentru 
frumuseţe ... De altfel, şi tu. lar începi să fii îngrozitor de 
palidă. 

Kate făcu repede un pas înapoi, dar Ben nu numai că nu 
schiţă niciun gest s-o sărute din nou pentru a-i readuce 
culoarea în obraji, dar făcu el însuşi un pas înapoi, mărind 
distanţa dintre ei. 

- Ai reflexe bune, remarcă el, râzând. Păcat că ai uitat că 
sunt sub semnul amenințării cu o pedeapsă cumplită. 

- Păcat că nu eşti un gentleman, astfel încât ameninţarea 
să nu fi fost necesară. 

Nici ea nu ştia bine dacă enervarea din tonul ei fusese 
provocată de faptul că nu mai încercase s-o sărute, sau că-i 
ghicise gândul. 

- Sunt gentleman atunci când vreau, dar cred că te-ai 
plictisi lângă un bărbat care să nu ştie decât să fie prea blând. 

- Mai bine plictisită, decât cu teama constantă de a fi 
agresată 
- n-aş putea spune că mi-ar face plăcere aşa ceva. 

-Am observat ... Ce făcea soţul tău? Te aşeza pe un 
piedestal şi cerea voie să te sărute? 

- Nu e treaba ta. 

- De ce nu? Din moment ce tatăl tău este atât de hotărât 
să ne vadă împreună, am dreptul să ştiu la ce să mă aştept. 

- La ce altceva să te aştepţi decât la absolut nimic?! 
Brusc, simţi că-şi pierde răbdarea. Nu mă interesează ce are 
de gând tatăl meu. Nu voi accepta să fiu împinsă în braţele 
tale, sau ale oricărui alt bărbat. 

- Dar mai ales ale mele. Ce ai de gând să faci? Să-ţi 
petreci restul vieţii îndrăgostită de o amintire?! 

îndrăgostită de o amintire? Kate se cutremură. Chiar dacă 
ar fi existat puţină dragoste pentru Wayne, el o distrusese cu 
mult înainte de-a muri, numai că, în acelaşi timp, distrusese şi 
imaginea despre ea însăşi ca femeie. Dar poate era mai bine 
aşa, decât să- i fie redeşteptate simţurile de acest străin 
autoritar care o contraria. Erau şi amintiri, trebuia să 
recunoască, dar dragostea, aşa cum o visase adesea, nu-şi 
găsea locul nici în ele, nici în legătura pe care tatăl ei o dorea 
între ea şi Ben. 

- Nu, domnule Croft, nu sunt îndrăgostită de o amintire. 

Surprinsă ea însăşi de sinceritatea răspunsului, tăcu. Nu 
intenţionase să spună aşa ceva, ci o replică prin care acest 
individ să fie ţinut la distanţă cât mai mare - pentru că era 
periculos pentru liniştea ei şi pentru fragilitatea echilibrului la 
care câteodată credea că ajunsese. 

Indrăgostită de o amintire! Işi ura amintirile, în special 
amintirea faptului că dorise moartea soţului ei şi că dorinţa i 
se îndeplinise. Chiar şi Wayne, ticălos şi ordinar cum era, nu 

merita aşa ceva. Şi totuşi, dac-ar fi trăit, ar fi făcut tot posibilul 
s-o distrugă; acum, mort, aproape că reuşea mai bine. 

- La naiba! lar faci asta! 

Vocea dură a lui Ben o făcu să revină la prezent şi se trezi 
în faţa privirii lui pătrunzătoare, care pur şi simplu o ardea. 
Când întinse mâna şi o prinse de umeri, Kate se temu o clipă, 
dar când începu să-i vorbească, vocea lui era blândă şi plină 
de compasiune. 

- Mă-ntreb unde pleci ... Dar mai ales, de ce, din moment 
ce-ţi provoacă atât de multă suferinţă . 

Atingerea lui era delicată, uşoară, şi Kate rămase pe loc, 
abia rezistând impulsului de a se arunca la pieptul lui şi a 
plânge. Cum nu era posibil, alese să se îndepărteze, enervată. 

- Ţi-am spus să nu mă mai atingi! 

Continuă să ţipe la el, vocea ei ascuţită suprapunându-se 
încercărilor lui de a spune ceva, pentru că, oricum, cuvintele 
lui se loveau de ea ca de o carapace dincolo de care nu 
puteau pătrunde. Deodată, se-ntoarse şi porni în goană înapoi, 
oprindu-se la prima clădire a anexelor, unde rămase puţin să 
se liniştească. 

Ben rămăsese pe loc - înalt, nemişcat, cu o expresie dură 
întipărită pe faţa ca o mască făcută din unghiuri şi planuri 
colţuroase. 

Abia mai târziu, gândindu-se la scena petrecută, lui Kate îi 
răsunară în minte cuvintele lui, cu întreaga lor încărcătură de 
tristeţe şi de îngrijorare pentru ea. în orice caz, erau mult mai 


blânde decât cele ale tatălui ei când veni să discute cu ea în 

bucătărie, în timp ce pregătea cina. 


Capitolul 3 

- De ce nu-ţi place Ben Croft? 

Aceste prime cuvinte rostite de tatăl ei, cum veni în 
bucătărie şi se aşeză comod pe un scaun, astfel încât să-i 
poată observa reacţia, nu avură deloc darul s-o scoată din 
starea de tulburare în care se afla imediat ce ajunse acasă. 

- Nu-mi displace. 

Dincolo de răspunsul ei evaziv, Henry îşi cunoştea prea 
bine fiica, pentru a nu-şi da seama de adevăr. 

-Nu mai vrei s-auzi de niciun bărbat, sau e ceva personal 
între tine şi Ben? 

- Dumnezeule, ce-i asta? Inchiziția spaniolă?! Nu: Bună, ce 
faci? sau Ce mult mă bucur că te văd! Nu! Doar nişte întrebări 
prosteşti despre un bărbat pe care l-am cunoscut cu aproape 
douăzeci şi patru de ore în urmă. Zău, tată, cum să ştiu dacă 
îmi place sau nu?! E mult prea devreme să pot spune! 

- îmi amintesc cum te-ai îndrăgostit de Wayne exact în 
douăzeci şi patru de ore! Şi să nu vă imaginaţi, tu şi cu Ben, 
că m-aţi păcălit în timpul prânzului la restaurant, sau pe 
parcursul drumului - asta să-ţi fie clar. Vreau să ştiu ce se- 
ntâmplă - şi vreau să aflu acum! 

- Nu se-ntâmplă nimic şi nimeni nu încearcă să te 
păcălească, spuse ea repede, gândindu-se că o mică minciună 
era scuzabilă. Dacă ţi s-a părut ceva suspect, a fost poate 
stânjeneala noastră în faţa încercărilor tale de a ne arunca 
unul în braţele celuilalt. 

O minciună mai mare, de data aceasta, dar cel puţin 

eficientă, cu condiţia ca tatăl ei să nu-şi aducă aminte că Ben 
nu păruse deloc stânjenit, ci mai degrabă amuzat. 

- De ce n-aş încerca?! Ben este de o mie de ori mai bun 
decât a fost Wayne, aşa că v-aţi potrivi perfect. 

-Văd că nu ţi-a trecut nicio clipă prin minte că sunt perfect 
în stare să-mi aleg un bărbat, în cazul în care aş dori unul. 

- Având în vedere experienţa trecută, nu sunt chiar foarte 
sigur . Doar dacă acel simulacru de căsnicie te-a învăţat să ai 
gusturi mai bune. 

Se dusese orice speranţă de a ascunde ceva de tatăl ei. 
Era clar că ştia mai mult decât îşi imaginase ea vreodată. 
Sau . poate că nu era chiar aşa. Se hotări să încerce să afle. 

- Ce vrei să spui? 

- N-ai fost fericită cu Wayne, nu-i aşa? 

Aşadar, nu ştia sigur, ci doar bănuia, iar ea fusese pe 
punctul să se lase prinsă în capcana întinsă de el. 

- Nu ştiu ce te face să spui asta. De asemenea, nu ştiu de 
ce ţii 
neapărat să vorbeşti de rău pe cineva mort. 

- Nu spun nimic din ceea ce i-aş fi spus când trăia, în faţă 
- dacă ar fi avut vreodată curajul să dea ochii cu mine. Puțin 
probabil că ar fi făcut-o, ticălosul şi laşul! Dar cred că nu-ţi 
spun o noutate, nu-i aşa, Kate? 

- Sincer, nu ştiu ce importanţă mai are, din moment ce a 
murit. Nu văd nici ce legătură are cu Ben, sau cu oricare alt 
bărbat. Dacă îţi închipui că mă poţi mărita cu primul venit, te 


înşeli; te anunţ că nu mă interesează. Este clar? 

- Cât se poate de clar. 

Revenirea tatălui ei la o aparentă stare de calm era nu 
numai suspectă, dar şi mult mai periculoasă decât spiritul 
incisiv, de frondă, dinainte. 

-în plus, a murit doar de trei luni. Nu ţi se pare că e cam 
devreme să caut pe altcineva? 

- Prostii! Cei care s-au bucurat de o căsnicie fericită sunt 
cei care îşi refac viaţa cel mai uşor când soţul sau soţia 
moare. Am început să-mi caut o nouă parteneră la foarte scurt 
timp după ce mama ta a murit, aşa cum a fost dorinţa ei. A 
dorit enorm să mă recăsătoresc şi să fiu tot atât de fericit cum 
am fost alături de ea - mi-a spus-o chiar pe patul de moarte. 

Kate rămase foarte surprinsă; nici nu ştia ce să spună. Nu 
ştiuse că tatăl ei căuta o altă femeie în cei trei ani de când 
murise mama ei. 

- Presupun că mă vei întreba de ce nu m-am recăsătorit în 
acest timp, continuă Henry, fără să ia în seamă surprinderea 
fiicei lui. Ei bine, penru că n-am întâlnit pe nimeni care să fie 
măcar pe jumătate ca mama ta - cam asta e, în esenţă. Dar 
au fost clipe când m-am simţit îngrozitor de singur, atât de 
singur cum nici nu-ţi imaginezi. Nu vreau să treci şi tu prin aşa 
ceva . Oh, fir-ar să fie, te rog să mă scuzi că m-am repezit aşa, 
şi poate chiar pentru faptul că am încercat să forţez o relaţie 
între tine şi Ben. Asta e pentru că ... arăţi atât de obosită ... Nu 
ai suficientă grijă de tine. 

- Cel puţin, pe mine nu m-a trimis nimeni în spital să mă 


odihnesc ... glumi ea, îmbrăţişându-l. Si-acum sunt aici, şi nici 

eu, nici tu nu ne vom simţi singuri şi ne vom putea odihni în 
voie. 

Rămaseră aşa un timp, tăcuţi, fericiţi de a fi iar împreună. 
Apoi, trebuind să-şi continue treaba, Kate îl trimise să stea să- 
şi fumeze pipa pe verandă. 

- Dar, nu uita: nu mai încerca să-mi aranjezi o relaţie, ca 
să nu-ncep să fac asta chiar eu. 

Cum reveni în bucătărie, auzi acea voce ironică, pe care o 
cunoştea atât de bine. 

- Asta e o idee grozavă. Cum de nu m-am gândit eu! 
Stătea în pragul uşii din spate şi, fixând-o cu ochii aceia verzi 
îngrozitori, îşi ridică pălăria parodiind un semn de salut de 
extremă politeţe. 

- Pot să intru? 

- Sigur că da. 

Kate încerca să-şi stăpânească enervarea. Oare cât auzise 
din discuţia lor? De când stătea acolo, spionându-i? 

- Pentru liniştea ta, să ştii că n-am auzit decât ultima 
replică, spuse el neîntrebat, ca răspuns la întrebările ei 
nerostite. Dar. nu mi-e greu să refac restul conversaţiei. 

- Nu te deranja. 

îi aruncă o privire plină de venin, după care îi întoarse 
spatele şi-şi reluă treaba. 

Ben nu răspunse, ci doar trecu pe lângă ea, pentru a 
ajunge lângă Henry. N-o atinse, dar Kate simţi ceva ciudat în 
dreptul taliei; abia când, câteva clipe mai târziu îi căzu şorţul, 


îşi dădu seama, mai mult amuzată, decât furioasă, ce făcuse. 

îşi aminti cum tatăl ei glumea la fel cu mama şi, fără să vrea, 
se gândi că numai o relaţie foarte apropiată cu o femeie, într-o 
atmosferă casnică, ar fi putut să-l familiarizeze pe Ben cu un 
astfel de gest. Pesemne fusese mama lui, sau ... Spre 
surprinderea ei, Kate constată că o preocupa serios cealaltă 
alternativă. 

Aceasta nu era singura dovadă că Ben era obişnuit cu 
eticheta vieţii de familie: la cină apăru revigorat după un duş, 
proaspăt bărbierit, şi îmbrăcat, deşi sport, cu o anume notă de 
eleganţă. 

în timpul mesei, le povesti o mulţime de întâmplări 
amuzante din călătoriile lui în sud-estul Asiei, mai întâi când 
îşi îndeplinea stagiul militar, apoi pe cont propriu, ca 
întreprinzător şi, pentru prima dată, Kate se simţi relaxată în 
compania lui, plăcut impresionată de manierele lui elegante. 
lar când râdea, faţa lui era cu totul alta, trăsăturile dure, dar 
incontestabil de o frumuseţe virilă, dându-i un aer 
adolescentin. 

Henry renunţase la planul lui de Cupidon şi însuşi Ben, la a 
o tachina, aşa că atmosfera devenise atât de plăcută, încât 
Kate se lăsă cuprinsă de o dulce moleşeală, ca înainte de a se 
cufunda în somn, când sunetele şi imaginile se amestecă 
ingenios, sfidând contururile realităţii. 

închise puţin ochii, căci nu mai era nevoie să-l privească 
pe Ben pentru a-l vedea. îi distingea clar trăsăturile, nu numai 
aşa cum arăta în seara aceea, dar şi în noaptea când o 


întâmpinase şi, mai ales, când o sărutase. Când deschise din 

nou ochii, îl surprinse privind-o; nu-şi mută, vinovat, privirea, 
ci mai degrabă trecu de la o expresie de duioşie la una de 
expert evaluator, după care se concentră asupra a ceea ce 
spunea tatăl ei. 

Nu după mult timp, când cei doi bărbaţi hotărâră că e 
timpul de culcare şi toţi trei se îndreptară fiecare spre 
dormitorul său, deşi pe jumătate adormită, Kate încă se mai 
gândea la ce putuse determina acea expresie pe care o 
surprinsese în ochii lui, din moment ce ea era deja catalogată 
fie drept copil răsfăţat, fie drept femeie frigidă. Deodată, 
suneria telefonului o făcu să tresară. 

O porni repede spre livingul de la parter, dar nu cobori 
decât până la jumătatea scărilor, când telefonul se opri şi auzi 
vocea lui Ben. Se pregătea să se întoarcă în cameră, dar, de la 
primele cuvinte, conversaţia îi captă atenţia. 

- Vii? spuse Ben pe un ton satisfăcut. Grozav! După cum 
stau lucrurile, ne prinde bine un manager ca tine. 

După care propriile ei gânduri pline de spaimă bruiară 
vocea lui. Manager?! Dar, parcă tatăl ei era managerul fermei. 
Nu cunoştea detaliile de ordin financiar ale parteneriatului lor, 
dar era oare posibil ca Ben să-şi îndepărteze partenerul cu o 
sănătate îndoielnică, pentru a-l înlocui cu altcineva? 

- în două săptămâni? Grozav! Abia aşteptăm să vă vedem 
pe amândoi. La revedere; transmite complimente lui Robyn 
din partea mea. 

Abia când auzi receptorul aşezat în furcă, se grăbi înapoi 


spre camera ei, ca să evite o întâlnire cu Ben şi, aproape până 

dimineaţă, se zbătu pradă celor mai negre gânduri. 

Cobori foarte devreme în bucătărie şi, tocmai când 
terminase de pregătit cafeaua şi micul dejun, îşi făcu apariţia 
Ben. 

- Bună dimineaţa! spuse el zâmbind. 

Kate îi răspunse cu evidentă lipsă de entuziasm, care 
atrase o privire curioasă din partea lui. 

- După cum arăţi, se pare că n-ai prea dormit bine azi- 
noapte, spuse el după câtva timp, bându-şi cafeaua. 

- Ba da, destul de bine. M-a trezit telefonul tocmai când 
eram pe punctul de-a adormi şi-apoi am adormit mai greu. 

-Aha ... 

-A fost ceva important? se hazard! în cele din urmă, ea 
însăşi mirată de îndrăzneala ei. 

- Cât se poate de important ... veşti cât se poate de bune. 

Tăcerea care urmă era un semn că n-avea de gând să 
spună 
mai mult. Din când în când, îl surprindea privind-o curios, ceea 
ce Kate interpretă ca un indiciu al vinovăţiei, cu toate că, pe 
de altă parte, părea să-şi savureze pe deplin micul dejun. Abia 
când apăru şi Henry, începu să vorbească. 

- Bill şi Robyn Campbell vor veni cam în două săptămâni. 

- Minunat! răspunse tatăl ei, ceea ce o puse în şi mai mare 
încurcătură. S-a ajuns în punctul în care un om cu experienţa 
lui ne este foarte necesară. 

Aproape exact aceleaşi cuvinte ca ale lui Ben. Probabil că 
se vedea pe faţa ei cât era de surprinsă, astfel că Henry simţi 

nevoia 
să dea o explicaţie. 

- Presupun că Ben nu ţi-a spus ... Oricum, nu e mare lucru. 
Aducem un prieten al lui Ben din Noua Zeelandă, ca manager 
aici. Ben crede că nu-mi dau seama că scopul este să-mi 
uşureze munca. 

- Ben crede că ar trebui să ştii foarte bine că scopul este 
să te scutească total de muncă. N-ai intrat în acest parteneriat 
ca să munceşti până nu mai poţi. Aruncă o privire rapidă spre 
Kate, apoi, surprinzător, îi făcu semn cu ochiul, complice. în 
plus, la vârsta ta, creierul contează, nu muşchii. 

- La vârsta mea?! La naiba, Ben, am doar cu cinci ani mai 
mult decât acest Campbell . 

- Sase. Să nu uităm, însă, că ai petrecut douăzeci de ani 
ca director executiv în domeniul publicitar, pe când Bill a făcut 
toată viaţa muncă fizică. Cred că poate chiar să muncească 
mai mult decât mine, fără să facă niciun efort. 

- Poate îmi spuneţi şi mie despre ce e vorba, totuşi, 
interveni Kate, pentru care lucrurile deveneau din ce în ce mai 
confuze. Credeam că tata e managerul. 

- Si eşti îngrijorată ca nu cumva să-l dau la o parte. 
Dumnezeule, ce femeie suspicioasă! Abia aştept să vină 
Robyn, care e exact la polul opus. Explică-i tu, Henry. 

Abia ieşi, că Henry îi şi reproşă fiicei sale. 

- Bravo, Kate. Ce se-ntâmplă între tine şi Ben de faci tot 
posibilul să-l jigneşti? 

- Să-l jignesc?! Mai degrabă, ce se-ntâmplă cu tine de stai 

atât de calm şi-l laşi să te dea la o parte în favoarea unui 
străin?! Părea 
atât de încântat să-l aducă pe acest . Campbell! 

- Chiar aşa şi trebuie să fie. în orice caz, eu sunt. Pentru 
Dumnezeu, nu te mai purta cu mine ca şi cum aş fi un biet 
bătrân neputincios - nu-mi place! Si, ca să ştii: venirea lui 
Campbell a făcut parte din planul nostru de la bun început. 
Este unul din cei mai pricepuţi experţi din Noua Zeelandă în 
creşterea căprioarelor, deşi n-a avut niciodată suficienţi bani 
pentru a-şi dezvolta propria afacere. Eu şi cu Ben am 
intenţionat întotdeauna să-l cooptăm în parteneriatul nostru, 
dar am aşteptat mai întâi să ajungem în punctul în care 
munca şi experienţa lui să fie cu adevărat utile. Din ceea ce 
am aflat, este o persoană cu multă mândrie şi cred că Bena 
procedat cu multă diplomaţie. în ceea ce te priveşte, cred că e 
timpul să-ţi schimbi modul de gândire despre Ben Croft şi 
despre întreaga situaţie de aici. Nu e deloc plăcut să văd cum 
ies scântei ori de câte ori vă întâlniți. Sper că m-am făcut 
înţeles. 

- Pe deplin! în orice caz, ştiu că m-ai pus la punct ... Dar, 
recunosc, am meritat-o. îi voi cere scuze lui B. domnului Croft 
pentru tot. Credeam că . e oarecum de datoria mea să am 
grijă de tine . şi . 

- Si ai exagerat puţin. înţeleg, şi-mi pare rău că te-am 
mustrat. Numai că ... speram ca tu şi Ben ... ca totul să 
meargă bine între tine şi Ben . Poate că şi eu am fost de vină 


în felul în care am procedat . 

- Nu, nu spune asta. Pur şi simplu, cred că nu suntem 
făcuţi unul pentru celălalt. Dar, fii fără grijă, voi îndrepta 
lucrurile şi chiar vă voi pregăti ceva deosebit pentru prânz, ca 
să nu mai fiţi 
supăraţi pe mine. 

Când în sfârşit îl găsi pe Ben, după ce-l căutase cam o 
jumătate de oră, reacţia lui nu-i linişti deloc conştiinţa 
încărcată. 

- Nu mai avem ce discuta despre acest subiect. 

- Dar... 

- Am spus că subiectul e închis. Te rog să mă scuzi, acum. 

După care plecă, fără măcar s-o mai privească. 

La ora prânzului, Ben părea mai puţin furios; cel puţin, era 
de-o politeţe rece. Cu toate acestea, tot nu se arătă mai 
dispus să-i asculte scuzele, când Kate făcu o nouă tentativă. 

- i-am spus că nu mai avem ce discuta. Subiectul este 
închis. 

- Bine, dar... 

- închis definitiv. Dacă nu încetezi odată, nu te mai iau 
mâine să faci cunoştinţă cu patrula de pază. 

- Ce patrulă? 

întrebarea ei nu primi alt răspuns de la cei doi bărbaţi în 
afara unor zâmbete maliţioase. 

- Puneţi la cale ceva, îi acuză ea, circumspectă, dar tot nu 
primi nicio explicaţie. 

- Kate ar putea să te ajute să vedeţi ce-ar fi de făcut la 
cealaltă casă, spuse Henry, schimbând cu abilitate subiectul. 

Dacă s-a hotărât să vină şi sora lui Campbell, sunt sigur că vor 
vrea să locuiască singuri. 

- Sigur, dacă vrea Kate să mă ajute, mi-ar prinde bine 
sfaturile 
ei. 

De data aceasta, Kate primi toate lămuririle necesare. 


s” 


"Cealaltă casă” era ascunsă într-un crâng, părând astfel 
complet izolată de casa principală. 

- Nu s-a mai locuit în ea de câțiva ani, dar, după ce se va 
face curățenie în ea, va arăta foarte bine. Să văd pe cine pot 
chema din oraş pentru asta, după ce vom stabili exact de ce 
este nevoie. 

- Pot face eu. Te rog ... şi-aşa n-am prea multe de făcut. 

- Doar să găteşti pentru noi şi să faci ordine în colosul ăsta 
de casă! Se vede bine că asta ai făcut toată ziua, cu rezultate 
grozave, e adevărat! 

- Mulţumesc. Complimentul, care-i făcu o plăcere 
deosebită, o făcu să zâmbească. Dar, serios, nu e mare lucru 
de făcut. Sunteţi amândoi ordonati şi, în afară de asta, sunteţi 
plecaţi aproape toată ziua. E cu totul altceva decât dac-ar fi 
copii după care să trebuiască să faci ordine în permanenţă. 

- Aşa este, cu toate că tocmai asta îi lipseşte acestei case 
cât un hambar: vreo cinci sau şase copii care să alerge peste 
tot. Poate ar trebui să-i găsim tatălui tău o soţie şi să-nceapă 
să umple casa cu copii! 

Ben şi Kate se amuzară copios, dar râsul lor încetă când 
Henry sugeră că oricare din ei doi ar fi un candidat mai potrivit 

pentru o asemenea misiune. 

- Eu am crescut deja un copil ... şi uite, n-am prea făcut 
treabă bună. 

- Ba, eu cred că ai făcut o treabă minunată, veni Ben în 
apărarea lui Kate, zâmbind. Poate dacă foloseai puţin mai 
mult băţul . Dar, cu un bărbat potrivit alături şi câţiva copii, 
nimeni nu va fi ca ea. 

- Mulţumesc, eşti foarte amabil. Si-acum, dacă tot aţi 
început să-mi planificaţi viaţa, v-aş ruga să treceţi în living, ca 
să pot să strâng masa şi să fac ordine aici. 

Tatăl ei îi urmă imediat sfatul, dar Ben rămase în 
bucătărie. 

- Am să te ajut să speli vasele. 

- în niciun caz! 

Fără s-o ia în seamă, Ben umplu chiuveta şi-ncepu să 
spele vasele. 

- Poţi să le ştergi. Nu-ţi face griji, nu-mi voi face un obicei 
din asta, dar în seara aceasta am chef de-aşa ceva. 

Abia mai târziu, când merse la culcare, Kate se gândi la 
plăcerea neaşteptată pe care o avusese făcând acea treabă 
casnică de rutină împreună cu Ben. Era clar că era obişnuit cu 
gospodăria şi, fără să vrea, se-ntrebă dacă acasă la el făcea 
menajul singur, sau avea pe cineva . Perspectiva o 
indispunea, deşi îşi repeta că nu e treaba ei şi n-o interesează. 
Si totuşi, gândul îi persistă în minte până adormi. 

Se trezi cu grijă, ştiind că trebuie să-l însoţească pe Ben în 


misterioasa patrulare pentru care se pleca înainte de zori. 

Când intră în bucătărie, somnoroasă, Ben era deja acolo, cu 
cafeaua făcută. 

- Scuză-mă, m-am trezit prea târziu. 

- Deloc. Eu m-am trezit mai devreme decât de obicei. N-ai 
întârziat. 

- Ce-nseamnă "ca de obicei"? 

- Când răsare soarele, când sunt aici; puţin mai târziu 
când sunt acasă, pentru că mă culc mai târziu. Prefer aici, dar, 
cum afacerile se fac în oraş, nu prea am de ales. 

- Si eu mă bucur că am scăpat puţin de oraş. Locul ăsta e 
un adevărat rai faţă de Melbourne, deja m-am îndrăgostit de 
el. 

- Chiar şi de această casă enormă? 

- Oh, da! Este o casă veche minunată, perfectă pentru 
acest loc. Deşi ... trebuie să recunosc că aveai dreptate 
aseară: poate că e cam mare pentru noi trei. 

- Poate că aşa o să-ţi lipsesc când voi pleca ... 

- Categoric, îmi vei lipsi. Când pleci? 

- Probabil mâine. Zâmbetul lui maliţios se accentuă când, 
fără să vrea, Kate scoase o exclamaţie de uimire. Mai am şi 
alte afaceri; de fapt, aceasta este cea mai mică dintre ele - un 
fel de loc programat pentru pensie, dacă vrei. 

- Nu s-ar spune că e cazul să te gândeşti la pensie ... 

- Nu o mai lua pe ocolite; am treizeci şi şase de ani, dacă 
te interesează. Cred, însă, că ar trebui să ieşi la pensie când 
eşti încă suficient de tânăr ca să te mai poţi bucura de acele 


momente. 

- Si-atunci, la bătrâneţe ce-ţi mai rămâne de făcut? 

- Să stau într-un scaun balansoar pe marginea unui râu, cu 
o soţie tânără care să-mi aducă tot ce poftesc şi vreo douăzeci 
de copii care să alerge în jurul meu. 

- Douăzeci?! Nu-i cam mult pentru o soţie? 

- Da, poate nu chiar douăzeci, dar, oricum, nu unul. 
Presupun că e foarte greu să fii singur la părinţi. 

- Acum, tu o iei pe ocolite. Dar, ai dreptate; doi copii mi se 
pare un număr rezonabil. 

- Ce-ai zice de şapte? 

- Sapte! Dumnezeule, atâţia eraţi în familia voastră? N-o 
invidiez pe mama ta. 

- Eram aproximativ treizeci în familia mea, dacă se poate 
numi aşa . Am fost crescut la orfelinat. 

- Ah, îmi pare rău... 

-Să nu-ţi pară. Nu mi-a făcut rău, până la urmă. Acum, 
trebuie să mergem. Trebuie să parcurgem o distanţă mare 
până la micul dejun. 

Străbătură împreună culoarul lat dintre gardurile 
padocurilor şi gardul înalt de hotar, cu plasă de sârmă pe jos, 
pentru a împiedica ieşirea căprioarelor, precum şi intrarea 
înăuntrul ţarcurilor a altor animale care au obiceiul să sape, 
cum sunt vulpile şi câinii. 

- Adevăraţii paznici vin acum, spuse Ben, făcând un semn 
cu mâna pentru a atrage atenţia lui Kate asupra unor umbre 
care se apropiau. 

- Nu se poate! Măgari! strigă Kate deopotrivă mirată şi 


ÎN SFÂRŞIT ACASĂ 53 


încântată. 

- Exact! Creşterea măgarilor este un al doilea domeniu de 
activitate al fermei noastre, pentru că, pe de o parte, este 
foarte profitabil, iar pe de alta, măgarii sunt nişte paznici 
grozavi pentru căprioare; alungă orice câine şi de multe ori 
joacă rolul de luda când trebuie să mutăm animalele dintr-un 
padoc în altul. 

- Nu înţeleg. 

- Nu poţi mâna căprioarele cum faci cu oile sau cu vitele. 
Poţi doar să le încurajezi s-o ia în direcţia în care vrei să 
ajungă. Dacă se simt presate, se sperie şi se-ntorc de unde au 
plecat. Am descoperit, însă, că au tendinţa de a urma măgarii, 
iar aceştia pot 
fi conduşi uşor dacă sunt ademeniţi cu mâncare. 

Această slăbiciune era deja evidentă: recunoscându-l pe 
Ben, măgarii îşi încetiniră pasul şi-i înconjurară, întinzându-şi 
boturile ca să primească merele pe care acesta le adusese. 

- Să nu laşi să-ţi iasă ceva din buzunare. Cerşetorii ăştia 
şterpelesc tot ce pot apuca. Acum câteva zile mi-au luat 
portofelul şi mi-a trebuit o oră ca să mi-l recuperez. 

Kate izbucni în râs, închipuindu-şi-l pe Ben încercând să 
prindă măgăruşul parşiv şi rapid, dar imediat veni rândul lui 
Ben să râdă când un bot hotărât înhăţă fără ezitare şalul pe 
care Kate îl avea pe cap şi plecă mulţumit cu el. 

- Să nu spui că nu te-am avertizat! N-are rost să încerci 
să-l prinzi! Mai bine ademeneşte-l cu un măr. 


Le-a luat cam un sfert de oră de manevre tactice în care 

hărţuirea îmbinată cu mituirea au convins făptaşul să cedeze 
şalul, timp în care însoţiseră fiecare victorie sau eşec cu 
hohote de râs. 

Când ajunseră înapoi acasă, faţa lui Kate încă mai 
strălucea de fericire. 

- A fost cea mai frumoasă dimineaţă pe care am petrecut- 
o de. nici nu mai ştiu de când. 

- Mă bucur; şi eu m-am simţit bine. 

înainte să-şi dea seama ce se petrece, Ben îi ridică uşor 
bărbia şi o sărută, abia atingându-i buzele. 

Fusese, într-adevăr, o dimineaţă grozavă şi sărutul lui 
contribuise, fără îndoială, la aceasta. 

Deşi după-amiază, când merseră împreună să inspecteze 
casa care urma să fie pregătită pentru a fi locuită, Ben nu mai 
repetă gestul, compania lui fusese tot atât de plăcută; era, 
categoric, un bărbat încântător, alături de care se simţea din 
ce în ce mai bine. 

Căzură imediat de acord asupra a ceea ce trebuia făcut, 
dar Kate continuă să refuze oferta lui Ben de-a aduce ajutor 
din afară. 

- Prostii! E o chestiune de câteva zile de curăţat şi, 
bineînţeles, de zugrăvit holul şi bucătăria. 

- Va fi mult de lucru. 

- Sigur că da, dar n-am venit aici la cură de odihnă. Si, 
indiferent ce defecte am, nu mă dau înapoi de la muncă. 

- Nimeni nu te acuză de nimic! Tot ce spun este că 


apreciez că eşti dispusă să faci acest efort şi sunt convins că 

şi Bill şi Robyn vor aprecia în aceeaşi măsură. 

Privirea lui admirativă îi acceleră pulsul şi trebui să se- 
ntoarcă imediat cu spatele, pentru a nu izbucni în plâns. Nu- 
nţelegea de ce, deodată, aprecierea acelui uriaş devenise atât 
de importantă. Poate pentru că Wayne nu fusese niciodată de 
acord cu ceea ce făcea ea, dar chiar şi aşa, tot nu era 
justificată plăcerea pe care Ben i-o putea produce cu un 
simplu cuvânt sau cu o privire. 

Când Ben plecă la Brisbane a doua zi, Kate îşi dădu seama 
cât de mult îi lipsea. în fiecare dimineaţă patrula singură de-a 
lungul împrejmuirilor padocurilor şi fiecare moment comic 
provocat de măgăruşii mereu prezenţi în acel tur de control, 
nu făcea decât să-i reînvie în minte amintirea acelei dimineţi 
petrecute cu Ben. 

în restul timpului, era prea ocupată pentru a mai face vreo 
introspecţie asupra sentimentelor ei. Renovarea casei se 
dovedi o sarcină mai complexă decât îşi închipuise iniţial şi-i 
ocupa, practic, fiecare moment liber. După ce zugrăvi 
bucătăria şi holul, contrastul dintre acestea şi restul casei i se 
păru prea mare, aşa că mai făcu o incursiune în oraş şi 
cumpără materiale pentru a renova şi celelalte camere. 

în ziua întoarcerii lui Ben, era pe cât de obosită, pe atât de 
mulţumită de rezultat. Si, dacă acest Campbell era atât de 
important pe cât lăsau să se înţeleagă Ben şi tatăl ei, cel puţin 
aspectul casei avea să-l asigure că e aşteptat cu plăcere. 

Nu ştia exact ora la care trebuia să sosească, dar începu 
deja să pregătească o masă festivă. Abia pusese o bucată 

enormă de carne de porc în cuptor, când sună telefonul. Deşi 
se-nfioră de plăcere la auzul vocii lui Ben, mesajul pe care 
acesta i-l dădea nu era nici pe departe unul plăcut: era reţinut 
în Brisbane şi Bill şi Robyn veneau singuri, probabil înainte de 
ora cinei. 

- îmi pare îngrozitor de rău că nu pot să ajung, dar sunt 
sigur că te vei descurca. Sunt nişte oameni foarte prietenoşi şi 
abia aşteaptă să te cunoască. 

- Da, nu va fi nicio problemă, spuse ea cu o siguranţă pe 
care era departe de-a o simţi - dacă nu cumva era 
dezamăgirea faţă de absenţa lui. Casa e gata . şi . am pregătit 
o cină uriaşă pentru ei. 

- Grozav! Stiam că pot conta pe tine. Ne vedem probabil în 
câteva zile. Bill vine cu maşina mea, aşa că va trebui să mă ia 
cineva de la aeroport. Te anunţ, în orice caz. 

Kate închise telefonul cu durere în suflet, pe care încerca 
s-o alunge cu argumente logice. Era ridicol! Reacţiona ca şi 
cum planul tatălui ei, căruia i se opusese atât de vehement, 
începuse să funcţioneze. Ridicol! Nici nu-şi dorea şi nici n-avea 
nevoie de un alt bărbat în viaţa ei, nici măcar de unul atât de 
deosebit ca Ben. Tot timpul după-amiezii încercă să şi-l scoată 
din minte şi, spre seară, când sosiră fraţii Campbell, chiar 
reuşi. 

Bill Campbell era, în mare, aşa cum şi-l imaginase: înalt, 
slab, cu trăsături dure, cu o înfăţişare tipică de om care îşi 
petrece aproape tot timpul în are liber. 

în schimb, sora lui era cu totul altceva. 


Capitolul 4 

Robyn Campbell era pur şi simplu frumoasă. Niciun alt 
cuvânt nu putea descrie mai bine femeia cu părul şi ochii 
negri care cobori din maşină şi se-ndreptă zâmbind spre Kate 
şi tatăl ei. 

Puțin mai scundă decât Kate şi nici atât de suplă ca 
aceasta, cu o siluetă voluptuoasă, avea un zâmbet cald şi era 
plină de prietenie. Dacă în cazul oricui altcuiva atitudinea 
aceea ar fi putut părea puţin afectată, Robyn se entuziasma 
pentru fiecare detaliu şi lăuda totul - casa în care locuiau Kate 
şi tatăl ei, casa pregătită pentru ei, cina delicioasă - cu un aer 
firesc şi cu un farmec de netăgăduit. 

- Nu trebuia să vă deranjaţi, e mult prea mult. Mă simt 
teribil de răsfăţată . mai întâi o săptămână în Brisbane cu Ben, 
apoi tot ce-aţi pregătit aici . îmi va trebui o săptămână să mă 
dezmeticesc. 

Deveni foarte repede clar că era vorbăreaţă, pe când 
fratele ei 
mai mare, deşi, prietenos, părea mai degrabă taciturn. 

Imaginea de fată bătrână pe care Kate şi-o crease în minte 
şi în care o încadrase aprioric pe Robyn fusese pur şi simplu 
spulberată de fermecătoarea apariţie a acelei femei mature 
care nu arăta mai mult de treizeci şi cinci de ani. 

Fără să vrea, Kate începu să se-ntrebe ce însemnase acea 
săptămână cu Ben. Era clar că acesta era bun prieten cu 
Robyn - sau, poate mai mult decât atât. Se enervă pe ea 
însăşi: din nou, gândul îi zburase într-o direcţie care, de fapt, 

nu trebuia s-o intereseze. 

După cină, Kate refuză în zadar ajutorul lui Robyn la 
spălarea vaselor. încă mai protesta când aceasta era deja cu 
mâinile până la coate în chiuvetă. Si, cum tot timpul Robyn 
vorbise, când terminară treaba Kate aflase deja o mulţime de 
lucruri despre ea: călătorise mult, fusese profesoară, lucrase 
ca expertă în arta culinară în mai multe restaurante din Noua 
Zeelandă şi Europa, avusese un timp propriul ei restaurant. 

Apoi, când o ajută să despacheteze, în timp ce bărbaţii 
savurau un pahar cu coniac şi un trabuc în living, Kate 
constată că îmbrăcămintea ei o recomanda ca fiind o 
persoană cu mult gust şi rafinament. 

Cu toate acestea, aşa cum ea însăşi recunoştea, în 
adâncul sufletului iubea enorm viaţa la ţară, aşadar, a doua zi 
dimineaţa, apăru în blugi şi cizme ca s-o însoţească pe Kate în 
turul de control al padocurilor. 

în următoarele zile, cele două femei petrecură mult timp 
împreună, devenind, pe baza numeroaselor interese comune 
pe care şi le descoperiseră, prietene bune. Atât de bune, 
încât, în ziua în care Ben trebuia să vină, când Robyn îi puse 
câteva întrebări cu caracter destul de personal, dar în stilul ei 
fermecător şi sincer, Kate reuşi să abordeze subiectul cu un 
calm la care nici ea însăşi nu se aşteptase. 

- Presupun că abia aştepţi să se-ntoarcă Ben. Cred că eşti 
pe jumătate îndrăgostită de el, dacă nu cumva ţi s-a întâmplat 
ceva atât de îngrozitor în viaţă, încât să nu te mai intereseze 


subiectul. 

- Nu sunt pe jumătate îndrăgostită, dar trebuie să 
recunosc că-l găsesc destul de atrăgător. 

- Destul de atrăgător?! E absolut superb! Dacă aş fi puţin 
mai tânără... 

Kate zâmbi; de-acum ştia că Robyn are patruzeci de ani şi 
că nici măcar nu putea concepe că vârsta ar avea vreo 
importanţă în relaţia dintre un bărbat şi o femeie. 

- Cel puţin, tu te înţelegi cu el, pe când în cazul meu, orice 
discuţie cu el se termină cu o ceartă. Nu cred că mă place mai 
mult decât îl plac eu. 

-Faptul că-ţi place de cineva nu are prea mare importanţă. 
De exemplu, Ben mă place, dar asta nu înseamnă nimic - 
probabil, din fericire, pentru că altfel, am înnebuni amândoi 
într-o lună. 

- Nu văd de ce ... Adică, pe mine, într-adevăr mă 
înnebuneşte în câteva minute, dar în cazul nostru e vorba de o 
incopatibilitate de personalităţi. 

- Ai dreptate - am o fire diferită de-a ta, dar nici noi doi nu 
ne-am înţelege. Ben spune că vorbesc prea mult - şi are 
dreptate, iar eu consider că este o personalitate prea 
puternică şi că nu i-aş 
putea face faţă. 

- Vrei să spui că-i plac femeile blajine, supuse, care nu 
vorbesc mult ... Nu-i de mirare că nu ne placem ... Dar nu voi 
mai fi niciodată de-acum încolo supusă - niciodată! 

- Decât dacă începi o relaţie cu el. N-aş merge atât de 
departe încât să spun că pretinde supunere partenerei sale, 

dar este un învingător şi unul din cei mai tiranici bărbaţi pe 
care i-am cunoscut. Nu cred că ar lăsa pe celălalt - bărbat sau 
femeie - să domine în orice relaţie personală. 

- Nici eu, aşa că problema e rezolvată! Oricum, nu mai 
vreau niciun bărbat în viaţa mea deocamdată şi mă simt 
foarte bine aşa. 

- Prostuţo! Când vei mai îmbătrâni, îţi vei da seama că 
orice ar fi stricat un bărbat, poate fi reparat de un altul mai 
bun. Dac-aş fi în locul tău, Kate, m-aş întoarce acasă chiar 
acum şi aş face tot posibilul ca eu să fiu cea căreia să-i revină 
plăcuta sarcină de a-l aduce de la aeroport. Si în niciun caz nu 
îmbrăcată aşa ... 

Era ceea ce gândea şi ea, tocmai de aceea se grăbi să 
respingă ideea. 

- Nu, mulţumesc! Nu mă interesează să-l impresionez, 
minţi ea. Nu vreau decât să nu ne mai certăm când ne- 
ntâlnim. Du-te tu, dacă vrei. încă mai ai timp să te schimbi. 

- Nici gând. Am un cu totul alt obiectiv în vedere şi, de 
data aceasta, nu mai spun niciun cuvânt, ca nu cumva să nu 
se îndeplinească. 

- Nu te-ntreb mai mult. Dar... mă gândesc cât de departe 
trebuie să baţi cu privirea, pentru că nu prea văd niciun 
obiectiv pe o rază destul de mare. 

- Trebuie să ştii unde să priveşti. îţi spun, însă, că nu este 
cineva pentru care noi două să rivalizăm. 

- Sper! râse Kate. Cu toate că n-ar fi vorba de nicio 
competiţie, având în vedere cum arăţi! Chiar aşa, în blugi 

uzaţi şi cizme, mă faci să mă simt prost îmbrăcată şi urâţică. 

- Indiferent de ceea ce se spune, nu hainele sunt 
importante la o femeie. în ceea ce-l priveşte pe Ben, nu pentru 
genul de femeie cum sunt eu trebuie să-ţi faci griji. Cum stai 
cu gătitul în stil oriental? 

- Prost. Dar, nu te-nţeleg. 

-Aşteaptă până la viitorul sezon, când se colectează pielea 
de pe coarnele de cerbi. Unul din cei mai importanţi 
cumpărători din Hong Kong are o soră, Kim Lee ... Ei bine, este 
dovada vie a acelui ceva pe care-l au femeile orientale, pe 
care noi nici nu ni-l putem imagina. Rămase privind în gol 
câteva clipe înainte de a continua. E uite-atât de mică şi în ea 
se îmbină tot ce şi-ar putea dori un bărbat; e frumoasă, are un 
păr lung de-i trece de talie şi, ceea ce e cel mai rău, e 
vrăjitoare. 

- Urmează să-mi spui că vrăjeşte bărbăţii punându-le în 
mâncare praf de corn de cerb, se amuză Kate. 

- Să-ţi intre bine-n cap, dacă nu vrei să rişti ca Ben să-ţi 
ţină o prelegere de vreo şase ore: praful din corn de cerb nu 
este afrodiziac. Dar, să nu schimbăm subiectul: Kim Lee chiar 
este vrăjitoare. Nu numai că, într-o bună zi anul trecut, l-a 
scos pe Bill din tăcerea sa, dar acesta a continuat să 
vorbească timp de o jumătate de oră. îţi spun sigur că asta e 
vrăjitorie. L-am auzit atunci vorbind mai mult decât în toată 
viaţa mea. 

Gândul la taciturnul Bill Campbell vorbind ca vrăjit unei 
seducătoare asiatice o făcu pe Kate să râdă în hohote. 

- Jumătate de oră, spui? Trebuie să fi folosit ceva mult mai 
puternic decât praf de corn de cerb. 

- într-adevăr, confirmă Robyn pe un ton neaşteptat de 
serios. A folosit cea mai puternică magie: a făcut dragoste. 
Atenţie, Kate, în cazul în care îţi vei da seama că Ben este, 
totuşi, o partidă demnă de luat în consideraţie: Kim Lee face 
dragoste ca nimeni altcineva. Nu te supăra pe mine, dar, într-o 
confruntare, ai fi ca o pocnitoare pe lângă o bombă atomică. 

- Mă-ndoiesc că voi fi în situaţia de a fi interesată de Ben 
până în acest punct. 

Răspunsul ei, destul de evaziv, o făcu totuşi să se înfioare. 

- Nu fi prea sigură. Ben are bunul obicei de a se insinua 
subtil, până la a deveni obsesiv. De data aceasta, când îl vei 
vedea, e foarte posibil să-l găseşti mult mai atrăgător. 

Chiar aşa se şi întâmplă. Când, câteva ore mai târziu, 
după ce Bill îl aduse de la aeroport, coborî din maşină, 
îmbrăcat sport, bronzat, radiind sănătate, forţă şi virilitate, 
avea un farmec căruia părea greu să-i rezişti. Cu toate 
acestea, se vedea clar că e prost dispus. 

- M-aş fi aşteptat să vii tu să mă iei, nu să trebuiască să-şi 
întrerupă Bill lucrul, spuse el fără preambulul unui salut, cel 
puţin. 

- lar eu m-aş fi aşteptat să vii mai bine dispus, interveni 
Robyn, înainte ca biata Kate să-şi fi putut stăpâni îndeajuns 
furia pentru a vorbi. Cere-ţi scuze imediat de la Kate, dacă vrei 
să guşti ceva din prânzul pentru care am stat amândouă toată 


dimineaţa ca să-l pregătim în onoarea ta. în plus, n-am să te 

mai iubesc. 

- Nu, aşa ceva, nu! Destul că nu mă suportă Kate, ar fi 
prea mult să fii şi tu împotriva mea! Bine, îmi cer scuze, Kate. 
Deşi ... nu prea înţeleg de ce-a trebuit să dureze toată 
dimineaţa ca două femei să gătească un prânz simplu pentru 
cinci persoane. 

- Dacă asta numeşti scuză, te-ai obosit degeaba. Sper ca 
mâncarea să-ţi rămână în gât, cu toate că n-am timp să stau 
să mă bucur de o astfel de scenă! 

După care se-ntoarse cu spatele şi plecă, străduindu-se să 
nu-nceapă să alerge printre padocuri, pentru a rămâne cât 
mai repede singură, să-şi plângă durerea alături de măgăruşii 
întotdeauna înţelegători. 

- La naiba cu tine, Ben Croft, continuă ea să bombăne în 
timp ce mergea. Sper din tot sufletul să-ţi rămână în gât! 

- Cel puţin, vei avea satisfacția de a asista la scenă! veni 
răspunsul neaşteptat chiar din spatele ei, în timp ce-şi simţi 
braţul prins ca într-o menghină de degetele lui puternice. 

Kate nu-şi putu înăbuşi un strigăt de surprindere. Ben 
apăruse parcă din pământ. 

- Dă-mi drumul! De unde ai venit? Dă-mi drumul! 

Revărsarea aceea de cuvinte era tot ce putea face, fiindcă 
eforturile de a se elibera din strânsoarea lui erau zadarnice. 

- Eu am proiectat aceste terenuri, aşadar e normal să 
cunosc toate scurtăturile. Ţi-a spus vreodată cineva că eşti 
cea mai irascibilă ticăloasă din lume? 


Cu reflexe rapide, Ben evită la timp o lovitură de picior din 

partea lui Kate şi continuă să se amuze de încercările ei 
nereuşite. 

- O să încep să cred că o faci la modul serios. în condiţiile 
astea, o să-mi fie cam greu să-mi cer scuze. 

- Ai avut ocazia să-ţi ceri scuze şi, după ceea ce-ai spus, 
orice altceva e inutil. Nu eşti decât un măgar stupid, arogant 
şi şovin şi te urăsc! 

- Sunt cuvinte cam grele, dar le pun pe seama furiei. Si- 
acum, hai să ne-ntoarcem să savurăm masa aceea grozavă. 

Limbajul pe care Kate îl alese pentru replica de răspuns se 
dovedi destul de colorat pentru a-l face pe Ben să se- 
nroşească de furie. 

- N-am nevoie de acest limbaj, mârâi el. încetează! 

Noua ei replică, inspirată din vocabularul lui Wayne, 
contura insistent şi brutal o imagine atât de vulgară, încât 
atrase din partea lui Ben o reacţie la fel de brutală. Cu o 
smucitură a mâinii, o proiectă pur şi simplu într-un gard. 
înainte să-şi recapete suflul, Kate se trezi ţintuită cu faţa în jos 
pe genunchii lui Ben, care se aşezase chiar acolo, pe pământ. 

- Tu ai vrut-o! 

Prima lovitură a fost mai mult umilitoare, decât dureroasă. 
Kate începu să se zvârcolească de furie şi disperare, fără însă 
a putea opri în vreun fel ploaia de palme usturătoare. 

- Si-acum, promiţi să te porţi ca o doamnă, sau mai vrei? 

Cu ochii împăienjeniţi de lacrimi, Kate găsi în durerea şi 
furia ei suficiente resurse pentru a da un nou impuls 


imaginaţiei, dar cuvintele pline de venin la adresa lui se 

terminară într-un țipăt ascuţit când o nouă lovitură urmă. 

- Mâna mea e mai rezistentă decât fundul tău! Ce zici, te 
răzgândeşti? 

- Am... am să te ... omor! 

- Tot ce se poate, dar, mai întâi, am să te fac să vorbeşti 
frumos. 

Chiar dacă loviturile păreau mai puţin entuziaste, 
încăpăţânarea lui aproape o întrecea pe a ei. 

- Ori ai fundul din oţel, ori e din cauza blugilor ... 

Nu termină bine de spus şi, cu o mişcare rapidă, îi desfăcu 
fermoarul şi-ncepu să-i tragă pantalonii în jos. 

- Nu! urlă Kate. Nu! îmi ... cer scuze. încetează! 

în mod surprinzător, Ben se opri, dar doar pentru o clipă. 
Prea speriată ca să poată articula vreun cuvânt, Kate dădu 
impresia că refuză din nou, ceea ce-l făcu pe Ben să continue 
să tragă de pantaloni. 

- Nu! îmi cer scuze! 

- Excelent! Si-acum, repetă: Promit pe cuvânt de onoare să 
nu mai vorbesc urât şi să mă comport ca o doamnă, în special 
în prezenţa lui Benton Croft. 

Aproape înecându-se, Kate repetă cuvânt cu cuvânt după 
el, crezând că umilinţa luase sfârşit. Dimpotrivă, strânsoarea 
lui deveni şi mai puternică. 

- „Şi ... de-acum înainte nu-l voi mai trata pe acelaşi 
Benton Croft ca şi cum ar fi un căpcăun, ştiind foarte bine că 
lucrul acesta îl supără, pe el ca şi pe tatăl meu. 

- S-o crezi tu! 

O palmă grea o făcu să înţeleagă repede că dantela 
subţire, în 
absenţa blugilor, nu oferea niciun fel de protecţie. 

- Aşa e mult mai bine .... spuse el satisfăcut de modul în 
care funcţionase palma de data aceasta, apoi începu să râdă, 
făcând-o să se înfioare de groază. 

Ţinută apăsat cu o mână de ceafă şi cu picioarele ţintuite 
sub un picior de-al lui, n-avea nicio scăpare şi nicio speranţă. 

Deodată, degetele lui deveniră mângâietoare şi atingerea 
lor tandră şi delicată, iar când vorbi din nou, vocea lui nu mai 
avea nimic dur. 

- ... încăpţânată cum eşti, pot să te bat până leşini, dar 
mai sunt şi alte metode ... 

Kate nu-şi dădu seama ce se-ntâmplă decât când se simţi 
întoarsă cu faţa şi cuprinsă strâns în braţe, în timp ce buzele 
lui se înfruptau din plin din ale ei. Această schimbare 
neaşteptată de tactică o învinse: din clipa în care buzele lor se 
întâlniră, trupul o trădă. Pe măsură ce mângăierile şi săruturile 
lui îi urmau conturul sinuos, Kate se simţi pierdută. Nimic din 
experienţa ei de până atunci n-o pregătise pentru a face faţă 
unei asemenea senzaţii înnebunitoare. întregul ei trup 
revenise la viaţă ca după o lungă agonie. îl dorea cu fiecare 
fibră şi parcă tot nu reuşea să-l aducă destul de-aproape, până 
când, vibrând în acelaşi ritm, primiră revelaţia aceluiaşi 
moment de extaz. 

- Oh, Doamne! şopti el uşor, destrămând delicat vraja 


căreia trebuia să-i ia locul realitatea . 

- Oh, Doamne! spuse ea ca un ecou, parcă trezită dintr-un 
vis, încă nevenindu-i să creadă că-i cedase cu atâta bucurie, 
practic în plin câmp. 

îl privi, pregătită pentru umilinţa finală la care se aştepta: 
respingerea plină de dispreţ. Ochii lui erau, însă, plini de 
mirare şi calzi. O ajută să se ridice, o sprijini când, ameţită, se 
strădui să se încheie la blugi, apoi o sărută uşor pe buze. 

- Nu ştiu cine a câştigat în această confruntare, dar eu am 
pierdut. lartă-mă, Kate, . dacă vei putea. 

Fără să mai aştepte un răspuns din partea ei, o conduse 
încet spre casă. 

Kate era complet stupefiată. Reuşise să imprime mersului 
ei un ritm cât de cât constant, în timp ce mintea îi era un 
vârtej de senzaţii, impresii, gânduri, scene atât de vii, încât o 
înspăimântau. Mergea ca un robot, încă în stare de şoc, şi 
până la urmă totul părea să se reducă la o singură întrebare: 
dacă el pretindea că e cel care pierduse, atunci, ea ...?7! 

încă era la fel de tulburată când, o oră mai târziu, după ce 
făcuse un duş şi se schimbase cu o rochie uşoară de vară, 
veni s-o ajute pe Robyn la ultimele pregătiri pe care le mai 
aveau de făcut pentru masă. 

- înţeleg că tu şi Ben. v-aţi ... împăcat după mica discuţie, 
spuse Robyn, privind cu înţeles spre buzele ei încă umflate şi 
obrajii îmbujoraţi. 

Kate se strădui să-şi înăbuşe un hohot de râs isteric; dacă 
asta era împăcare, cum ar fi fost după o ceartă cu adevărat 


gravă? 

Tăcerea ei n-o descurajă deloc pe Robyn; o asaltă în 
continuare cu întrebări care, deşi rămase tot fără răspuns, o 
conduseră la o imagine surprinzător de corectă a ceea ce se 
întâmplase, 

- Este clar, copila mea. Arăţi ca şi cum ai fi fost mult 
sărutată ... şi chiar ţi-ar fi plăcut. Dar, desigur, nu vei admite 
asta niciodată. Pe mine nu mă poţi păcăli, Kate. N-ai decât să- 
ţi spui în continuare că nu-ţi place Ben, dar, dacă te uiţi în 
oglindă, vei vedea cu totul altceva. 

Era stilul caracteristic al lui Robyn, dar de data aceasta pe 
Kate o deranja; era şi-aşa destul că trebuia să recunoască 
această nouă realitate faţă de ea însăşi, nu mai avea nevoie 
de acele comentarii care nu se mai sfârşeau. 

- Te rog, Robyn, hai să renunţăm la acest subiect. 
Câteodată, chiar vorbeşti prea mult. 

- Bine, draga mea. Oricum, e timpul să hrănim hoardele 
flămânde care ne aşteaptă. 

Cei trei bărbaţi, îmbrăcaţi îngrijit pentru masă, se 
înveseliră vizibil când Kate apăru cu o tavă imensă cu friptură 
de pui de rață. 

- Asta, da, prânz! exclamă Ben. Mă mir că mai puteţi lucra 
cu aşa mâncare. N-am să mai plec. 

- în cazul acesta, n-ai primi astfel de mâncare. Asta este 
doar pentru oaspeţi importanţi, răspunse Robyn. De fapt, nici 
n-ai gustat încă! 

- Din moment ce e gătit de tine, Robyn, n-am niciun dubiu 
că e la fel de grozav pe cât arată. 

- Este aproape în întregime opera lui Kate. 

Era o oarecare exagerare, întrucât Robyn supraveghease 
totul. Jenată, Kate ieşi câteva clipe, dar când se întoarse, Ben 
o privi direct: 

- Atunci, e chiar şi mai bine. 

Chinul lui Kate se prelungi pe toată durata prânzului. 
Aşezată aproape vizavi de Ben, de câte ori ridica ochii, 
privirea lui era aţintită asupra ei. Cel puţin, nu avea acea 
expresie tipică a învingătorului. Dar, de fapt, Ben nu era 
bărbatul care să-şi strige victoriile în gura mare. Era însă 
suficient că ştia. 

Pierdută în gânduri, Kate nu era atentă aproape deloc la 
conversaţie, până când îl auzi ca prin vis pe Ben spunând ceva 
despre plecarea lui în China şi Rusia, pentru a încerca să-şi 
dea seama de cererea şi de preţurile pentru sezonul viitor 

- Kate, ştiai că în China şi Rusia se cresc turme de cerbi 
exclusiv pentru coarne? întrebă, abilă, Robyn. Sigur că 
orientalii nu vor să recunoască, dar eu tot nu sunt convinsă că 
folosesc praful din coarne de cerb ca afrodiziac. Ben, ai 
întrebat-o vreodată pe chinezoaica aceea micuță care se tot 
ţine după tine când fratele ei vine să cumpere piele de coarne 
de cerb? Cum o cheamă . ? Eh, n-are importanţă . oricum, ştii 
despre cine vorbesc; după cum te privea, cred că fratele ei 
cumpăra toată acea cantitate doar pentru ea . 

Tăcu, doar observând privirea de un rece metalic a ochilor 
lui verzi, încă înainte ca acesta să fi intervenit cu un calm rău 


prevestitor. 

- Robyn, ţi-a spus cineva vreodată că vorbeşti al naibii de 
mult? 

- Oh, da, adesea. 

Privirea aruncată repede spre Kate era chiar mai sugestivă 
decât zâmbetul acela ce trăda o mulţumire ca a unei pisici 
care tocmai înghiţise canarul. 

- Se numeşte Kim Lee, spuse prompt Bill Campbell, total 
insensibil la tensiunea ce se acumulase deja. 

în mod surprinzător, Ben îşi recăpătă buna dispoziţie. 

- Este euro-asiatică, după cum foarte bine ştii, Robyn. Si, 
fiind medic, ea ar fi prima care să ştie că pielea de pe 
coarnele cerbilor e folosită exclusiv în scopuri medicale, aşa 
că încetează cu aceste poveşti inventate de occidentali. Acum, 
după ce-şi satisfăcuse dorinţa de a-l vedea pe Ben oarecum 
jenat şi poate şi de a face un mic sondaj în sentimentele lui, 
de obicei atât de bine ascunse, Robyn se mulţumi să 
zâmbească. 

- Sigur, sigur, Ben ... Si ... nu trebuie să iei în serios şi să te 
superi pentru o discuţie nevinovată în definitiv, doar nu te-am 
acuzat că ai făcut tu însuţi o probă . Sau . ai făcut .? 

- Unii dintre noi n-au nevoie de stimulente artificiale. 

Ben îşi însoţi vorbele cu de o privire îndreptată în mod 
deliberat spre Kate. Dar nu era furie în ochii lui, ci mai 
degrabă ironie şi ... altceva încă ... poate o avertizare, ca şi 
cum ar fi prevenit-o că nu-i place să discute problemele lor 
personale cu Robyn, de parcă ea ar fi făcut aşa ceva! 

Din fericire, Ben sugeră celorlalţi doi bărbaţi să meargă 

să-şi bea cafeaua în salon, întrucât aveau multe de discutat, 
iar el trebuia să plece a doua zi dimineaţă. 

- Tot am realizat ceva, spuse imediat Robyn când rămase 
singură cu Kate în bucătărie, unde nu le putea auzi nimeni. 
Cred că efectul tău asupra lui începe să fie vizibil, Kate. A 
devenit pur şi simplu livid când am adus vorba despre 
prietena lui asiatică. 

- Nu-ţi dai seama că nu eu am efect asupra lui, ci 
replicile tale care-l incită! Nici nu-i pasă de mine! Sincer, 
sentimentul este reciproc. 

- Nu ştii să minţi. Si ... nu veni la mine cu poveşti din 
astea. Probabil că Ben va pleca mâine, dar, când se va 
întoarce, atunci rămâne de văzut ... Va trebui să-ţi găsim un 
iubit. Asta îl va impulsiona. 

- Nu! De-o mie de ori, nu! Nu vreau să intru în acest joc şi 
nu mă interesează intrigile tale. 

- Of, nu mai fi atât de melodramatică. Nu e vorba deo 
intrigă, ci mai degrabă de pregătirea terenului pentru mai 
târziu. Să nu uităm că, în război şi în dragoste, totul e permis. 

- Poate din punctul tău de vedere, dar nu şi din al meu. N- 
ai văzut cum s-a uitat la mine când ai început să vorbeşti; 
dacă-şi închipuie că noi două. 

- De ce aş crede aşa ceva? se auzi vocea lui sarcastică în 
spatele lor, în bucătărie. Nu m-aş mira deloc de Robyn, dar la 
tine, Kate, nu m-aş aştepta. 

Kate tăcu, paralizată de uimire şi de ruşine. Oare cât 
auzise din ceea de discutaseră ele? Si chiar dacă nu auzise 

decât ultima ei replică, oare ce context îngrozitor ar deduce? 

Se părea, însă, că Robyn nu-şi făcea deloc astfel de 
probleme. 

- Doar nu te aştepţi să auzi vorbindu-se de bine despre 
tine când tragi cu urechea! 

- N-am auzit nimic despre mine, continuă el cu un calm 
înnebunitor. Oricum, n-ar avea importanţă; sunt sigur că, orice 
aţi fi spus voi două, alţii au spus lucruri mai grave. Ceea ce mă 
interesează, este ce puneţi la cale. Sper că nu mizezi pe 
ajutorul 
lui Kate ca să-l atragi în cursă pe bietul Henry ... 

Lui Kate nu-i venea să creadă ce auzea, dar când privi 
spre Robyn, cu atât mai puţin îi veni să creadă ce vedea; 
aceasta era albă ca varul şi, pentru prima dată, fără replică. 
Atinsese Ben o coardă sensibilă? Ceva, categoric, se- 
ntâmplase. 

- Ai spus un lucru îngrozitor, Ben, sări Kate imediat în 
apărarea prietenei ei. Trebuie să fi avut o viaţă cumplită dacă 
asta e concluzia pe care o tragi automat dintr-o astfel de 
conversaţie pe care, de fapt, nici n-aveai dreptul s-o asculţi. 

- Să spunem că experienţa m-a învăţat să fiu prudent 
când femeile încep să comploteze. Surprinzător, merse la 
Robyn şi o sărută uşor pe frunte. 

- Te rog să mă scuzi, Rob. Nu mi-am dat seama că sunt 
atât de aproape de adevăr, altfel mi-aş fi ţinut gura. Cred că 
aţi fi foarte potriviţi unul pentru celălalt şi, când lui Kate îi va 
trece supărarea pe mine, probabil va fi şi ea de aceeaşi 

părere. Robyn nu spuse nimic, dar ochii ei mari se umplură de 
lacrimi când o privi pe Kate, cerând parcă înţelegere şi 
compasiune. 

Da, Ben nimerise mai bine decât îşi închipuise. 

- Cred că eşti ridicol, Ben Croft, spuse Kate, simțind că e 
de datoria ei să-şi scoată prietena din încurcătură. Dar, dacă 
eşti atât de sigur că ştii totul, vreau să-ţi spun că aş fi cum nu 
se poate mai fericită. Asta ar dovedi că tatăl meu are gust mai 
bun în alegerea femeilor, decât în alegerea prietenilor. 

- Aveţi amândoi o idee ridicolă, zău ... Sunt aici doar de 
câteva zile şi . Of, la naiba cu toate prostiile astea! 

După care Robyn ieşi din încăpere, fără să mai lase loc la 
niciun dubiu în legătură cu motivul tulburării ei. 

-Ar trebui să-ţi fie ruşine! Cum poţi fi atât de crud şi lipsit 
de sensibilitate! 

- Ah, lasă-mă! S-au spus deja prea multe! îmi pare tot atât 
de rău ca şi ţie, dar faptul e de-acum consumat. De fapt, aş fi 
încântat dacă s-ar întâmpla acest lucru. Robyn este o femeie 
minunată; şi eu m-aş căsători cu ea dacă n-am fi prieteni atât 
de buni. 

- Ar trebui să fie nebună să te accepte. Ca prieten ... eşti 
un duşman admirabil. 

- Admirabil?! Dumnezeule, Kate, n-aş fi crezut că ai putea 
găsi ceva admirabil la mine; sau ... poate că această 
dimineaţă te-a făcut să-ţi schimbi părerea? 

- Această dimineaţă n-a dovedit decât că eşti un mascul 
sănătos, iar eu nu sunt chiar atât de moartă de la gât în jos 

precum credeai. Orice mascul tânăr dotat corespunzător s-ar fi 
comportat la fel. 

- Presupun că vorbeşti din experienţă. O mânie pe care 
abia şi-o putea stăpâni îi întuneca privirea. Aşa a murit soţul 
tău - încercând să-ţi dea de urmă în cadrul programului tău 
aglomerat extraconjugal?! 

Socul a fost atât de mare, încât Kate rămase practic fără 
replică. Instinctiv, braţul i se ridică, asemenea unui şarpe 
pregătit să muşte şi-l pălmui, ea însăşi îngrozită de forţa 
loviturii. 

- Ticălosule! Ticălos insuportabil! Ben rămase nemişcat, ca 
o statuie, cu urma palmei ei pe obraz; doar ochii, vii, scăpărau 
scântei de furie - o furie din calea căreia Kate începu să se dea 
înapoi cu paşi nesiguri, până se lovi cu spatele de masa din 
bucătărie. 

Simţind nevoia de mai mare siguranţă, căută, pipăind, un 
obiect care i-ar fi putut servi pentru apărare şi apucă primul 
pe care puse mâna: un cuţit mare de bucătărie. Manevrându-l 
ca pe o sabie, îl îndreptă spre bărbatul care continua să 
rămână nemişcat, dar în privirea căruia îşi citea deja o soartă 
la care nici nu îndrăznea să se gândească. 

- leşi! leşi mai repede, sau promit pe ce am mai sfânt să 
folosesc ăsta! Rămaseră să se privească în ochi câteva clipe, 
tăcuţi, înainte ca el să înceapă, în cele din urmă, să 
vorbească. 

- Nu-i nevoie să te deranjezi. 


Expresia de pe figura lui, până în cele mai mici detalii, 

arăta un dispreţ evident. Strâmbând din nas dezgustat, se- 
ntoarse şi ieşi din încăpere, cu paşi mari, apăsaţi. 

Kate rămase pe loc, incapabilă să facă vreo mişcare, abia 
reuşind să se mai ţină pe picioare, atât cât să nu se 
prăbuşească. Reuşi doar să arunce cuțitul în chiuvetă, când 
apăru tatăl ei. 

- Unde e Ben? A spus că vine să mai ceară cafea. Doamne, 
Kate, ce s-a întâmplat? întrebă el îngrozit, uitându-se mai 
atent şi observându-i figura răvăşită. 

- N-am nimic ... Era să mă tai rău de tot cu cuțitul şi cred 
că m-am speriat mai mult decât era cazul . n-am nici măcar o 
zgârietură. Deşi absolut prostească, minciuna se dovedi 
eficientă şi Henry plecă, nu înainte ca ea să-i promită că le 
aduce în câteva minute cafeaua. 

Trebui să-şi adune tot curajul şi stăpânirea de sine pentru 
a putea intra în salon şi a le duce, cu degete tremurătoare, 
cafetiera. Ben nici nu ridică privirea, ci doar murmură, alături 
de ceilalţi doi 
bărbaţi, un cuvânt de mulţumire. 

Tot restul după-amiezii, Kate se ascunse practic în camera 
ei, încercând zadarnic să se concentreze. Se gândi mai întâi la 
relaţia, nu chiar atât de imposibilă, dintre Robyn şi tatăl ei, 
apoi la cea absolut imposibilă dintre ea şi Ben. 

"Activităţi extraconjugale" ... Cuvintele lui îi reveneau în 
minte cu o insistenţă chinuitoare. Cum putea să creadă aşa 
ceva? Ce-l îndreptăţise s-o eticheteze astfel? Fără îndoială că 
asta explica purtarea lui de dimineaţă. Si din nou, amintirea 

acelor momente ... senzaţii răscolitoare, împletite cu tristeţe. 
Se străduia să se convingă că nu fusese decât o reacţie pur 
fizică. Trebuia să recunoască: faţă de el, Wayne nu fusese 
decât un biet amator. Nu era de mirare că-şi căuta prada doar 
printre tinere lipsite de experienţă, care nu-şi dădeau seama 
de stângăcia lui, tot aşa cum nici ea însăşi nu putuse face 
diferenţa. 

La cină, şi ea şi Robyn se arătară foarte tăcute, aşa că 
veni rândul lui Henry şi al lui Ben să întreţină conversaţia. De 
data aceasta, aerul degajat cu care acesta din urmă discuta, 
încercând chiar s-o atragă şi pe ea, îi repugnă. Si totuşi, 
rezistă şi chiar îi răspunse cu câte un zâmbet fals din când în 
când, iar când îl întrebă cât avea de gând să rămână de data 
aceasta, vocea ei era chiar mieroasă. 

- Stiu că ai vrea să rămân mai mult şi că mâncarea pe 
care o faci tu e foarte tentantă, dar, din păcate, trebuie să 
plec mâine la prima oră. 

Nu era o surpriză pentru ea şi, cel puţin, mult mai plăcută 
decât când el insistă să-l ducă ea cu maşina la aeroport. 


Capitolul 5 

- Există vreun motiv anume pentru care ai insistat să te 
conduc eu? întrebă ea când erau singuri în maşină şi nu mai 
era nevoită să continue mascarada care transformase micul 
dejun într-un calvar. 

- Evident, am vrut să mă bucur de compania ta 
strălucitoare ... deşi, sincer să fiu, nu-mi dau seama de ce. 

- Nici eu. 

Nedumerirea ei era cât se poate de sinceră. 

Ajunşi în dreptul porţii, Ben cobori s-o deschidă şi, când 
urcă din nou în maşină, Kate nu putu să nu-i observe expresia 
hotărâtă şi încăpăţânarea cu care privea drept înainte. Cum el 
tăcea, tăcu şi ea, pentru că oricum n-ar fi existat nimic din 
ceea ce-ar fi avut de spus care să nu fie mai bine evitat. 

Ajunseseră aproape de Mapleton când el rupse tăcerea. 

- îmi pare rău pentru ieri. 

- Pentru care parte? Episodul de dimineaţă, sau pentru că 
apoi m-ai făcut târfă? 

Cuvintele ieşiră, scăpate de sub control, revărsând toată 
amărăciunea de care-i era plin sufletul. 

- Pentru aceasta din urmă, evident. Nu-mi voi cere scuze 
pentru că am făcut dragoste, pentru că sunt sigur că ţi-a făcut 
tot atâta plăcere ca şi mie. Cu toate că ... am cam exagerat cu 
bătaia. 

- Fără îndoială; cu toate că, este exact la ceea ce mă pot 
aştepta de la tine. 

- Văd că ai ajuns să te aştepţi la tot ce e mai îngrozitor de 

la mine. Deşi ... primeşti cam acelaşi lucru pe care-l oferi. 

Kate nu răspunse, atenţia fiindu-i împărţită între cuvintele 
lui şi porţiunea de drum destul de dificilă pe care o parcurgea. 
îi simţea, însă, privirea asupra ei. 

- Zău, Kate, nu înţeleg această amărăciune dusă până la 
înverşunare caustică, pe care o etalezi. De obicei, nu provoc 
astfel de reacţii. 

- Ca să-ţi linişteşti conştiinţa, presupunând că ai aşa ceva, 
nu sunt înverşunată împotriva ta - pur şi simplu nu-mi placi. 
îmi pari arogant şi crud şi mă simt mult mai bine când nu sunt 
în compania ta. Dar înverşunată?! Nu, în niciun caz. 

- în următoarele luni vei fi scutită de compania mea, aşa 
că vei fi foarte mulţumită. 

- Extrem de mulţumită, deşi sunt sigură că nu stai acolo 
doar ca să-mi faci mie pe plac. 

- Si mai spui că nu eşti înverşunată! Doar faţă de mine eşti 
aşa, sau, în general, faţă de toţi bărbaţii? 

- Sunt amândouă valabile, deşi tu singur ai fi de-ajuns ca 
oricărei femei să-i piară cheful pentru bărbaţi. 

- într-adevăr, ai o părere îngrozitoare despre mine, nu-i 
aşa? Ciudat, pentru că .tu . îmi placi, în majoritatea cazurilor. 
Ce putea să-i răspundă? Nu se aşteptase la o astfel de 
întorsătură şi era dezorientată, fapt de care Ben profită 

imediat. 

- Nu te aşteptai la asta, nu-i aşa? Sau ai atât de puţină 
încredere în tine încât , ca măsură de precauţie, trebuie să fii 


întotdeauna în defensivă, mai mult decât e cazul?! Uneori am 

impresia că nu eşti chiar văduva îndurerată, aşa cum vrei să 
laşi impresia. 

Intuise aproape exact. Continuă, fără să-i lase răgazul să 
spună ceva. 

-Aşa e, Kate? Cineva care a avut o căsnicie atât de fericită 
cum Susţii că a fost a ta, nu poate avea o atitudine atât de 
cinică, deşi joci foarte bine teatru când tatăl tău e prin 
preajmă. Dar . nu-mi dau seama de ce . doar el ar fi primul 
care să înţeleagă dacă ar fi fost ceva în neregulă. Nici nu se 
aştepta ca această căsnicie să meargă bine, după cum 
probabil că ştii. 

Kate rămase surprinsă de eventualitatea ca tatăl ei să fi 
discutat acest subiect cu Ben. în scurtul răstimp de când se 
afla la Kathryn Downs, reuşise să-l convingă pe Henry că n- 
avea rost să mai discute despre trecut, dar se părea că acest 
individ nu ţinea cont de nimic. 

- Personal, cred că nu te priveşte. Dacă vrei să discuţi 
despre căsnicie, găseşte-ţi o soţie şi apoi discută propriul tău 
caz. 

- Si să mă privez de plăcerea de a afla mai multe despre 
Kate 
a mea?! 

- Nu sunt nici a ta, nici a altcuiva şi, dacă nu găseşti alt 
subiect de discuţie, te rog să taci. 

- Calmează-te, calmează-te! Eşti convinsă că vreau să-mi 
găsesc o soţie - poţi fi chiar tu aceea. Dar... nu poţi avea 
pretenţia de la mine să mă gândesc serios la această 

posibilitate fără a cunoaşte tot dosarul tău. 

- Nu fi absurd. 

- Ce e absurd în toată povestea asta? Ai vârsta potrivită, 
eşti frumoasă, eşti foarte amabilă cu toată lumea, cu excepţia 
mea, desigur, de asemenea, găteşti excelent, ceea ce 
contează mult. Si ... reluă el după o scurtă pauză, provocator, 
ştim deja amândoi că există şi o deplină compatibilitate fizică . 
Nici chiar tu nu poţi să negi lucrul acesta. 

Kate se străduia să oprească torentul de invective ce i-ar fi 
exprimat exact gândurile; aparent impasibilă, rămase tăcută, 
cu privirea fixată asupra drumului. 

- Cum?! Nu spui nimic?! Parcă nu eşti tu însăţi. Si eu, care 
abia aşteptam o mostră de spirit scânteietor, aşa cum mă 
obişnuiseşi. Ce-i cu tine?! Hai, să auzim părerea ta. 

- Ca să risc altă bătaie?! Nu, mulţumesc. 

- Aici, eşti în siguranţă. Si-apoi, încă mă mai doare 
palma ... Bine, atunci să discutăm despre tatăl tău şi Robyn. 
Cinismul tău în legătură cu căsătoria se aplică şi lor? 

- Nu sunt cinică în legătură cu căsătoria şi, indiferent ce 
fac tata şi Robyn, nu mă priveşte. Nu sunt paznicul tatălui 
meu. 

- Dar eşti fiica lui şi e firesc să te intereseze viitoarele lui 
relaţii 
sentimentale. Sau, chiar nu-ţi pasă? 

- Sigur că-mi pasă, dar este treaba lui. Dacă este ceva 
între ei doi, n-are de ce interveni nimeni - nici eu, nici tu. 


- Din moment ce nu voi mai fi aici, nici nu prea aş avea 

cum să mă implic. Dar s-ar putea să nu fie chiar aşa uşor 
pentru tine. 

- Va fi foarte uşor, pentru că nici eu nu voi fi aici, sau cel 
puţin nu foarte des, răspunse ea sigură pe sine, ca şi cum 
ajunsese la această concluzie pe cât de neaşteptată, pe atât 
de logică, pe măsură ce vorbea. 

- Cum?! Ce vrei să spui? 

- Nu văd de ce ar trebui să-ţi explic. 

- Ai uitat că unul din principalele scopuri pentru care ai 
venit este să ai grijă ca tatăl tău să se menajeze puţin? 

- Adică, unul din principalele tale scopuri. Acum, însă, 
când a venit Bill Campbell, nu mai există pericolul ca tata să 
facă excese în privinţa muncii, iar Robyn cu siguranţă va 
putea să gătească pentru amândoi. 

- Aşa este, dar ce ai de gând să faci? Uite, recunosc de la 
bun început că nu e treaba mea să vreau să ştiu. 

- Exact! Dar, dacă tot ai întrebat, am să-ţi răspund. în 
primul rând, mă voi debarasa de un bagaj nedorit la aeroport, 
apoi voi merge la Nambour să văd dacă pot găsi ceva de 
lucru. 

Urmă o linişte prelungită, timp în care Kate riscă o privire 
spre el, aşteptându-se la o expresie plină de furie. Spre 
surprinderea ei, Ben arăta ca şi cum ar fi fost adâncit în 
gânduri. 

- Presupun că nu eşti dispusă să te răzgândeşti, sau cel 
puţin să amâni ... 


- De ce aş face-o? 

- Un motiv ar fi că tu însăţi ai nevoie de odihnă, deşi, 
recunosc, arăţi mult mai bine decât când ai venit. 

- Mulţumesc foarte mult, eşti foarte amabil. 

- Cu plăcere, răspunse el cu acelaşi sarcasm cu care ea îi 
mulţumise pentru amabilitate. Totuşi, încă nu ţi-ai revenit total 
după momentele grele ca urmare a ... .morţii soţului tău. 
Câteva luni în plus fără nicio altă grijă i-ar face mult bine. 

- Să-ţi reamintesc că au trecut patru luni de atunci? Doar 
n-am să fiu copleşită de durere toată viaţa. 

- Depinde de cât de mult ţi-ai iubit soţul. Poate n-o să-ţi 
vină să crezi, dar tatăl tău încă nu şi-a revenit complet după 
moartea mamei tale. 

- Tatăl meu a avut o căsnicie mult mai lungă decât mine. 

- Da, dar a şi fost pregătit din timp pentru moartea mamei 
tale. 

- Pentru Dumnezeu, încetează! îmi voi reveni cum şi când 
voi putea - şi fără ajutorul tău! Dacă voi găsi un serviciu care 
să-mi convină, mă voi angaja. Clar? 

- Cât se poate de clar. Totuşi, ascultă sfatul meu, chiar 
dacă îţi place sau nu, şi odihneşte-te; eşti cu nervii la pământ. 

- Ai contribuit şi tu din plin la situaţia asta. 

Din fericire, ajunseră la aeroport şi Kate răsuflă uşurată la 
gândul că scapă de pasagerul nesuferit. Odată ajunşi în 
parcare, acesta nu schiţă niciun gest de a cobori, ci îşi aprinse 
o ţigară. 

- Vii să mă conduci înăuntru, nu-i aşa? 


- Bine, doar ca să mă asigur că pleci. Mergem? Simt 


ÎN SFÂRŞIT ACASĂ 83 


nevoia să 
ies la aer. 

Nu era adevărat, dar spera că, în prezenţa altor oameni, îi 
va fi mai greu să continue chestionarul. 

Ben terminase toate formalităţile şi erau pe punctul de a- 
şi lua rămas-bun, când auziră o voce melodioasă. 

- Ben ... ton! 

La auzul numelui său fragmentat clar în două silabe 
distincte, Ben se-ntoarse repede şi faţa i se lumină de un 
zâmbet. O întâlnire care-i făcea multă plăcere, observă Kate 
fără niciun pic de plăcere. 

- Ce surpriză! râse el, deschizând braţele pentru a primi la 
piept o minune mică orientală ce alergă spre el parcă de la 
jumătatea terminalului. 

Buzele ei roşii se uniră cu ale lui într-un sărut, dincolo de 
care, ochii femeii erau aţintiţi, ca ai unei pisici, asupra lui Kate, 
cu o privire rece. 

- Surpriză?! întrebă ea când acel sărut ce păruse 
interminabil se sfârşi în cele din urmă. Adică, nu eşti aici ca să 
ne întâmpini? 

- Cum puteam, din moment ce nu ştiam că veniţi?! 

- Dar n-au sunat de la birou? Când noi am telefonat din 
Townsville, ne-au spus că eşti la fermă şi că vor transmite 
mesajul. 

- înseamnă că s-a întâmplat după ce-am plecat noi. Kate, 
ţi-o prezint pe Kim Lee, iar el este fratele ei, Ken, cel mai abil 
comerciant de piele de coarne de cerb din întreaga Asie. Kate 

este fiica lui Henry Lyle şi a venit să ne ajute la fermă. 

între timp se apropiase şi Ken, un asiatic înalt, tânăr, care 
o salută pe Kate cu un zâmbet sincer, prietenos, în timp ce 
sora lui rămase destul de rezervată. 

- Bine, dar atunci de ce eşti aici? 

- Ca să iau avionul spre Brisbane, aşa că, dacă vreţi să 
mergeţi şi voi, grăbiţi-vă. 

- Da, sigur! 

După care începu să dea instrucţiuni în chineză fratelui ei, 
care se grăbi să le ducă la îndeplinire. între timp, Kim Lee îl 
luă de braţ cu un gest posesiv pe Ben, lipindu-şi corpul de al 
lui. 

- Dar de ce pleci atât de repede? Au spus de la birou că 
intenţionai să stai o săptămână. S-a întâmplat ceva? 

- Nu dau întotdeauna informaţii complete la birou ... spuse 
el aruncând o privire enigmatică spre Kate. Si-acum, să ne 
grăbim, dacă vrem să mai prindem avionul. 

Kim se-ntorsese deja, intenţionând să plece fără un cuvânt 
de rămas-bun, dar mişcarea ei îl eliberă pe Ben, care, luând-o 
prin surprindere pe Kate, o prinse de umeri şi o sărută pe buze 
încet, cu tandreţea unei mângâieri. 

- La revedere, Kate. Data viitoare sper să stau mai mult. 

Plecă fără să mai privească în urmă, în timp ce Kim Lee îl 
luase 
din nou de braţ, cu un gest posesiv, revărsând din ochii ei 
negri venin în stare pură. Kate rămase pe loc, uitându-se lung, 


mirată şi intrigată totodată, atât de adâncită în gânduri, încât 

pur şi simplu tresări la auzul acelei voci blânde la urechea ei. 

- Domnişoară Lyle? îmi pare rău că suntem atât de presaţi 
de timp acum, dar ne vom revedea, nu-i aşa? 

Era Ken Lee. 

- Da, da, sigur, sper că da, murmură ea, parcă trezită 
dintr-un 
vis. 

Aşteptă până când avionul decolă, apoi se îndreptă încet 
spre maşină şi, parcă tot atât de încet, conduse spre 
Nambour. 

Aşadar, aceasta era Kim Lee. Nu erau greu de înțeles 
comentariile lui Robyn, acum când o văzuse în persoană: 
frumuseţe şi senzualitate, combinate într-o proporţie calculată 
cu un efect mai mult decât seducător - hipnotizant. 

în schimb, fratele ei părea un bărbat plăcut şi manierat, 
atât de diferit de stilul la care începuse să se aştepte din 
partea lui Ben. 

Ben Croft . oh, bărbatul acela cu o putere incredibilă de-a 
o face să-şi piardă cumpătul şi ... inhibiţiile. Un bărbat 
ciudat ... Se-ntrebă ce-l determinase să-şi schimbe planurile 
brusc, pentru că iniţial era clar că intenţionase să rămână mai 
mult la fermă. Si-apoi, sărutul lui neaşteptat - ce scop o fi 
avut? S-o impresioneze? în niciun caz! S-o înfurie, probabil? 
Numai că nu simţea niciun pic de furie. Să se amuze? Era 
foarte posibil. Totuşi, explicaţia cea mai plauzibilă era că vroia 
s-o facă puţin geloasă pe iubita lui asiatică. lubită! Doar la 
acest gând, simţi cum i se strânge stomacul. Trebuia să 

recunoască sincer că nu reprezenta cine ştie ce ameninţare în 
faţa acelei minunăţii exotice, dar atunci rămânea întrebarea 
de ce o privise cu atâta ură, dacă era atât de sigură de sine? 


3 


"Oricum, nu mă interesează”, încercă ea să se convingă, 
ca şi de faptul că prânzul pe care-l lua în unul din cele mai 
bune restaurante din Nambour, era mai plăcut decât cina pe 
care, fără îndoială, Kim Lee avea s-o ia împreună cu Ben. 

Părăsi restaurantul mai încrezătoare în propriile forţe, mai 
ales după privirile admirative ale multora din oamenii de 
afaceri care erau acolo. Cu toate acestea, tot drumul de 
întoarcere se gândise nu la aceştia, ci numai la Ben. Aproape 
ajunsese când îşi dădu seama că uitase complet de-a 
prospecta piaţa de lucru din Nambour. Cu ocazia asta, avea să 
ceară şi părerea tatălui ei. 

Nu exista o universitate în Nambour, ci doar un Colegiu 
Tehnic, din câte îşi amintea. Părea destul de puţin probabil să 
existe vreun loc pentru un specialist în economie. Va verifica 
mai târziu, deocamdată ideea unei existenţe tihnite o atrăgea, 
deşi n-ar fi recunoscut aceasta pentru nimic în lume faţă de 
Ben. 

Abia după câteva zile abordă subiectul faţă de tatăl ei, iar 
reacţia lui nu era chiar cea la care s-ar fi aşteptat. 

- Câteva luni de odihnă ţi-ar prinde foarte bine, spuse el, 
repetând aproape identic cuvintele şi argumentele lui Ben. 

Nici nu încercă să se mai opună; îi făcea plăcere, 
deocamdată, viaţa liniştită şi relativ lipsită de griji pe care o 
ducea, deşi îşi dădea seama că nu poate continua aşa la 

nesfârşit. 

- Aş fi mult mai fericit dacă ai mai aştepta puţin, Kate, 
spuse tatăl ei şi sunt sigur că şi Ben ar vrea acelaşi lucru. 

- Ce legătură are Ben?! strigă ea cuprinsă deodată de 
furie. Individul ăsta îşi închipuie că are drepturi depline asupra 
mea?! 

- E îngrijorat pentru tine, ce-i cu asta? Cred că ostilitatea 
asta între tine şi Ben este ridicolă! 

- N-ar exista nicio ostilitate dacă n-ar mai încerca să-mi 
conducă viaţa. Nu are altceva mai bun de făcut?! 

Mai târziu, fiindu-i mult prea ruşine după această 
izbucnire, nu-l mai căută pe tatăl ei să-i ceară scuze, dar 
amândoi evitară, cu 
tact, să redeschidă subiectul angajării ei. 

între timp, intrase deja în acea rutină lejeră: patrula în zori 
în compania lui Robyn sau a lui Bill, dar de cele mai multe ori 
singură, ajuta la diferite treburi în cadrul fermei, gătea cu 
schimbul cu Robyn. 

Era o existenţă aproape idilică şi Kate începea să se simtă 
complet relaxată. Muncea împreună cu Bill şi-l însoțea în 
ţarcurile cu animale, în special seara, când căprioarele erau 
mai liniştite; învăţă repede să le administreze medicamente 
atunci când era necesar şi se împrieteni rapid cu câţiva din 
cerbii care, alături de măgari, ademeneau turmele pentru a fi 
mutate dintr-un padoc în altul. Totuşi, cei mai buni prieteni 
rămaseră măgăruşii şi Kate îşi prelungea adesea patrularea 
din zori până spre prânz, inventând, sau participând la diferite 

jocuri pentru a-i amuza pe caraghioşii ei tovarăşi. 

Puii de cerb îşi schimbară blăniţa cu pete roşcate pe 
măsură ce se apropia toamna, cu una cenuşiu-cafenie, 
căpriorii tineri îşi purtau cu maiestuozitate podoaba de coarne 
şi ciutele se pregăteau cu eleganţă de sezonul de 
împerechere. 

- Cel mai obişnuit mod de a ţine căpriorii sub control este 
folosirea tranchilizantelor, îi explică tatăl ei într-una din zile. S- 
au mai încercat şi alte metode, atât în Australia, cât şi în Noua 
Zeelandă, dar fără a se garanta succesul. Uite pentru ce este 
Bill de nepreţuit! 

într-adevăr, Bill părea el însuşi câteodată o sălbăticiune, 
după cum se mişca printre cerbi şi căprioare incredibil de calm 
şi inspirându-le şi acestora acelaşi calm şi încredere. 

- Ben este aproape tot atât de bun, continuă Henry. 

Aşadar, Ben urma să se întoarcă, dar când? Zilele treceau 
şi nu dădea nicio veste, nici măcar un telefon, iar ea se trezea 
de multe ori gândindu-se la el. 

Kate nu numai că era, dar şi arăta mult mai relaxată, iar 
formele ei se împliniseră atât cât să-i transforme trupul, din 
uscăţiv, în suplu, conturat de linii dulci care înlocuiseră 
unghiurile colţuroase. Descoperise un loc complet pustiu într- 
un golf, la care ducea o potecă acum abandonată, rămasă 
probabil de pe vremea când ferma era una de lapte. Era la o 
distanţă de aproximativ o oră de mers pe jos şi, de când 
ajunsese acolo prima dată absolut întâmplător, într-o plimbare 
prelungită, revenise în fiecare zi pentru a face plajă şi baie în 

ochiul de apă format. Se simţea acolo ca la începutul lumii, 
izolată în timp şi spaţiu şi chiar considera poteca ei, crângul ei 
şi mai ales, lacul ei. O invitase şi pe Robyn, dar aceasta 
prefera să facă baie în mare, unde măcar ştia la ce să se 
aştepte din partea rechinilor, decât să traverseze tufişurile 
australiene, unde primejdiile i se păreau infinit mai mari. 

Nu se mai arăta foarte interesată de a găsi un serviciu. De 
fapt, tatăl ei abia aşteptase să-i paseze întreaga 
responsabilitate legată de contabilitatea afacerii şi tot ei îi 
revenea sarcina de a face aprovizionarea în oraş - asta pentru 
că lui îi displăcea, dar şi în speranţa că astfel o putea face să 
întâlnească oameni noi. Ciudat, Henry nu se arăta deloc la fel 
de preocupat de a-i oferi şi lui Robyn posibilitatea de a-şi lărgi 
cercul social, iar aceasta, la rândul ei, părea să se simtă foarte 
bine în acea izolare. 

Ca printr-un acord tacit, ea şi cu Robyn nu mai amintiseră 
nimic despre eventuala relaţie a celei de-a doua cu Henry. Ele 
două se înțelegeau atât de bine, încât Kate considera că-şi 
exprimă astfel suficient de clar aprobarea faţă de orice aceştia 
doi ar fi hotărât. 

Henry Lyle îşi recăpătase culoarea din obraji şi, complet 
restabilit, era din nou cel de altădată. Părea nu numai odihnit 
şi sănătos, dar şi fericit, spre satisfacția tuturor. 

Dacă, însă, exista şi altceva între ei în afara unei prietenii, 
asta era greu de spus, sau, cel puţin, nu i se arăta lui Kate. 
Henry era întotdeauna curtenitor faţă de Robyn, dispus să se 


amuze şi să râdă împreună cu ea, o ajuta de multe ori la vase 

şi petreceau mult timp împreună, dar fără alt semn care să 
indice vreo idilă sau un deznodământ romantic, ceea ce, 
oarecum, pe Kate o dezamăgea. 

"Nici măcar o contrazicere”, se gândea ea uneori. "Asta nu 
e dragoste; e plictiseală". 

Această temere oribilă o făcu pe Kate să încalce 
promisiunea pe care şi-o făcuse ei însăşi de a nu se amesteca, 
şi să încerce să facă o aluzie pe care o crezuse foarte subtilă. 
Rezultatul a fost un hohot de râs din partea lui Robyn, urmat 
de o dojană blândă, dar fermă. 

- Draga mea, eşti aproape tot atât de delicată în privinţa 
asta ca Ben; şi cam tot atât de nerăbdătoare, numai că tu ai 
scuza tinereţii. Tatăl tău şi cu mine ne înţelegem foarte bine, 
mulţumim. Stiu că nu pare ceva foarte palpitant, cel puţin din 
punctul tău de vedere, dar încearcă să priveşti lucrurile prin 
prisma noastră. Tatăl tău a trăit aproape treizeci de ani alături 
de o femeie pe care a iubit-o foarte mult şi pe care încă o mai 
iubeşte; îţi dai seama, nu e ca şi cum ai închide un robinet. lar 
eu, draga mea, sunt o persoană foarte prudentă. Poate că 
vorbesc mult şi sunt foarte sociabilă, dar, pe dinăuntru, sunt la 
fel ca fratele meu. Sunt al naibii de precaută, de-asta nici nu 
m-am căsătorit până la vârsta pe care-o am, deşi arăt destul 
de bine. 

- Mai mult decât bine! Robyn, n-am vrut să fiu indiscretă, 
dar. 

- Ba sigur că ai vrut să ştii! râse Robyn. Sunt chiar 
măgulită că ţii atât de mult la noi, încât te interesează. Dar, fă 

exact ca până acum - adică, nu interveni. La vârsta noastră, 
nu avem nevoie de niciun ajutor din afară. 

- Ai dreptate, îmi pare rău că, trecând peste orice, am 
deschis discuţia. Dar . păreţi atât de. 

- Plictisiţi? Un cuvânt mai potrivit ar fi liniştiţi. Deşi, 
comparativ cu relaţia ta furtunoasă cu Ben, ar putea părea, 
într-adevăr, cam plictisitor. Apropo, acum cred că pot şi eu să 
te întreb cum merg lucrurile între tine şi Ben. 

- Of, mai bine tăceam! Cu toate că, pot spune cu toată 
sinceritatea, că între noi nu e nimic. N-am mai vorbit cu el de 
când l-am îmbarcat cu chinezoaica lui dulce. 

- Mai degrabă, o acritură. Dar cum a apărut? Ce făcea, îl 
pândea la aeroport, gata să-l înhaţe? Nu m-ar surprinde. 

Kate îi povesti detaliile, inclusiv despre sărutul de rămas- 
bun şi reacţia chinezoaicei. 

- Minunat! exclamă Robyn după ce se amuzară 
amândouă copios. Mă bucur că mi-ai spus; îmi place să am cu 
ce să-l necăjesc pe Ben. 

- Nu! 

- Ba da! Fii atentă, poate vei învăţa ceva din asta! 

- Nu, nu poţi face asta! 

- Ce importanţă are?! Din moment ce spui că nu este 
nimic între voi . Sau, poate că nu e chiar aşa? Ai ajuns totuşi la 
o altă concluzie în privinţa lui Ben? 

- Deloc! Pur şi simplu nu vreau să fiu pusă într-o situaţie 
neplăcută. El nu înseamnă absolut nimic pentru mine. 


- Ah, Kate, nu te mai amăgi! E de-ajuns să auzi numele lui 

Ben ca să-ţi reiei rolul de văduvă îndurerată, care nu ţi se 
potriveşte deloc, deşi te străduieşti mult. A trecut destul timp 
de la moartea soţului tău şi, dacă nu mă înşel, nu-i simţi lipsa 
câtuşi de puţin. 

Cuprinsă din nou de sentimentul vinovăţiei, Kate îşi feri 
privirea, căutând să pună capăt conversaţiei. 

- Nu, nu e adevărat, reuşi ea să şoptească, neconvingător. 

Fără să ţină cont de acea slabă încercare de protest, 
Robyn 
reuşise să schiţeze o imagine cât se poate de precisă a acelei 
căsătorii oribile. în faţa unei astfel de intuiţii, Kate cedă şi-şi 
mărturisi întreaga vină - atât în privinţa morţii lui Wayne, cât 
şi în privinţa faptului că, dezgustată de comportamentul 
acestuia, încetase de mult timp să-i fie o adevărată soţie. 

- Prostii! Prostii! Mă auzi, Kate? Ai făcut o greşeală - te-ai 
încurcat cu un ticălos şi, când n-ai mai putut suporta şi nu te- 
ai mai descurcat, pentru că erai prea tânără şi naivă, ai 
început să-i doreşti moartea şi, culmea, bestia a şi murit. Si 
ce-i cu asta? Ce, îţi închipui că ai puteri supranaturale? Este 
cât se poate de clar că ţi-a făcut viaţa un adevărat iad, iar 
acum îl laşi să te tortureze şi din mormânt? Presupun că din 
cauza acestui complex de vinovăţie absolut ridicol, nu te 
apropii de Ben! Sau. ai ajuns să nu te mai poţi considera în 
stare să ai o relaţie cu un bărbat în adevăratul sens al 
cuvântului?! Poate că nu poţi, dar n-ai cum să ştii dacă nu 
încerci! 


- Nu! Nu e aşa! Stiu că . trebuie să învăţ să trăiesc cu 

acest sentiment al vinovăţiei, dar nu e vorba numai de asta. 
Cu Wayne eram foarte supusă, resemnată . iar el, pur şi 
simplu mă călca în picioare. Ei bine, n-am să mai fiu niciodată 
aşa. Nu voi mai lăsa niciodată un bărbat să mă domine. Acum 
sunt poate la extrema cealaltă... 

Se întrerupse brusc, ca şi când nu şi-ar mai fi găsit 
cuvintele. 

- Si nu poţi vedea o relaţie cu un bărbat puternic, 
dominant, ca Ben, decât de pe o poziţie de supunere şi 
cedare?! Kate, biata de tine! 

Cu un gest matern, o îmbrăţişă, descătuşând, dincolo de 
pavăza atât de fragilă de care Kate se înconjurase, un torent 
de lacrimi cu care aceasta îşi eliberă toată tensiunea 
acumulată în atâta timp de temeri şi frustrări. Robyn o lăsă 
doar cât pregăti repede un ceai, după care, asigurându-se că 
nu era niciun pericol ca Henry şi Bill să vină, reluă discuţia, 
încercând s-o scoată din impas cu sfaturile ei. 

- Nu de bărbaţi puternici, cum e Ben, trebuie să te temi. 
Sigur că da, te va domina dacă-l laşi, dar nu uita că el nu 
trebuie să dovedească nimic. Si-apoi, dac-ar fi vrut o femeie 
supusă, Kim Lee ar fi pus de mult mâna pe el. De fapt, cred că 
modul în care ai procedat cu el, sigur, făcând abstracţie de 
motivele care te-au determinat s-o faci, a fost cel potrivit ... Ei 
bine, poate cam prea dur. Dar cel puţin, n-a rămas indiferent - 
nu poţi nega acest lucru. 

- Nu fi foarte sigură. Si nici nu contează foarte mult, pentru 


că nici măcar nu sunt sigură de sentimentele mele. Dar, 

presupun că l-am îndepărtat total. 
- Vom afla imediat, spuse Robyn privind pe fereastră, 


pentru că, dacă nu mă-nşel, tocmai vine. 


Capitolul 6 

- Nu! gemu Kate şi urcă scările în fugă. 

Era şi-aşa destul de rău că Ben venea neanunţat, dar asta 
mai lipsea, s-o vadă cu ochii roşii de plâns, ca să dea loc la fel 
de fel de întrebări. 

Deşi rămase tot în blugi şi cu aceeaşi cămaşă, gândindu- 
se că, în definitiv, Ben nici nu s-ar fi aşteptat s-o găsească 
altfel îmbrăcată, se strădui mai mult de zece minute să 
şteargă urmele lacrimilor, tamponându-şi ochii cu apă rece, 
înainte să coboare din nou. 

Putea să nu se fi deranjat deloc, căci află de la Robyn că 
Ben nici măcar nu se oprise, ci merse direct la terenurile cu 
padocuri, mulţumindu-se să facă doar un semn de salut cu 
mâna, în trecere. 

- Nu mai fi atât de nervoasă. E un bărbat ca toţi ceilalţi şi, 
din moment ce şi-a petrecut toată luna cu domnişoara Kung 
Fu, probabil că oricum n-o să-l mai intereseze vreo companie 
feminină normală. 

- Mulţumesc, Robyn, este exact ce aveam nevoie ca să-mi 
recapăt încrederea în mine. 

- Trebuie să fii realistă. Si-n plus, ce-ţi pasă? Ai uitat că 
nici măcar nu-ţi place individul? 

- Te rog, Robyn, dacă vrei să mă necăjeşti, las-o pe mai 
târziu. Pentru astăzi mi-a ajuns - simt că nu pot îndura mai 
mult. 

- Ba poţi! Eşti tânără şi rezistentă, aşa că poţi. In plus, poţi 


s-o iei ca pe o încălzire pentru ceea ce va urma, căci, dacă tu 

te-ai schimbat în această lună, e puţin probabil ca şi Ben să se 
fi schimbat. Va fi la fel de fermecător şi arogant ca 
întotdeauna. 

Chiar aşa şi era, când apăru după o jumătate de oră, 
îmbrăcat sport, dar cu haine scumpe. 

- Arătaţi superb, amândouă! spuse el zâmbind şi 
sărutându-le pe rând. Cum am putut sta departe atâta timp, 
când aici, în sălbăticia asta, mă aştepta aşa o minune! 

- Nici eu nu ştiu cum ai putut, comentă sec Robyn. 

- Nu fi sarcastică - nu e stilul tău. Dacă nu poţi să spui 
ceva amabil, mai bine nu spune nimic, uite, aşa cum face 
Kate. Ce-i cu tine, Kate? Să nu-mi spui că ai rămas mută de 
uimire când m-ai văzut atât de frumos şi fermecător! 

- De fapt, modestia ta mă uimeşte întotdeauna. 

- Ha, ha! Punct marcat de tine! Mă temeam că eşti 
bolnavă şi nu ne putem bucura de replicile tale. 

- Continuă aşa şi vei avea din plin. 

Ea însăşi era surprinsă de plăcerea pe care acest schimb 
de cuvinte i-o făcea. 

- îmi pare rău, dar nu pot chiar acum; sunt foarte ocupat. 
Mă duc să mă schimb şi apoi merg afară, la Bill. Aşa că să ştiţi, 
dacă în caz are cineva nevoie de mine . deşi nu mă aştept să 
aibă . Ne vedem la cină. 

Fetele rămaseră privindu-se una pe cealaltă, dar nu 
comentară decât după ce Ben ieşi. 

- Interesant ... Fii atentă, Kate, pune la cale ceva. 


- Adevărat?! 

- Cât se poate de adevărat! Acesta este Ben, aşa cum l- 
am cunoscut în Noua Zeelandă, când îşi făcea drum în lumea 
afacerilor, aspirând mereu spre vârf. Are un as în mânecă şi e 
hotărât să se amuze copios. Aproape se vedea cum îi creşte 
adrenalina. 

Kate rămase pe gânduri, nu prea dispusă să recunoască, 
nici faţă de ea însăşi, că, în afara adrenalinei, mai admirase 
încă multe alte lucruri la acea siluetă înaltă, numai muşchi. 
Era foarte posibil ca Ben să pună ceva la cale şi tare se temea 
să nu fie ceva legat de ea. 

Cel puţin, era prevenită, încercă ea să se gândească, în 
timp ce se îmbrăca pentru cină. Alesese un caftan simplu, cu 
nuanţe de verde, în care se simţea deopotrivă bine şi apărată, 
deşi nici ea nu ştia prea bine împotriva a ce anume. 

Ben apăru purtând o cravată. Restul ţinutei nu avea nimic 
deosebit - pantaloni şi haină sport, dar cravata?! Categoric, 
era un semnal clar de avertizare. 

Bărbaţii de la Kathryn Downs obişnuiau să se îmbrace 
special pentru cină, dar ţinuta lor era sport, elegantă, cravata 
fiind 
decretată potrivită doar pentru nunţi, înmormântări şi 
politicieni. 

Până şi Henry Lyle, care jurase să nu mai poarte cravată 
din momentul în care renunţase la cariera în publicitate şi se 
dedicase creşterii cerbilor, îl privi radicând întrebător din 
sprâncene. Urmă o a doua privire nedumerită, din partea lui 


Bill, care nu purtase niciodată în viaţă aşa ceva. 

- Ce-i cu tine aşa de elegant, domnule Croft? începu 
Robyn ofensiva, deşi probabil îşi dădea seama că avea să 
piardă. Intenţionezi să ne convingi să ne facem asigurare pe 
viaţă, sau să ne vinzi cine ştie ce? 

- Dar ce vi se pare curios? întrebă el cu un aer nevinovat. 
Sunt prea frumos pentru voi, sau ce?! Si nu e nici pe departe 
aşa sofisticat ca rochia ta, sau a lui Kate, adăugă el evaluând 
cu siguranţa unui cunoscător rochia scumpă a lui Robyn şi 
învăluind-o pe Kate cu o privire nedisimulat senzuală. în cazul 
acesta, aş putea să vă întreb şi eu ce intenţionaţi voi să 
vindeti. 

-O mâncare nemaipomenită, în ceea ce mă priveşte. Nu 
ştiu Kate . 

- Cafea, doi bani ceaşca. 

- Aşa ieftin?! Nu m-aşteptam să-ţi evaluezi la atât de 
puţin ... talentele. 

- Nu-ţi trebuie cine ştie ce talent ca să faci o cafea bună. 
Bei ceva? 

- Da, whisky cu apă, dar îmi pregătesc eu. Ce-ai mai făcut 
cât am fost plecat? Arăţi odihnită şi te-ai mai îngrăşat - îţi stă 
bine. 

- N-am făcut mare lucru; ajut la ce pot. 

- Nu fi modestă, Kate, interveni tatăl ei. Poate pentru 
tine nu înseamnă mare lucru, dar mie mi-ai luat o mare 
povară de pe umeri ocupându-te de registrele contabile. 

- Aha! Să-nţeleg că nu ţi-ai luat serviciu! 

"După cum bine ştii”, se gândi Kate, dar răspunse simplu: 

- Nu. 

- Nici măcar n-ai încercat? 

Arăta ca un tigru gata să sară asupra prăzii. 

- Nu, m-am gândit să-ţi ascult sfatul şi mai întâi să mă 
odihnesc. 

Tremura de furie că recunoscuse acest fapt şi se temea că 
era chiar răspunsul la care sperase el. 

- Bun! Se pare că, într-adevăr, ţi-a făcut mult bine. 

Kate aşteptă să continue; parcă-l auzea spunând că ar fi 
bine să asculte sfaturile lui de acum înainte, dar, în mod 
surprinzător, Ben se mulţumi să dea din cap, satisfăcut, după 
care o lăsă să aştepte în zadar atacul lui şi începu să discute 
cu Henry. 

In timpul cinei, Ben se arătă deosebit de amabil, 
menţinând o conversaţie plăcută şi împărţinând complimente 
în dreapta şi-n stânga. 

- Dacă nu m-ar linşa Henry şi Bill, v-aş lua să lansați un 
restaurant. Sau te-ai săturat de aşa ceva, Robyn? 

- Nu neapărat. Dar depinde de ofertă. 

- Dar tu, Kate? Ce părere ai? 

- N-am încercat niciodată, aşa că nu ştiu ce să spun, dar, 
cu Robyn, cred că m-ar amuza. 

- Atunci, poţi să renunţi! Dacă vrei să încerci, fă-o singură! 
veni în mod surprinzător comentariul destul de vehement din 
partea lui Henry. 

- Henry, n-am ştiut că te interesează ... 


Clipind repede din ochi, Robyn rostise aceste cuvinte cu 

un aer de ingenuă care-i dădea un farmec în plus. 

- Ei bine, e timpul să afli! 

Toţi de la masă îşi aruncară priviri curioase şi satisfăcute, 
dar, după clipa de tăcere ce urmă în mod firesc, Ben schimbă 
cu diplomaţie subiectul, începând să povestească o 
întâmplare din Vietnam, sau Hong Kong. Kate nici nu-l prea 
asculta, atât îi era de plină inima de neaşteptata bucurie a 
confirmării din partea tatălui ei a ceea ce până atunci doar 
bănuise. Se gândea că era un lucru minunat şi, de asemenea, 
şi Ben procedase cu mult tact şi delicateţe. Aproape fără să-şi 
dea seama, îi zâmbi acestuia fericită, cu recunoştinţă. 

Rămaseră mai puţin decât de obicei la cafea şi lichior şi, 
după ce Bill se scuză cu un zâmbet timid dar satisfăcut şi se 
retrase, veni rândul lui Ben să preia iniţiativa şi, ridicându-se 
vesel , o luă şi pe ea de braţ. 

- Hai, Kate. Te ajut eu mai târziu la vase. 

O conduse repede afară, înainte ca ea să aibă timp să-şi 
revină din mirare şi să protesteze. 

- Totuşi, ce-nseamnă asta?! şuieră ea printre dinţi, după 
ce ieşiră. 

- Dumnezeule, uneori înţelegi tare greu! Cu toate astea, 
nu cred să fi interpretat greşit zâmbetul tău de mai devreme. 
Chiar cu uluitoarea ta naivitate, tot ar fi cazul să înţelegi că 
trebuie să acorzi câteva momente de intimitate unor oameni 
care tocmai au 
ajuns într-un punct emoţional foarte sensibil! 

- Aha! 

- Vezi.?! Şi, din moment ce-ai reuşit să-l smulgi pe tatăl 
tău din starea de apatie şi automulţumire, acum trebuie lăsat 
să-şi redefinească poziţia. 

- Ah, ticălos încrezut, e opera ta! 

- Nu sunt deloc încrezut, draga mea, dar categoric sunt 
mulţumit - după cum şi tu cred că eşti. In sfârşit, au făcut 
primul pas. 

- Dumnezeule, ce plăcere sadică pare să-ţi facă să 
organizezi vieţile altora! 

- Ce naiba insinuezi? Făceam doar complimente în 
legătură cu o masă excelentă. N-aveam de unde să ştiu ce- 
avea să iasă! 

- Da, da, te cred ... 

Kate se desprinse de el şi-ncepu să meargă repede, 
păşind delicat pe tocurile înalte, dar avansând destul de mult. 
Ben o ajunse imediat din urmă, dar nu schiţă niciun gest de-a 
o atinge, decât atât cât să n-o lase să cadă după ce se- 
mpiedică într-o ridicătură de pământ, după care îi dădu din 
nou drumul. 

Deodată, Kate se opri. Fusese o prostie să meargă atât de 
departe - era evident că, indiferent cât ar mai fi continuat să 
meargă, n-ar fi scăpat de el şi, în plus, o aştepta acelaşi drum 
înapoi, incomod de parcurs cu pantofii cu care era încălţată. 
Se rezemă de un stâlp de susţinere al gardului padocului şi 
privi cum vântul împrăştia norii pe cerul luminat de o lună 
aproape plină. 


- E frumos, nu-i aşa? spuse el, urmărindu-i privirea şi 

parcă citindu-i gândurile. 

- Intr-adevăr, incredibil de frumos. 

-Ar trebui să fie Henry şi Robyn aici; cred că ei au exact 
starea de spirit pentru un peisaj cu lună plină. Dar cred că ei 
spală vasele acum. 

- Glumeşti! 

- Facem pariu? Uite, dacă găsim vasele nespălate când ne 
întoarcem acasă, le spăl eu. 

- Si dacă nu? 

- Atunci, mă ajuţi şi tu. 

- E ridicol! izbucni Kate într-un hohot de râs. 

- Inî... Dar aşa e şi viaţa, uneori. De exemplu, noi: stăm 
aici şi ne certăm, când ar fi atâtea alte lucruri de făcut. 

Pe măsură ce-i şoptea aceste cuvinte la ureche, Ben îşi 
apropie buzele de gâtul ei, într-o atingere delicată ca o 
mângâiere. 

- Nu face asta! 

Nu făcu nicio mişcare de-a se feri de el, dar Ben încetă 
imediat, lăsând o senzaţie minunată, ce-i dădea fiori. 

- Ţi-e rece? Vrei să ne întoarcem? 

- Nu mi-e deloc rece. 

Nu vroia să se întoarcă, dar nu-i putea spune direct. De 
fapt, ar fi vrut ca el s-o sărute, dar nici asta nu i-o putea 
spune. Il auzi aprinzând o ţigară, pe care i-o întinse ei, cu un 
gest sigur, după care mai aprinse una şi pentru el. Aşadar, nu 
avea s-o sărute, se gândi ea cu tristeţe, supărată pe ea însăşi 


- nici ea nu mai ştia ce vrea. Rămaseră acolo, fără să 

vorbească, până terminară ţigările, apoi lui Kate îi atrase 
atenţia o oarecare agitaţie în padoc şi imediat ochii i se măriră 
de groază când văzu singurul cerb cu un corn de la fermă 
galopând spre ei cu capul înainte, sfornăind şi cu o privire 
diavolească. Imediat, se simţi trasă cu putere de braţ şi 
înlăturată din locul în care, chiar în clipa următoare, cerbul îşi 
înfipse cornul. Animalul îşi scutură capul până se eliberă, apoi 
scoase un răget cutremurător. 

Kate se strânse la pieptul lui Ben, iar acesta o cuprinse cu 
braţele, protector. 

- Priveşte! 

Fără a se desprinde din braţele lui unde se simţea în 
siguranţă, Kate întoarse capul să privească spectacolul 
neaşteptat de crud: confruntarea dintre acel cerb şi-un 
căprior, în faţa unei asistenţe de ciute venite la chemarea 
răgetului cumplit al celui dintâi - domnul şi stăpânul lor. Ar fi 
fost o confruntare de forţe inegale, dar totul se opri la nivel de 
tatonare şi ameninţare, apoi animalele se îndepărtară şi, 
imediat, acelaşi gen de muget se auzi dintr-un padoc 
îndepărtat, unde probabil alţi doi cerbi repetau acelaşi ritual. 

Kate încercă să se depărteze din braţele lui, fără a-şi dori 
acest lucru, dar conştientă că trebuia s-o facă, dar Ben îşi 
apropie încet buzele de-ale ei într-un sărut tandru ce ruga să i 
se răspundă, fără a avea însă nimic poruncitor sau arogant. 

- Vezi, putem totuşi deveni prieteni. 

Spusese aceste cuvinte pe un ton atât de blând şi de 
tandru, încât Kate nici nu se putea supăra măcar. 

Se-ntoarseră încet, ţinându-se de mână, fără a vorbi. 
Pentru Kate, cuvintele erau de prisos; era din ce în ce mai 
sigură de ceea ce simţea, dar la fel de nesigură de 
sentimentele lui. Se temea, de fapt, că nici nu va ajunge 
vreodată să fie sigură în privinţa acestora. 

Acasă, înainte de a urca scările, o mai sărută o dată. 

- Este adevărat ce-am spus, Kate. Odihna a făcut minuni; 
arăţi superb. 

Rămasă singură în camera ei, nu putu să nu se-ntrebe de 
ce acea schimbare de tactică din partea lui, dacă pretindea că 
arată atât de minunat. Săruturile lui fuseseră mai degrabă ... 
prieteneşti. Dar chiar şi aşa, îi făcuseră plăcere, deşi nu 
neapărat şi stilul diferit. 

După o noapte destul de agitată, dimineaţa părea să-i 
aştepte cu o mulţime de treburi de făcut. Kate se trezi 
devreme, cu gândul la vasele rămase nespălate şi cobori în 
bucătărie cât putu de repede. 

- Bună dimineaţa. Mă-ntrebam dacă-ţi vei mai aminti, veni 
o voce caustică dinspre masă. Ai promis că m-ajuţi. 

- Intr-adevăr, aşa am promis. Sunt spălate vasele, nu-i 
aşa? 

- E gata şi cafeaua. Vrei? 

- Da, dar îmi pun eu. 

In drum, îşi trecu uşor, discret, mâna peste marginea 
chiuvetei - era rece. Cam prea rece, chiar, se gândi ea 
bănuitor. 

- Ei bine? 

- Ei bine, ce.? 

Deşi se străduia să păstreze o figură serioasă, Ben nu 
putea ascunde în totalitate zâmbetul care-i juca în priviri. 

- Ai câştigat pariul, sau nu? 

- Ar trebui să ştii. 

- înseamnă că n-ai de gând să-mi spui. Nu-i nimic, voi afla 
în cele din urmă. 

Intrarea lui Robyn şi a lui Bill, urmată, după o clipă, de-a 
lui Henry, le întrerupse conversaţia. 

- Kate o să întrebe cine a spălat vasele rămase de aseară, 
dar dacă-i spuneţi, sunteţi cu toţii concediaţi! strigă Ben 
imediat cum îi văzu, înainte ca aceştia să reuşească să spună 
măcar "Bună dimineaţa!”. 

Henry se uită la Robyn, aceasta la Kate şi toţi, la Ben. 

- Cine a spălat vasele? întrebă Robyn în cele din urmă, 
nemaiputându-se abţine. 

- Evident că zâna cea bună, spuse Henry. 

Urmă o tăcere lungă, timp în care Kate îi privi atent pe 
fiecare în parte, sperând ca unul din ei să spună totuşi ceva. 

- Sunteţi cu toţii imposibili! strigă ea exasperată, în cele 
din urmă, renunțând la orice speranţă. 

- Mai bine imposibili decât concediaţi, mai ales atât de 
devreme dimineaţa, spuse Henry, aşezându-se cu un aer 
obosit pe un scaun. Nici măcar nu-mi pasă cine a făcut 
cafeaua; tot ce mă interesează este cine o va turna în cești. 

- Sper că te simţi mai bine decât arăţi, spuse Ben. Astăzi 


vom avea mult de lucru; se pare că a început perioada rutului. 

Având în vedere rapoartele primite din Victoria, ar fi mai bine 
să mutăm toate animalele mai aproape de gardul din faţă. 

- Braconieri? rezumă Bill problema într-un singur cuvânt, 
deşi păruse că nici nu ascultase până atunci. 

-  Spercă nu. Până acum n-am avut probleme, dar din 
ce în ce mai mulţi oameni au aflat despre noi şi s-a făcut 
multă publicitate în ultima vreme problemelor din Victoria şi 
New South Wales, aşa că ne-am putea aştepta şi noi să ni se- 
ntâmple. 

- Mai bine să mutăm căpriorii noaptea. 

Era cea mai lungă propoziţie pe care Kate o auzise rostită 
de Bill. 

- Cred că aşa vom proceda, dar azi, toată ziua, va trebui 
să facem planul pentru această operaţie şi să verificăm 
padocurile. 

- Chiar crezi că s-ar putea să avem necazuri? întrebă 
Henry. Suntem destul de izolaţi aici şi e puţin probabil să 
atragem atenţia prea mult. 

- Să sperăm că va fi aşa, dar să nu uităm problemele cu 
care s-au confruntat în Victoria după legalizarea creşterii 
cerbilor. S-au înregistrat proteste din partea vânătorilor şi, 
deşi mă-ndoiesc că în aceste ultime incidente au fost implicaţi 
vânători cu acte legale, genul acesta de manifestări se pot 
răspândi foarte uşor. 

- Nu înţeleg, spuse Kate. De ce s-ar opune vânătorii 
creşterii cerbilor în ferme? 


- E o poveste lungă, dar în esenţă se reduce la acuzaţia 

vânătorilor că astfel de ferme se constituie pe baza unor 
animale capturate din pădure, care ar trebui lăsate să se 
înmulțească în mod firesc, în sălbăticie. Intr-o oarecare 
măsură au dreptate, având în vedere că în Australia nu se 
practică în exces vânătoarea de cerbi. Ceea ce para uita ei 
este că, odată cu înfiinţarea acestor ferme, a crescut interesul 
pentru cerbi şi căprioare la nivel guvernamental, iar 
programele pe termen lung care au început să fie elaborate 
pot avea repercusiuni favorabile asupra vânătorii. Se va 
ajunge în scurt timp ca pădurile să fie populate cu exemplare 
provenite din aceste ferme. 

- Problemele sunt de cu totul altă natură aici decât în 
Noua Zeelandă, interveni Robyn. Acolo, protecţia cerbilor din 
ferme este o problemă foarte serioasă; în sălbăticie, cerbii 
sunt cotaţi ca foarte dăunători şi au fost vânaţi în număr din 
ce în ce mai mare pe parcursul anilor, dar pe de altă parte 
aduc un câştig important în economie din punct de vedere al 
comercializării cărnii lor. Sunt unele ţări care nu consideră 
carnea cerbilor de crescătorie ca vânat şi, în consecinţă, nu o 
acceptă. 

- Doar nu vreţi să spuneţi că ar fi cineva în acest district 
care să intenţioneze să împuşte cerbii noştri, spuse Kate 
neîncrezătoare. 

- N-aş fi atât de sigur, răspunse Ben. Nu există loc scutit 
de prezenţa unui huligan care, având o armă, e dispus oricând 
să împuşte câte ceva. De aceea, cred că e mai bine să mutăm 


cât mai mulţi cerbi din apropierea şoselei, ca să înlăturăm 


108 SUSAN DOYLE 


tentaţia. De asemenea, cred că ar fi bine să nu mai patrulezi 
dimineaţa singură, Kate. 

- Mi se pare cam exagerat. 

- Nu, sincer să fiu, nu e deloc o exagerare. Dar, ca să nu 
crezi că am ceva cu tine, vom supune la vot. 

Imediat ce bărbaţii plecară la lucru, Kate se grăbi să-i 
reproşeze lui Robyn. 

- Mulţumesc foarte mult! Nu m-aşteptam la această 
lovitură din partea ta dată feminismului. Cum ai putut să 
votezi împotriva mea? 

- Poţi să fii cât doreşti de feministă, răspunse Robyn calm. 
Votul meu n-a fost împotriva ta şi în favoarea lui Ben, ci pur şi 
simplu am votat astfel pentru că am fost de acord cu el. 
Sincer, cred că ar trebui să te simţi flatată pentru grija lui faţă 
de tine. 

- Grija e una, şovinismul, cu totul altceva. 

- Tot aşa cum altceva e şi încăpăţânarea. Nu te mai prosti 
şi ajută-mă la vase - dacă, desigur, nu contravine principiilor 
tale feministe. Nu lăsa ca astfel de idei să distrugă relaţia 
voastră - nu e sănătos. 

- Hmm, rămân la părerea că atitudinea lui e şovină. 

Cu toate acestea, o ajută la vase, descărcându-şi furia pe 
o tigaie a cărei pată de grăsime se încăpăţâna să nu iasă. 

La prânz, încă mai păstra aceeaşi aversiune faţă de Ben, 
pe care încerca să şi-o exprime prin întreaga atitudine, în 
ciuda faptului că acesta practic o ignora, dar seara, în iureşul 


muncii în care erau antrenați cu toţii, păru să fi uitat toate 

neînțelegerile din timpul zilei. 

Animalele păreau să simtă starea de încordare a 
oamenilor şi se arătau extrem de refractare la a se lăsa 
mutate acolo unde dorea Ben. Kate, cel puţin, se simţea total 
dezarmată. La un moment dat, încercând să ţină o barieră de 
plastic, alături de Ben şi Bill, pentru a ghida cerbii spre un 
anumit padoc, tocmai când aceştia se aflau pe punctul de a 
intra, căprioara care conducea grupul se răzgândi brusc şi toţi 
o urmară înapoi de unde plecaseră, mulţumiţi de farsa pe 
care-o făcuseră . 

- Este înnebunitor, şopti ea când luară o mică pauză 
pentru a se gândi cum ar putea să-şi îmbunătăţească tactica. 
Nu înţeleg de 
ce fac asta. 

- Pur şi simplu din spirit de contradicţie, zâmbi Ben cu 
subînţeles, fără să pară deloc îngrijorat de eşecul lor. E mai 
bine să-i lăsăm acum şi să ne ocupăm de turma de cerbi 
lăsată în grija măgarilor. Cel puţin, nefiind nicio femelă 
capricioasă printre ei, sunt mai uşor de manevrat. 

Ceea ce, spre dezamăgirea lui Kate, se confirmă. 

- Poate o fi din cauza parfumului meu, se plânse ea mai 
târziu, în drum spre casă, tristă pentru că nu fusese de prea 
mare ajutor. 

- Nu ştiu; mie îmi place parfumul tău. Dar, desigur, nu 
sunt cerb. 

- Eu întotdeauna am fost convinsă că eşti, comentă Robyn 


şi până şi Ben râse. 

Lui Kate, însă, nimic nu i se mai părea amuzant. 

Era atât de abătută, încât nu reuşi să se odihnească bine 
în noaptea aceea, deşi, spre dimineaţă, se împăcase cu 
gândul că principala cauză ce-i aducea atâtea neplăceri era 
temperamentul ei. Cobori în bucătărie, hotărâtă să nu se mai 
enerveze. Tocmai terminase de făcut cafeaua când apăru Ben. 

- Pari strălucitoare în dimineaţa aceasta. Abia aştepţi să 
mergi în patrulare împreună cu cineva? 

- Da, ar fi plăcut, rosti ea cu glas tare exact contrariul a 
ceea ce gândea. 

După care tăcură amândoi. La un moment dat, îşi dădu 
seama că Ben repeta ceva. 

- Te-am întrebat la ce te gândeşti; erai încruntată, aşa că 
trebuie să fi fost ceva destul de neplăcut. 

- Nimic important. 

- Adică, nu e treaba mea? Aşa eşti întotdeauna dimineaţa, 
tăcută? 

- Este cel mai bun moment al zilei, dar nu pentru discuţii. 
încerc să mă trezesc treptat, fără să trebuiască să mă 
gândesc prea mult la ceva. 

- Suntem ca un cuplu stereotip: stăm unul lângă celălalt 
fără să ne vorbim, pentru că nu avem nimic de spus, sau 
pentru că totul a fost deja spus. 

Kate avu o tresărire nervoasă, pentru că exact la acelaşi 
lucru se gândea şi ea. 

- Din fericire, doar părem aşa, continuă el. Spune-mi, Kate, 


erai aşa şi cu soţul tău dimineaţa, sau obişnuiaţi să discutaţi la 

cafea? 

Cum putea să-i răspundă? Să recunoască în mod cinstit că 
parcă n-ar fi discutat niciodată cu Wayne, cu atât mai puţin 
dimineţile, când era cel mai morocănos? Da, îşi aducea aminte 
cum îl asculta dimineţile. de fapt, parcă nu făcuse niciodată 
nimic altceva decât să-l asculte. Wayne nu considerase 
niciodată că ar avea şi ea ceva de spus. Abia atunci îşi dădu 
seama că nu se mai gândise nici la Wayne, nici la căsnicia ei 
de zile în şir şi cu siguranţă n-ar fi făcut-o nici acum, dacă n-ar 
fi pus Ben acea întrebare. 

- Nu, răspunse ea ambiguu, lăsându-l să dea orice 
interpretare vroia răspunsului ei. 

- Bine, atunci n-am să te mai supăr încercând să discut cu 


tine în timpul plimbării. Eşti gata? 

Ben îşi respectă promisiunea şi o însoţi în patrulare fără să 
scoată niciun cuvânt, aşa cum probabil credea că preferă ea. 
Fusese îngrozitor, căci şi ea îl simţea că vrea să-i vorbească, 
să-i explice de ce se oprise în dreptul acelui gard, sau de ce se 
uita la un anume cerb, să-i împărtăşească din gândurile lui. 

Când ajunseră acasă, Kate îşi dădu seama că atitudinea ei 
complet stupidă stricase plăcerea plimbării devenite astfel pur 
şi simplu o direcţie comună parcursă alături de un străin. Era 
clar că ea, cel puţin, pierduse ceva important, fie chiar şi 
şansa de a-l înţelege pe acest bărbat atât de complex. 

Si în timpul micului dejun Ben rămăsese la fel de tăcut, 
retrăgându-se apoi imediat în biroul lui, fără să-i dea ocazia lui 
Kate să-şi ceară scuze, aşa cum intenţionase. Cu atât mai 
puţin se ivise şansa de a-şi repara gestul în timpul prânzului, 
cu toţi ceilalţi de faţă. Imediat după ce termină de mâncat, 
Ben anunţă, fără vreo altă explicaţie, că merge în oraş şi este 
posibil să nu se întoarcă la cină. Nu făcuse nici cea mai mică 
aluzie că ar dori să vină şi ea cu el. 

"Nici n-aş fi vrut”, încerca ea să se convingă mai târziu, 
întinzându-se la soare pe stânca ei, în laguna ei, unde, pentru 
prima dată, se simţea îngrozitor de singură. La naiba cu 
individul acela! Oricum, nu-i mai trebuia niciun bărbat în viaţă 
şi în niciun caz unul ca Ben, cu care se certa tot timpul. Dar, 
chiar şi aşa, se simţea atrasă de el şi era din ce în ce mai 
puţin sigură că era vorba doar de o atracţie fizică. Intră în apă, 
imaginându-şi cum ar fi dacă ar apărea şi el acolo şi, pe 


măsură ce încerca să găsească formula cea mai potrivită cu 

care să-l întâmpine, se lăsă total în mrejele fanteziei: ce-ar 
face şi ce-ar spune în continuare, şi parcă simţea din nou 
atingerea buzelor şi mâinilor lui. 

"Dumnezeule!" strigă cu voce tare. "Sunt pe jumătate 
îndrăgostită de el!" - un gând hipnotizant de ademenitor şi, în 
acelaşi timp, ce-i provoca o stare de alertă, ca în faţa unei 
primejdii. închise ochii şi-şi îngădui câteva clipe de visare, 
imaginându-se chiar atunci şi acolo, alături de el. Când 
deschise ochii, văzu ... un şarpe. Nu era mare şi înota 
inofensiv, dar o sperie îngrozitor. 

Un şarpe ... un şarpe în grădina ei. Să fie oare un semn 
profetic? Se-mbrăcă şi porni spre casă, simțindu-se dintr-o 
dată abătută, trădată şi vulnerabilă. Acum, când îşi definise 
clar sentimentele, avea să-i fie şi mai greu să se afle în 
preajma lui; trebuia să-şi stăpânească emoţiile, ceea ce nu-i 
va fi deloc uşor. 

Ajunse în faţa casei şi se opri, nedumerită: o maşină 
luxoasă era parcată în dreptul verandei, deşi nu aşteptau 
oaspeţi. Uitându-se mai atent pe verandă, îi văzu pe Henry şi 
pe Robyn întreţinându-se cu un alt cuplu: Ken şi Kim Lee. 

Kate simţi un gol în stomac. Era foarte posibil ca profeția 
şarpelui să se fi împlinit. 

Ceea ce era şi mai surprinzător, Ben continua să 


lipsească. 


Capitolul 1 

- Domnişoară Lyle! Ce plăcere să vă văd! o întâmpină Ken 
cu mâinile întinse, zâmbind sincer. 

- Domnişoară Lee! Bine aţi venit la Kathryn Downs! spuse 
Kate, cu un zâmbet forţat, după ce dădu mâna cu Ken. 

| se răspunse la limita politeţei, cu un zâmbet fals. 

- Kim tocmai spunea că, fiind prin zonă, s-au hotărât să 
accepte invitaţia lui Ben de a petrece aici câteva zile, explică 
Robyn, căreia i se citea în priviri că nu credea nimic din toată 
povestea asta. 

- Foarte bine, este suficient loc. 

Kate se-ntreba cât va reuşi să acţioneze ca amortizor între 
Robyn şi chinezoaică. Dacă aceasta din urmă părea cu totul 
insensibilă la primirea forţat-călduroasă ce i se făcuse, fratele 
ei, în schimb, se dovedea mult mai sensibil la subtilitatea 
nuanţelor, dincolo de cuvintele formale rostite. Dar, după 
toate aparențele, 
el nu era decât simplul executant al ordinelor şi dorințelor 
surorii lui. Şi, la momentul respectiv, dorinţa lui Kim Lee era 
foarte clară: 

- Unde este Ben.ton? întrebă ea pe un ton muzical. Mă 
aşteptam să fie aici. Sper că nu e iar Brisbane, sau cine ştie 
unde în altă parte? 

- A plecat în oraş şi a spus că s-ar putea să nu se întoarcă 
la ceai. Bănuiesc că are o iubită pe undeva, explică Robyn, 
spre amuzamentul lui Kate. 

Pentru o clipă, Kim Lee se schimbă la faţă, apoi îşi 


ÎN SFÂRŞIT ACASĂ 115 


recăpătă imediat controlul. 

- Nu, nu cred. Cred că are... alte interese. 

- Şi eu, interveni Henry, bucuros să scape din atmosfera 
aceea tensionată. Trebuie să verific padocurile, printre altele. 
Vii cu mine, Ken, sau rămâi să aştepţi cu doamnele? 

-Mi-ar face plăcere să vă însoțesc, ar fi pentru prima dată 
când văd ferma. Permiteţi-mi doar să-mi schimb 
îmbrăcămintea. 

Şi Ken părea la fel de dornic să scape de acolo. 

- Robyn, te rog, fă un ceai, iar eu le voi arăta oaspeţilor 
noştri camerele lor. 

Sfidând orice prudenţă, parcă special aruncându-se în 
acest joc periculos, Kate îi repartiză lui Kim Lee camera de 
lângă cea a lui Ben, iar lui Ken, una ceva mai departe. 

în definitiv, dacă Ben se simţea atât de atras de acea 
păpuşă orientală, cine era ea să-i stea în cale?! Teoria era 
perfect valabilă, dar trebuia să dea dovadă de voinţă ca s-o 
aplice. 

Kim Lee nici măcar nu încercă să ascundă faptul că nu e 
dispusă să converseze cu gazdele şi, pretextând o durere de 
cap, 

imediat după ce bău ceaiul, se retrase în camera ei. Era clar 
că ea pusese la cale acea vizită să-l vadă pe Ben, sau poate şi 
să vadă exact despre ce era vorba, la faţa locului. 

- Ei, ce spui de surpriza asta? şuieră printre dinţi Robyn, 
când rămase singură cu Kate, să pregătească masa. Cum 
naiba poţi să fii atât de politicoasă? 

Entuziasmul cu care ascuţea cuțitul de bucătărie pe 
măsură ce vorbea îi exprima perfect indignarea. 

- Ce altceva putem face decât să fim amabile cu ea?! In 
definitiv, e oaspetele lui Ben. 

- Oaspetele lui Ben pe naiba! Nu e oaspetele nimănui. Poţi 
să-ţi închipui că Ben ar invita pe cineva, decât aşa, la modul 
foarte general şi vag, fără să te anunţe?! In niciun caz! 

- Acum, din moment ce a venit, faptul e consumat. 

Singura satisfacţie a lui Kate a fost când Ben telefonă 
chiar la 
ora cinci şi-l anunţă de oaspeţii sosiți, înainte ca el să spună 
că nu vine la ceai. 

- Fraţii Lee? La noi?! 

Era cât se poate de evident că mirarea lui era sinceră, nu 
doar mimată; în niciun caz nu-i aştepta. Satisfacţia lui Kate, 
totuşi, nu dură mult. 

- Ei, asta schimbă puţin lucrurile. Mă-ntorc într-o oră, dacă 
puteţi aştepta cu cina până atunci. 

- Sigur că da. Nu intenţionam să servim masa decât la 
şapte, aşa că nu te grăbi. 

- Nu-ţi face griji pentru mine, Kate. In general, nu risc, mai 
ales când conduc. 

- Nu e treaba mea să-mi fac griji pentru tine, răspunse ea 
răutăcios, ca apoi să regrete imediat. 

- Asta-mi place enorm la tine - firea ta binevoitoare. Ne 
vedem într-o oră; nu face vreo nesăbuinţă până ajung şi eu. 


- Nu fac niciodată nimic nesăbuit, spuse ea pe un ton 

semeţ, dar el deja închisese. 

Migrena lui Kim Lee dispăru ca prin minune când maşina 
lui se auzi în faţa casei; îi ieşi în întâmpinare, încă înainte ca 
acesta să oprească motorul. 

- Uite- o cum se năpusteşte asupra lui! comentă Robyn 
sec. 

Pe Kate, însă, o interesa mai mult reacţia lui Ben, iar când 
acesta se aplecă s-o sărute, Kate îşi întoarse privirea de la ei, 
ca şi cum durerea ei ar fi devenit insuportabilă. "Nu-l iubesc", 
şopti ea ca pentru sine. Dincolo de orice cuvinte, ştia că e 
îndrăgostită nebuneşte de Ben şi ... judecând după reacţia 
acestuia faţă de Kim, lui nu-i păsa deloc. 

Rămase în bucătărie, fără să-l mai salute şi doar înainte 
de masă se strecură neobservată în camera ei să se schimbe. 
Problema era cum să se îmbrace. Ar fi fost tentată să se 
întoarcă tot în blugi şi tricou şi chiar ar fi făcut-o, dacă n-ar fi 
fost convinsă că tatăl ei s-ar fi supărat. Era hotărâtă să nu 
pară că e la concurenţă cu Kim Lee, aşadar alese o rochie 
simplă, neostentativă, dar care îi punea în evidenţă pielea din 
ce în ce mai bronzată. 

Când cobori în living, rămase surprinsă de standardul de 
eleganţă afişat. Robyn se îmbrăcase în negru, doar cu bijuterii 
care să creeze un contrast, iar Kim Lee era cu o rochie sexy 
ce-i lăsa spatele gol. Surpriza cea mare venea din partea 
bărbaţilor: 

Ken revenise la costumul negru, elegant, tatăl ei avea o notă 


de eleganţă în plus decât de obicei, iar Bill, în costum şi cu o 

cravată care părea să-l sufoce, arăta de parcă se pregătea 
pentru o ocazie unică. Surpriza cea mai mare o produse Ben, 
care apăru îmbrăcat sport, ca de obicei, ba chiar cu nişte 
pantaloni mai vechi şi mai comozi decât şi-ar fi pus, poate, în 
mod normal, ceea ce era destul de ciudat şi nu în stilul lui. 

Kim Lee era, evident, în centrul atenţiei bărbaţilor şi, după 
cum se vedea pe chipul ei, savura fiecare clipă, manipulându- 
şi publicul care o adula cu măiestria unei actriţe desăvârşite. 

- Bună, Kate! o întâmpină Ben cu un zâmbet. Stai jos şi-ţi 
pregătesc ceva de băut. Noi suntem deja la al doilea pahar. 

- Mulţumesc, mă servesc eu. Mai doreşte cineva? 

- Da, mulţumesc, se auzi glasul ca de clopoțel al lui Kim, 
întinzând paharul spre Kate cu un gest ca de la stăpână la 
servitoare. 

Kate zâmbi cu amabilitate şi-i servi pe toţi, păşind încet, 
ca prin vis, fără să ştie prea bine ce i se spune, sau ce 
răspunde. Ea însăşi îşi umplu un pahar, apoi un al doilea şi, 
când era pe punctul de a se servi a treia oară, Ben îi luă 
paharul din mână cu un gest ferm. 

- Mai lasă ceva loc şi pentru vinul din timpul mesei, şopti 
el blând, dar fără să lase loc la comentarii. 

- Ai dreptate, recunoscu ea, ca, imediat după ce el se- 
ntoarse cu spatele, să bea până la fund şi cel de-al treilea 
pahar, deşi avea senzaţia clară că el ştia. 

Din fericire, Robyn o trase în bucătărie, pentru a începe să 
servească. 


- Ah, femeia asta mă înnebuneşte! izbucni imediat Robyn. 

Ben...ton! Dacă o mai aud o singură dată, simt că vărs ... sau 
vărs o farfurie peste ea! Nu ştiu cum de n-ai făcut-o până 
acum! Sau aştepţi să te îmbeţi ca s-o faci?! 

- Lasă-mă, Robyn! Nu mai beau şi, oricum, nu mai merită 
discutat. 

- Treaba ta! 

Cina a fost un adevărat succes, recunoscut de toată 
lumea, inclusiv de Kim Lee, care se angajă imediat într-o 
discuţie de artă culinară cu Robyn, în timp ce fratele ei, care 
se dovedi un interlocutor foarte plăcut, se întreținea cu Ben, 
fiind evident că-i lega o lungă prietenie. 

Când toţi se retraseră în living, la cafea şi lichior, Kate 
putu să se strecoare neobservată şi să se refugieze în 
bucătărie. Incepuse deja să spele vasele, încercând, singură 
acolo, adâncită în gânduri, să se consoleze pentru dragostea 
ei neîmpărtăşită, când vocea lui Ben o făcu să tresară. 

- Te ascunzi? Nu e deloc stilul tău. Te ajut şi eu la vase. 

In timp ce vorbea, Ben luase deja un şervet. 

- Nu te deranja. Imi amintesc că-ţi datoram un spălat de 
vase. Te rog, du-te şi ai grijă de oaspeţii noştri. 

- Ai noştri?! Din câte îmi amintesc, nu prea am niciun 
amestec în toată povestea asta. 

- Nu fi ridicol! izbucni ea, întinzând o mână plină de săpun 
ca să recupereze şervetul pe care el deja îl luase. 

- Acum, cine e ridicol.?! Kate, nu mai fi atât de 
circumspectă, mereu în defensivă! Nu-ţi stă bine. 


- încetează de a-mi mai spune ce e bine şi ce nu pentru 

mine. Sunt perfect capabilă să-mi conduc viaţa fără sfatul şi 
ajutorul tău. 

- Da, dar te şi bucuri de viaţa dusă astfel? 

- Da, eram mulţumită înainte de a te întâlni pe tine. 

- Da, da, sigur ... Kate Lester, parcă, nu-i aşa? Văduva 
veselă. Atât de veselă, încât nici n-a aşteptat ca soţul ei să fie 
coborât în mormânt ca să-şi schimbe numele. 

Kate nu-şi dădea bine seama dacă în vocea lui era 
sarcasm sau dispreţ, dar ridică furioasă mâna ca să-l 
plesnească şi ar fi reuşit dacă Ben nu s-ar fi ferit la timp. 

- Calmează-te! Nu uita că s-ar putea să-ţi răspund în 
acelaşi mod. 

- Pleacă, te rog. Sunt sigură că dincolo e cineva care abia 
te-aşteaptă, pe când eu nu doresc prezenţa ta. 

- De ce? Fiindcă nu te las să joci rolul de feministă? Nici nu 
ti-ar plăcea! 

- Lasă-mă, te rog. 

- Biata de tine ... ai avut atâtea probleme, nu-i aşa? 

Cu o atingere uşoară, ca de aripă de fluture, îi mângâie 
ceafa, făcând-o să tremure, înfiorată. 

- Nu, te rog, nu face asta. 

Ben se opri, sau cel puţin, aşa crezu ea, pentru o clipă, 
atât de uşoară era mângâierea lui. în cele din urmă, îşi adună 
tot curajul ca să-l privească. 

- De ce m-ai minţit, Kate? 

Despre ce minciună vorbea? Şi de ce nu înceta s-o 


mângâie?! 

-In legătură cu soţul tău, continuă el, cu căsnicia ta, dacă 
vrei s-o numeşti astfel. 

- Niciodată ... 

Apoi se întrerupse brusc; oare ce ştia? 

- Ce vrei să spui?! 

-Vreau să spun că te-ai chinuit atât de mult să mă 
convingi că ai avut o căsnicie fericită, când, de fapt, soţul tău 
era un afemeiat care ţi-a transformat viaţa într-un iad. 

- Si, mă rog, cine spune asta? 

- Tatăl tău, printre alţii. Dar cum ar fi fost posibil ca 
părerea lui să nu fie obiectivă, am mai ascultat şi alte păreri. 

- Nu ştiu la ce te referi. 

Stia însă foarte bine şi tocmai de aceea era atât de 
înspăimântată. 

- La naiba! Tonul lui devenise acum mai aspru, ca şi cum 
începea să-şi piardă răbdarea, sau poate exista o oarecare 
frustrare faţă de încăpăţânarea cu care ea insista să se 
ascundă de el. Nu uita că sunt om de afaceri internaţional şi 
cunosc multă lume, chiar în Melbourne. 

- M-ai verificat?! 

Nu-i venea să creadă, dar, în acelaşi timp, din vârtejul de 
gânduri ce-i asalta mintea, se formau zeci de întrebări 
alarmante: chiar o făcuse? Asta însemna că ştia totul despre 
Wayne, despre circumstanţele morții lui, despre tortura 
anchetei?! 

- Cu foarte mare discreţie, o asigură el, fără însă a reuşi s- 
o liniştească. Destul ca să aflu ce fel de om era şi cu ce se 

ocupa în noaptea în care a murit. 

- Cum ... Cu ce drept ai făcut asta? 

- Vroiam să ştiu, iar tu refuzai să-mi spui. N-are 
importanţă. Ceea ce vreau să ştiu este de ce. 

- Nu are importanţă?! Te foloseşti de relaţiile pe care le ai 
pentru a pătrunde în intimitatea mea, pentru a face 
investigaţii şi spui că nu are importanţă? Eşti cea mai josnică 
fiinţă pe care am întâlnit-o vreodată! Pentru că nu ţi-am căzut 
la picioare şi nu m-am arătat impresionată de zâmbetul tău, 
te-ai simţit jignit şi, bineînţeles, vina nu putea fi în niciun caz a 
ta! Bietul Ben! Nu i s-a făcut pe plac şi s-a bosumflat! Nu 
putea înţelege cum de o văduvă disponibilă nu era dispusă la 
o partidă de sex, la comanda lui, aşa că a început o anchetă 
asupra ei! Credeai că, după trei luni, voi fi atât de disperată, 
încât să mă arunc în braţele primului bărbat? Ei bine, să-ţi 
spun ceva, domnule care te crezi irezistibil: prefer să fiu 
singură mult mai mult timp, nu doar trei luni, şi am avut oferte 
mult mai bune decât ce-mi oferi tu, pe care le-am refuzat. lar 
tu ai îndrăzneala să-l critici pe Wayne! Cel puţin, el n-a trebuit 
să recurgă la fel de fel de tertipuri pentru a mă determina să 
fac dragoste cu el. Tăcu doar câteva clipe, încercând să se 
stăpânească şi să-şi recapete suflul, ca imediat, văzându-l că 
vrea să spună şi el ceva, să înceapă din nou să strige. Să nu 
spui niciun cuvânt! Nu mai vreau să mai aud de la tine nimic, 
niciodată! Nu însemni nimic pentru mine, absolut nimic; nu te- 
aş accepta nici dacă ai fi singurul bărbat în viaţă! Nu eşti 
decât un individ abject, lipsit de caracter - un gunoi! E clar? 

Cu maxilarul încleştat, rigid ca o statuie cioplită în piatră, 
Ben continua să tacă. Păru o eternitate până când vocea lui 
Kim Lee se 
auzi din prag. 

- Ben...ton? Ah, aici erai! Mi-ai promis că mergem la 
plimbare! spuse Kim cu o voce mieroasă, intrând deja în 
bucătărie, fără să-i pese că momentul nu era deloc potrivit. 

- Foarte clar, dădu Ben răspunsul cu întârziere, cu o voce 
care suna de parcă venea dintr-un cavou. Scuză-mă, scumpa 
mea, se adresă el apoi lui Kim. Vroiam s-o ajut pe Kate, dar se 
pare că preferă să lucreze singură. Aruncă pe masă şervetul 
pe care-l pregătise pentru a şterge vasele, apoi cuprinse cu 
braţul talia subţire a lui Kim. Vino să privim stelele, să vedem 
dacă nu au vreun mesaj pentru noi. 

Kate rămase pe loc, stăpânindu-şi lacrimile până la 
plecarea lor, apoi, din nou singură, constată cu surprindere că 
lacrimile parcă secaseră, lăsând în locul lor o senzaţie de gol 
imens, un fel de hău oribil, negru, generator de frig. Incercă 
să-şi concentreze toată energia pentru a înălța, din ruine, un 
zid de apărare în jurul locului în care altădată fusese inima ei, 
astfel încât, când Robyn intră după câteva minute, reuşi să-i 
răspundă cu o aparenţă de calm. 

- Aici erai, Kate? Puteau aştepta vasele! 

- Si-aşa mă cam plictisea conversaţia. 

- Parcă şi Ben vroia să vină aici ... 

- S-a dus să se plimbe cu Kim Lee, răspunse ea, mândră 


că nu-i tremura vocea. 

- Daa, înţeleg ... 

Bineînţeles că nu înţelegea şi Kate n-avea de gând s-o 
lase nici pe ea, nici pe nimeni altcineva să înţeleagă. 

- Vino mai bine înapoi; toţi au întrebat unde eşti. N-ar fi 
trebuit să pleci. De fapt, Kim Lee nu e chiar atât de rea 
precum pare, când are un comportament normal; cât despre 
fratele ei . este o persoană cât se poate de plăcută. 

- Da, şi mie mi se pare la fel. 

Kate reuşi, deşi cu greutate, să facă faţă şi să participe la 
conversaţia generală, iar în momentul când Ben se întoarse cu 
frumoasa lui parteneră de plimbare, al cărei chip radia de 
triumful atâtor sărutări, se scuză imediat şi se retrase în 
camera ei. 

Zorii îi strecurară în suflet o nouă teamă: urma să meargă 
în controlul de dimineaţă cu Ben. Nu, în niciun caz! N-avea 
decât s-o ia pe Kim - nu numai în patrulare, chiar de tot şi să 
nu se mai întoarcă niciodată la Kathryn Downs. 

Imediat îşi dădu seama că, de fapt, nu Ben, care avea un 
rol atât de important la fermă şi în parteneriat, era cel ce 
trebuia să plece de acolo, ci ea însăşi. | se strânse sufletul la 
gândul de-a părăsi acel loc idilic, dar ar fi fost o prostie din 
partea ei să rămână. Chiar dacă Ben nu o iubea, între ei exista 
totuşi o puternică atracţie fizică pe care n-o putea ignora; ori, 
ce-ar fi însemnat asta? Cu siguranţă, ar fi devenit un fel de 
divertisment, o anexă a dormitorului liber pentru fiecare nouă 
venire a lui la fermă din călătoriile de afaceri. îşi promise că 


aşa ceva n-avea să se-ntâmple niciodată! 

Când a fost sigură că Ben plecase deja în patrulare, cobori 
în bucătărie şi, chiar când termină de băut cafeaua, apăru şi 
Robyn, şi începură amândouă să pregătească micul dejun 
pentru toată lumea. 

- Mă-ntreb cine va cobori atât de devreme la masă, având 
în vedere cât de târziu s-a stat aseară. Sper că nu te-am ţinut 
trează cu gălăgia noastră. 

- Nu, nu, deloc. Ce planuri au azi? 

De fapt, nu-o interesa decât cum să facă să-l evite pe Ben. 

- Nimic special, din câte ştiu. Cred că Ben va merge cu Kim 
şi cu fratele ei să le arate ferma. 

- Atunci, sper că nu te superi dacă n-am să stau aici. Mă 
gândeam să merg în oraş. 

- Nu poţi să amâni până mâine, ca să vin şi eu? 

- Da, sigur. Atunci, am să merg să mă plimb, sau să faco 
baie. 

- Eviţi cumva pe cineva? 

- Pe toată lumea. Cred că m-am obişnuit atât de mult cu 
singurătatea, încât chiar şi două persoane în plus mi se par 
foarte mult. 

Era o scuză ciudată, dar Robyn nu comentă nimic, 
mulţumindu-se s-o privească pe Kate ca şi cum ar fi încercat 
să descopere ce se petrece fără să mai întrebe. 

- Nu mă mai privi aşa! Trebuie să iau o hotărâre 
importantă şi vreau să fiu singură, să mă gândesc, asta e tot. 

- Nu e cazul să fii tot timpul în defensivă, spuse Robyn ca 


un ecou al cuvintelor lui Ben. 

Din fericire, apăru Bill Campbell şi, după câteva clipe, 
Henry, ceea ce le făcu să-şi întrerupă conversaţia. 

-Tată, aş putea discuta ceva cu tine după micul dejun? 
întrebă Kate, sub impulsul unei hotărâri de moment. 

- Desigur. 

Pentru moment, Henry nu puse nicio întrebare, lăsând 
aceasta pentru discuţia din biroul lui. 

- Să auzim, Kate. Doar nu-ţi închipui că păcăleşti pe 
cineva, mai ales pe bătrânul tău tată. 

- Mă gândeam să plec nu peste mult timp. adică ... nu pot 
rămâne aici la nesfârşit ... nu prea mai am ce să fac.. .Nici tu 
n-ai nevoie de două femei care să aibă grijă de tine. Dar, de 
data aceasta, n-aş merge chiar atât de departe, cum e 
Melbourne, ci doar până la Nambour, dacă găsesc ceva de 
lucru acolo. sau la Brisbane, care e la distanţă doar de câteva 
ore. 

- Da, înţeleg 

Kate îşi dădea seama că nu înţelegea, ci doar încerca să 
privească drept în sufletul ei cu ochii săi obosiţi, dar, cel puţin, 
încerca s-o facă delicat. 

- Da. trebuie să fie plictisitor, comparativ cu viaţa de la 
oraş. 

- Deloc! Sincer, îmi place mult aici. Atâta doar că îmi 
lipseşte activitatea cu care eram obişnuită şi . 

- Sper că nu iei această decizie din cauza lui Robyn . sau a 
mea şi-a lui Robyn. 

- Sunt cum nu se poate mai fericită pentru voi. Nu, să nu 

te gândeşti că nu mă simt bine aici, sau ... ei, ştii şi tu... 

- Tare mult aş vrea să ştiu, oftă el. Dar cred că trebuie să- 
ţi găseşti singură drumul. Am sperat, însă, că acesta va fi şi 
căminul tău, aşa cum este pentru mine. 

- Va fi, îţi promit. De-asta nici nu vreau să mă mut prea 
departe, ca să pot veni în weekend, sau în vacanțe. 

- Sau ori de câte ori Ben nu e aici, nu-i aşa? 

- Ei, da, e şi aceasta o cauză.. .Nu ne înţelegem foarte 
bine, după cum probabil ai observat. 

- Da, mai ales de când a apărut micuța chinezoaică. 
Trebuie să-ţi spun că nu m-aş fi aşteptat niciodată să-mi văd 
fiica atât de măcinată de gelozie şi de vanitate . In sfârşit, n- 
am de gând să-ncep să-ţi fac morală. Fă aşa cum crezi de 
cuviinţă. 

- Stai puţin! Nu poţi face o astfel de afirmaţie, fără să dai o 
explicaţie. Ce-ai vrut să spui prin "vanitate"?! 

- Mă bucur că nu protestezi şi referitor la gelozie. Da, cred 
că ai trecut de la o extremă la alta: de la a fi dominată la 
maximum, la a te simţi eliberată la maximum. Când ai venit 
aici, încă erai sub efectul morţii lui Wayne. In ultimul timp, văd 
că teama faţă de forţa lui Ben fac ca reacţiile tale să frizeze 
ridicolul. Personal, mă mir că-ţi mai acordă atenţie, pentru că 
eu, în locul lui, n-aş face-o. 

- Nici Robyn nu mi se pare prea supusă, ripostă Kate, 
încercând să-şi ascundă în spatele acestui contraatac propria 
tulburare. 

- Categoric că nu, dar ea e absolut sigură de ea ca femeie, 

ca om. Pe când tu, draga mea, nu! Sau, dacă în caz mă înşel 
eu, atunci nu laşi deloc să se vadă acest lucru. 

- Nu este adevărat! N-ai niciun motiv să spui asta doar 
pentru că nu mă înţeleg cu Ben, mai ales că toată lumea 
încearcă să mă împingă spre el. 

- Dacă nu te înţelegi cu el, asta e pentru că te străduieşti 
prea mult să-ţi menţii independenţa şi eşti prea oarbă ca să 
vezi că te lupţi să aperi ceva ce n-a fost niciodată pus în 
pericol, de fapt. Nu ştiu de ce te încăpăţânezi să joci un rol 
care nici măcar nu ţi se potriveşte. Ai uitat să fii tu însăţi. 

Ai uitat să fii tu însăţi. Cuvintele tatălui ei îi reveneau 
chinuitor în minte, în timp ce mergea spre oaza ei de linişte. 
Să fie adevărat? Nu, sigur că nu. Apoi, o cuprindea din nou 
îndoiala. Categoric, contactul cu Ben scosese la iveală un 
aspect agresiv al personalităţii ei, dar începea să se-ntrebe 
acum dacă nu cumva era doar o încercare instinctivă sau 
subconştientă de-a opune rezistenţă la atracţia pe care el o 
exercita asupra ei. Sau poate era o reacţie la moartea lui 
Wayne şi la sentimentul propriei ei vinovâăţii? Puțin probabil, 
pentru că nu se mai gândise de săptămâni întregi la scurta 
dar oribila ei căsnicie. Abia acum se gândea din nou şi, ciudat, 
parcă privea printr-o fereastră aburită. Sigur, erau câteva 
amintiri clare, atât frumoase, cât şi urâte, dar cea mai mare 
parte a acelei perioade din viaţa ei i se părea ca un vis, ca şi 
cum totul se întâmplase altcuiva. li venea greu până chiar şi 
să refacă portretul lui Wayne, deşi trăsăturile lui Ben îi erau 


foarte clare în minte. 

Ben Croft! Dac-ar fi putut să-l uite! Dar, cum, când făcea 
deja parte din fiinţa ei? Cel puţin, dacă pleca de la fermă, 
poate n-avea să-i mai simtă prezenţa atât de tare. 

Kate începu să înoate, cu mintea frămâtată de aceleaşi 
întrebări la care nu avea răspuns şi, când, după puţin timp, 
trebui să iasă repede din apă sub ameninţarea unor nori negri 
care aduseseră vânt şi frig, tot nu găsise nicio soluţie. 

O porni grăbită spre casă, dar nu făcuse nici un sfert de 
drum când începu să plouă, astfel încât ajunse complet udă şi 
tremurând de frig. 

- Ai păţit ceva? 

întrebarea lui Ben o luă prin surprindere când tocmai se- 
ndrepta spre scări. 

- Nu, sunt doar udă ... şi mi-e frig. 

- Cred şi eu. Unde naiba ai fost? 

- Să înot. acolo. Făcu un gest vag cu mâna. Scuză-mă, te 
rog, dar mă duc să fac un duş fierbinte înainte de a muri de 
frig. 

- Bine. Pune-ţi pe tine ceva călduros. între timp, îţi 
pregătesc ceva fierbinte şi tare de băut. 

Kate era prea grăbită pentru a mai răspunde, dar gestul o 
surprinse; era mai mult decât generos din partea lui, având în 
vedere purtarea ei cu o seară în urmă. 

Când cobori în bucătărie, înfăşurată într-un halat gros, Ben 
o aştepta cu băutura promisă. Prima înghiţitură i se opri ca un 
cărbune aprins în stomac. 


- Doamne, ce-ai pus aici? strigă ea îngrozită, când se simţi 

din nou în stare să vorbească. 

- E un medicament. Bea tot şi e posibil să nu mai răceşti 
niciodată. Doar n-o să fii bolnavă la nuntă. 

- Nuntă? Despre ce nuntă vorbeşti? A cui nuntă? 

- A cui crezi? întrebă Ben în loc de răspuns, cu un zâmbet 
enervant. 

- Vrei să spui că tu şi. 

Kate nu se mai simţi în stare să pronunţe numele, atât de 
copleşită de durere se simţi deodată. 

- Eu?! Nu fi ridicolă. Dacă ar fi să asişti la nunta mea, ar 
trebui 
să mă tem de ceva mult mai rău decât de-o răceală. 

- Mulţumesc ... 

- Chiar a fost un compliment, deşi nu m-aşteptam din 
partea ta să -ți dai seama. Dar, dacă pe mine nu m-ar deranja 
dacă ţi-ai sufla nasul pe tot parcursul ceremoniei nunţii mele, 


cred că pe tatăl tău, da. 


Capitolul 8 

- Tata şi Robyn? Minunat! Dar .cum s-a întâmplat? Tata n-a 
spus nimic dimineaţă, când am discutat, iar acum, tu . 

- Probabil că n-a spus nimic dimineaţă pentru că încă nu o 
ceruse în căsătorie. De fapt, nici eu nu ştiu foarte bine. Am 
auzit prima dată de povestea asta când s-au hotărât să plece 
în mare grabă în oraş să facă diferite pregătiri, să meargă să 
discute la biserică, ceva de genul ăsta .S-au dus şi oaspeţii 
noştri să se plimbe, sau la cumpărături, nu ştiu prea bine. 

- Nu te-ai dus şi tu... 

- Sigur că nu. Am făcut foarte bine, altfel cine-ţi mai 
pregătea licoarea asta?! Aş fi venit să te ajut şi să te speli pe 
spate. 

- Oh, nu, mulţumesc, sunt capabilă să fac asta şi singură. 

- Incapabilă, însă, de-a recunoaşte un gest pur prietenesc. 
Sau. te temi să nu fiu copleşit de farmecul tău?! 

- Când crezi că se vor întoarce? schimbă ea subiectul. 

Vroia să se bucure din plin de ideea apropiatei nunţi, nu 
să se tortureze cu discuţii pe teme sexuale. 

- Probabil la cină, aşa că trebuie să ne punem mintea la 
contribuţie ca să pregătim ceva special. 

- E adevărat, dar nu ştiu ce-am putea face într-un timp 
atât de scurt. 

- Asta, pentru că n-ai suficientă încredere. Ce-ai spune de 
prepeliţe, cartofi, o salată originală şi, desigur, o prăjitură pe 


care ai s-o faci tu. 

- Si tu te ocupi de restul? Trebuie să văd aşa ceva! De 
fapt, când am venit, te plângeai că eşti nevoit să găteşti 
singur, iar acum ai pretenţii de expert bucătar. 

- Un singur lucru te rog: să nu-mi stai în cale să mă-ncurci. 
In schimb, fii atentă la ce vezi: vei avea de-nvăţat. 

Ben luă o duzină de prepeliţe din congelator şi, cu mişcări 
sigure şi rapide, pregăti o umplutură pentru ele combinând 
ingrediente şi mirodenii în doze savant potrivite, totul cu o 
fantezie ce făcea rezultatul, chiar pe măsură ce procesul 
înainta spre final, imprevizibil şi spectaculos. 

- Gata, spuse el când nu mai trebuia decât ca păsările să 
fie puse la cuptor. Acum, e rândul tău. Ai grijă ca prăjitura să 
fie pe măsura eforturilor mele. 

- Sunt tentată să te las tot pe tine s-o faci. M-ai indus cu 
bună ştiinţă în eroare asupra talentelor tale culinare. 

- Asta pentru că sunt un ticălos cu caracter murdar, un 
individ abject care umblă numai cu ascunzişuri. 

Kate roşi. Cuvintele acelea spuse într-un moment de 
mânie 
păreau a nu putea fi uitate uşor. 

- Cred că. am fost cam dură. dar ideea m-a înfuriat atât de 
mult la momentul respectiv . 

- Probabil am meritat-o; categoric, n-a fost modul cel mai 
potrivit în care ţi-am spus. 

- Da, a fost ca un şoc.Totuşi, de ce m-ai lăsat să cred că nu 
găteşti foarte bine? 


- Era un mod de a te face să simţi că e nevoie de tine şi m- 

am gândit că îţi face bine în situaţia de atunci. 

lar acum, nu mai e necesar, se gândi Kate. Are cine să 
aibă grijă de tata şi nu mai contează dacă plec sau rămân. 

- Plec în scurt timp. Nu ţi-a spus tata? 

- Nu, dar nu mă surprinde. începuse deja să aşeze pe 
masă ingredientele pentru prăjitură, ca şi cum ar fi fost gata 
să pună în aplicare sugestia lui Kate. Acum, se pare că ţi-ai 
revenit şi presupun că-ţi lipseşte strălucirea vieţii de la oraş. 

- Nu neapărat, dar trebuie să găsesc ceva pentru a-mi 
justifica existenţa, iar acum, când Robyn va fi aici în 
permanenţă, nu mai e nevoie de mine la bucătărie, mai ales 
că ea e mult mai bună decât mine. 

- Ce intenţionezi să faci, sau nu te-ai gândit încă? 

- Nu ştiu; să văd dacă pot găsi un post de profesor de 
economie în Nambour, pentru că aş prefera să stau acolo 
decât în Brisbane. 

- De ce nu vii să lucrezi pentru mine? 

Ben o spusese atât de încet şi de liniştit, încât Kate nici nu 
era sigură că auzise bine. Dar, dacă era într-adevăr aşa, cum 
să găsească un mod politicos de a-l refuza? In niciun caz nu 
putea să lucreze pentru el; în definitiv, pleca pentru a nu-l mai 
vedea. 

- Pentru ... tine? Bine, dar n-am calificarea necesară; sunt 
profesor, nu economist cu experienţă în practică. 

- Ba, cred că te-ai descurca foarte bine. 

Venirea neaşteptată a fraţilor Lee şi a proaspeţilor 
logodnici le întrerupse discuţia. 

Kate alergă spre uşă, să-i îmbrăţişeze şi să-i sărute pe 
tatăl ei şi pe Robyn, repetând întruna cât era de fericită. 

- Trebuia să-mi fi spus de dimineaţă, îi reproşă ea în glumă 
tatălui ei. 

- Nu încerca să mă cerţi, Kate; de-acum, e altcineva care o 
va face. Da, ar fi trebuit, dar, dacă-ţi aminteşti, am avut altele 
de discutat.. .Dar ... ce naiba e cu tine, îmbrăcată aşa? 

Deodată, Kate îşi dădu seama ce imagine oferea, nu atât 
tatălui ei, ci mai ales oaspeţilor lor, aşa cum era, cu halatul 
acela gros, cu papuci şi cu părul încă jilav strâns într-o coadă, 
ca al unei şcolăriţe. 

- Ah, m-a prins furtuna şi Ben ... a trebuit să fac un duş 
şi ... 

Tăcu, fiind conştientă că fiecare cuvânt sporea şi mai mult 
penibilul situaţiei. Robyn se amuza copios, iar ochii negri ai lui 
Kim Lee păreau să arunce pumnale, în timp ce Henry părea în 
continuare la fel de nelămurit. Apariţia lui Ben în uşa 
bucătăriei mută centrul de interes general de la Kate spre el. 

- Ne-am jucat de-a gospodăria, iar eu am fost repartizat la 
bucătărie. 

Robyn izbucni într-un hohot de râs, în timp ce Kim 
continua să privească la fel de urât, dar cel puţin se 
dezamorsase mare parte din tensiunea creată de aparenţa 
situaţiei. 

- Dumnezeule, trebuia să rămânem să mâncăm în oraş. Aş 
fi tentat să ne întoarcem imediat şi să mergem la un 


restaurant, dar vremea asta mizerabilă e împotriva noastră. 

Cel puţin, l-ai supravegheat, Kate? Sau suntem nevoiţi să 
suportăm ce ne dă acest maniac? 

- Din fericire, a mai rămas puţin vânat de aseară, aşa că 
nu vom muri de foame, spuse Kate cu un zâmbet maliţios. 

- Nu, nu veţi muri de foame, dar veţi fi nevoiţi să vă cereţi 
public scuze - amândoi - când veţi gusta din creaţia mea. 
Acum, cel mai bine ar fi să mergeţi toţi în salon, în timp ce 
Kate se duce să îmbrace ceva mai potrivit. 

După care Ben se întoarse în bucătărie, iar Kate urcă 
repede scările până în camera ei. Se-ntreba dacă nu cumva se 
folosea de ea pentru a o face geloasă pe Kim; după privirea 
acesteia, se părea că, dacă într-adevăr acesta era scopul lui, 
strategia îi reuşise pe deplin. 

Alese o rochie lungă stil caftan, culoarea piersicii, o 
nuanţă care-i punea în valoare tenul şi, deşi cu o croială 
simplă, aceasta lăsa să i se intuiască şi să i se vadă liniile 
trupului într-un fel de senzualitate subtilă. 

- Hmm, superb. şopti Ben plin de admiraţie când o văzu 
coborând şi, luând-o de mână, o conduse în salon. 

Plăcerea pe care Kate o simţea era atât de mare, încât nici 
măcar faptul că Ben repetă gestul după câteva minute, când o 
conduse şi pe Kim, nu reuşi s-o tulbure. Ceva se schimbase în 
relaţia ei cu Ben şi, deşi nu-şi dădea bine seama ce anume, 
categoric o încânta. 

De data aceasta, şi Ben se îmbrăcase elegant, cu o haină 
de seară albă, pantaloni de culoare închisă şi papion. 

Meniul a fost excelent, spre încântarea tuturor, atrăgând 

laude culminând cu remarca lui Robyn că "Ben va fi, cândva, o 
soţie minunată”. 

- Numai să nu vă aşteptaţi să spăl vasele tot eu; maeştrii 
bucătari nu fac niciodată aşa ceva, mai ales într-o casă unde 
sunt atâtea femei. 

- Robyn e exclusă, interveni Kim. Doar e sărbătorita. 
Aşadar, nu mai rămâne decât Kate ... exceptând cazul în care 
o voi ajuta şi eu. 

- Kate a spălat vasele după masa de aseară a ajutat şi la 
pregătirea cinei, spuse în mod cu totul neaşteptat Ben. Aşa 
că, îmi pare rău, Kim, dar în seara aceasta, e rândul tău. la-o 
ca pe un antrenament pentru când te vei căsători. 

Kim se îngălbeni la faţă, dar, deşi la fel de surprinsă ca şi 
ea, Kate se simţi datoare să-i ia apărarea. 

- Nu fi ridicol, Ben. Doar nu voi lăsa un oaspete în casa 
mea să fie consemnat la bucătărie, aşa că n-o mai necăji! 
Dacă vrea să ajute, e binevenită, dar numai dacă vrea. 

Ben ridică din umeri, cu o privire greu de interpretat. 

- E casa ta, tu stabileşti regulile ... 

După care abandonă subiectul, dar dură câteva minute 
până se reveni la atmosfera de sărbătoare. Aceasta atinse 
apogeul când Ben aduse din bucătărie un tort de ciocolată 
uriaş, cu trei etaje, ornate cu o inimă din ciocolată rasă, cu 
inițialele lui Robyn şi Henry. 

- Nu se atinge nimeni de el până nu ne spuneţi data 
exactă a evenimentului; şi, vă avertizez că, dacă aveţi de 


gând să amânaţi prea mult, îl duc înapoi şi-l păstrez. 

Programarea căsătoriei pentru luna viitoare se dovedi 
satisfăcătoare, aşa că Ben tăie tortul şi toastă. 

Abia în timp ce-şi beau cafeau şi lichiorul, în salon, Ben 
lansă atacul asupra planurilor lui Kate. 

- Cred că trebuie să-ţi amâni puţin planurile în legătură cu 
găsirea unui serviciu până spre iulie, spuse el pe un ton 
indiferent. Va trebui să aibă cineva grijă de mine şi de Bill în 
timp ce ei sunt plecaţi în luna de miere. 

Primul impuls a fost să protesteze, dar o privire din partea 
tatălui ei o făcu să se răzgândească. 

- Să înţeleg că se aplică regula referitoare la gătit şi spălat 
vasele? Dacă, da, accept. 

- Găteşti atât de bine, încât voi fi bucuros să spăl vasele 
după tine. Si... am şi o idee în ceea ce priveşte serviciul tău, 
dar va mai dura puţin . de fapt, cam atât cât vei mai sta aici. 

- Poate că e mai bine să mă ocup eu însămi de asta. 

- Ceea ce-ţi ofer eu e mai bun decât orice ai găsi tu. 

Si, cu o încăpățânare înnebunitoare, refuză să mai dea 
vreun indiciu referitor la ceea ce punea la cale. 

In tot restul serii se menţinu aceeaşi atmosferă de 
sărbătoare. Ben puse muzică şi ţinu neapărat să dea el tonul, 
invitând-o pe Kate la dans. 

Plutind în braţele lui în acordurile unui vals, Kate trăia un 
chin dulce pe care l-ar fi dorit prelungit la nesfârşit. Când, 
totuşi, muzica se opri, tatăl ei o invită la dans; era o melodie 
mai rapidă, astfel că abia reuşi s-o zărească, în vârtejul 


piruetelor, pe Kim în braţele lui Ben, acolo de unde abia se 

desprinsese ea. Kate dansă şi cu ceilalţi bărbaţi şi constată cu 
surprindere că Bill era un partener deosebit de grațios, pe 
când Ken Lee, pe cât de plăcut în conversaţie, pe atât era de 
stângaci la dans. 

Totuşi, la prima ocazie, Kate se retrase discret în 
bucătărie şi începu să spele vasele, deşi nu erau decât 
farfuriile de la cină, pentru că Ben spălase toate ustensilele şi 
cratiţele de care se folosise la gătit. Aproape terminase când 
apăru şi Kim, cu o sclipire de răutate în privire. 

- Aha! Trebuia să-mi închipui că ai să faci asta. Acum 
Ben.. .ton va crede că am procedat intenţionat aşa, ca să evit 
să te ajut şi să apar într-o lumină proastă în faţa lui. Ei, şi-aşa 
nu contează; genul acesta de treburi casnice oricum nu te vor 
ajuta să-l atragi pe Ben. ton în cursă ca să se însoare cu tine. 
Are nevoie de altceva de la o femeie . şi nu cred că reprezinţi 
o posibilă ameninţare în această privinţă. 

Fără să mai aştepte un răspuns, Kim dispăru din 
bucătărie, lăsând-o pe Kate complet zăpăcită. 

Dacă ar fi fost să cedeze primului impuls, aceasta s-ar fi 
dus s-o pocnească imediat, dar îşi dădu seama că este mai 
bine s-o ignore, fie doar din mândrie. Era şi-aşa destul de rău 
că-l iubea pe Ben, nu-i mai trebuia să se coboare la nivelul lui 
Kim. Mai târziu, în timp ce stătea în pat înnebunită de ropotul 
ploii, se gândi încă o dată că e o nebunie să lucreze pentru 
Ben şi că ar trebui să-ncerce să-şi găsească singură un 
serviciu, chiar dacă tatăl ei se va supăra. Incă nu ajunsese la 


nicio concluzie când, într-un târziu, o cuprinse totuşi un somn 

adânc. 

A doua zi dimineaţă, ploaia continua cu aceeaşi 
înverşunare, transformând pământul într-o mlaştină în care 
fiecare pas devenise nesigur. 

- Avem probleme, anunţă Bill Campbell imediat ce Kate 
apăru în uşa bucătăriei. 

Bill şi Ben tocmai se dezbrăcau de hainele de ploaie 
îmbibate de apă, iar cizmele lor erau pline de noroi. 

- Ce s-a întâmplat? întrebă ea, îngrijorată de figurile lor 
sumbre. 

- Mai întâi, cafeaua, spuse Ben. Intre timp, te rog 
mobilizează-i pe toţi, pentru că vom avea nevoie de cât mai 
mult ajutor. 

Kate plecă fără să mai pună vreo întrebare şi, când 
cafeaua a fost gata, veniseră toţi în bucătărie. Erau îmbrăcaţi 
în haine de lucru - blugi şi tricouri - cu excepţia lui Kim, care 
apăruse cu o cămaşă de noapte scurtă şi vaporoasă şi un 
halat cam în acelaşi stil, care mai mult îi scotea în evidenţă, 
decât să-i acopere conturul trupului. 

- Pentru Dumnezeu, Kim, du-te şi pune pe tine ceva mai 
util! Ar fi caraghios să alergi îmbrăcată aşa printre ţarcurile cu 
animale, în noroiul din curte, spuse exasperat Ben. 

- N-am nimic mai potrivit. 

- Robyn, încearcă să găseşti ceva de la tine să-i dai ... 
şi, grăbeşte-te, nu avem timp de pierdut. Din cauza ploii s-a 
făcut o viroagă şi a căzut gardul pe o porţiune mare de teren. 
Cerbii din padocul din spate au intrat în cel alăturat şi, dacă 


140 SUSAN DOYLE 


nu-i separăm în cel mai scurt timp, va ieşi o bătaie 
îngrozitoare pentru ciute. Va trebui să dirijăm turma de cerbi 
în padocul numărul cinci, chiar dacă va trebui să ne asumăm 
câteva riscuri, se adresă el în continuare celorlalţi bărbaţi, cu 
care încerca să stabilească strategia cea mai bună. Fetele 
trebuie să reuşească să manevreze porţile. 

- O să avem mult de furcă din cauza cerbului cu un singur 
corn, îi avertiză Henry. Va lovi nebuneşte în tot ce mişcă. 

- Nu avem încotro. Totuşi, am să iau şi puşca, deşi tare n- 
aş vrea să trebuiască să trag. 

Plecară în grup: o procesiune tristă, croindu-şi anevoie 
drum prin iarba îmbibată de apă şi noroi, până ajunseră în 
dreptul padocului unde un buştean gros distrusese gardul. 

- E vina mea, se plânse Bill Campbell, la revederea a 
acelui loc devastat. Am văzut copacul de-acum câteva zile şi 
am vrut să-l tai, dar nu mai ştiu ce-a intervenit, am amânat pe 
moment, apoi am uitat. 

- N-are rost să te învinuieşti. Si eu l-am văzut, tot aşa cum 
presupun că şi Henry. Problema este acum să reparăm gardul 
şi să separăm cerbii. 

Cu ajutorul tuturor, reuşiră să repare provizoriu gardul, 
atât cât să reziste până când vremea avea să le îngăduie să 
intre cu utilaje şi să definitiveze lucrarea. Dar aceasta fusese 
partea uşoară. 

Cerbul uriaş cu un corn, care până în dimineaţa aceea 
dusese o existenţă cât se poate de plăcută, închis în padoc cu 
un harem de ciute şi doar un alt căprior tânăr, era deja agitat 

din cauza invaziei celorlalţi cerbi, care deja îşi disputau 
haremul atribuit lui. 

Robyn era la post la una din porţi, prin care se ajungea, de 
pe potecile pe care se circula în mod curent, la un padoc care 
fusese dezafectat, iar Kate şi Kim erau la poarta din cealaltă 
extremă, prin care se ajungea la padocul de unde cerbii 
plecaseră iniţial. 

- Este foarte posibil să iasă cerbul cel bătrân cu haremul 
de ciute, nu turma de cerbi tineri, spuse Ben, dar important 
este să se separe cele două grupuri. 

Kate încuviinţă din cap, sperând să nu i se citească pe 
chip frica; îi era încă proaspătă în minte amintirea cerbului 
furios care era să-şi înfigă în ea coarnele, dacă n-ar fi ferit-o 
Ben. 

Incercă să-şi controleze tremurul când cei patru bărbaţi 
intrară în padoc, fiecare înarmat preventiv cu o bâtă. Păşind 
încet, cu grijă să nu sperie cerbii adunaţi în grup compact într- 
o margine, aceştia începuseră deja să-i atragă spre poarta la 
care era postată Robyn, când, deodată, bătrânul cerb căruia 
nu-i plăcea amestecul oamenilor în treburile ce priveau strict 
specia lui, le dejucă planurile. Căpriorii se-ntoarseră din drum 
şi, în loc să-şi continue drumul spre poartă, o luară în direcţie 
opusă. Prima partidă era pierdută în favoarea cerbilor. 

Urmând instrucţiunile lui Ben, cei trei bărbaţi reluară 
ofensiva, încercând acum să ghideze cerbii spre cealaltă 
poartă, care era acum mai aproape de ei, cea la care se afla 
Kate. Aceasta rămase nemişcată cât timp cerbii trecură la 

câţiva centimetri de ea. Chiar dacă se mai oprea câte unul, cu 
un răget înfricoşător, acţiunea reuşise: trecuseră pe rând de 
poartă şi păreau acum uşor de direcționat spre padocul liber. 
Când trecu pe lângă ea, înainte de a se strecura şi el pe 
poarta pe care era pregătită s-o închidă imediat, îi zâmbi 
mulţumit, ridicând degetul mare în semn de victorie. De- 
acum, cerbii îşi urmau drumul spre padocul de tranzit din 
dreptul lui Kim şi părea doar o chestiune de scurt timp până 
când aveau să fie închişi acolo. 

Răsuflând uşurată, Kate închise bine poarta, cu mişcări 
încă rigide, după atâta timp de stat nemişcată, în tensiune. 
Ceilalţi bărbaţi se întorceau pe lângă padoc, spre poarta de la 
extremitatea cealaltă, unde era Robyn. Ei aveau s-o ia pe un 
drum ocolit, iar ea avea să-l aştepte pe Ben, pentru a veni 
împreună cu el. Abia terminase de pus lanţul cu lacăt, când 
auzi, destul de confuz, un țipăt. 

Cerbii! Era clar că fuseseră speriaţi de o mişcare 
necontrolată a lui Kim, şi acum veneau, ca o masă diformă 
care se-ndrepta ameninţător spre ea, în ropot de copite. lar în 
faţa lor, Ben, care urla ceva adresându-i-se ei, ceva ce ea nu 
reuşea să audă, în schimb, mimica lui era cât se putea de 
sugestivă: Sus, urcă sus pe poartă, repede, repede! 

Kate făcu semn cu mâna că înţelesese, apoi se prinse de 
primul stâlp de poartă care-i ieşi în cale. Chiar şi aşa, tot reuşi 
să vadă cum un cerb îl ajunse pe Ben şi, cu copitele ridicate, 
se repezi asupra lui, făcându-l una cu pământul, urmând ca şi 


ceilalţi să treacă peste el. Kate scoase un țipăt sfâşietor, iar 


ÎN SFÂRŞIT ACASĂ 143 


animalele, dezorientate, se opriră din goană, învârtindu-se pe 
loc, ezitând între ea şi Ben. 

Teama - mai mult pentru Ben, decât pentru ea - îi dădu 
aripi. Fără să mai ţină cont de nimic, se năpusti spre locul 
unde căzuse Ben, trecând atât de aproape de ei încât aproape 
că le simţea răsuflarea fierbinte. 

Ben zăcea în stare de inconştienţă şi din frunte i se 
prelingea un firicel de sânge. Kate luă bâta căzută lângă el, 
dar cerbii se potoliseră de-acum şi o priveau liniştiţi. In 
depărtare recunoscu siluetele celorlalţi alergând, însă ştia că 
avea să mai dureze ceva timp până când să ajungă la ea; 
între timp, în orice moment cerbii puteau deveni din nou 
agresivi, aşa că trebuia să plece, pentru orice eventualitate, 
din calea lor. Dar unde? Privi înnebunită în jur; se afla la limita 
unui padoc, la intersecţia cu un coridor de trecere, aşadar 
trebuia să fie şi o poartă. O văzu, într-adevăr, la câţiva metri 
în spatele ei. Incercă, disperată, să-şi aducă aminte ce era în 
padoc, doar trecuse de-atâtea ori pe-acolo . da, căpriori 
- era absolut sigură. Cum aceştia nu erau încă în rut, nu 
puteau fi periculoşi - acolo trebuia să ajungă neapărat, şi încă 
repede. Incercă să-l târască pe Ben, dar era atât de greu, iar 
mâinile îi alunecau pe haina lui de ploaie; până la urmă, îşi 
înfipse mâinile în gulerul hainei şi, deşi simţea cum i se rup 
unghiile din cauza greutăţii acelui trup inert pe care încerca 
să-l urnească, nu şi le mai descleştă şi, încet, greoi, 
centimetru cu centimetru, reuşi să-l aducă până în dreptul 
porţii; o deschise cu mâinile tremurânde, apoi îl trase 

înăuntrul padocului. Dumnezeule, ce greu era! li ridică 
picioarele, căci era doar pe trei sferturi înăuntru, apoi închise 
repede poarta în urma ei. Acum putea, în sfârşit, să se ocupe 
de el. Aproape că se prăbuşi deasupra lui şi, sfâşiind bucăţi 
mari din cămaşă pentru a face feşe cu care să-i şteargă faţa; 
aproape că era şi mai rău - de sub sângele amestecat cu 
noroi, ieşiră la iveală o tăietură mare pe frunte şi alta, lângă 
creştet, care nu se oprea din sângerare. 

- Ah, Ben, te rog nu muri! Te rog, dragostea mea! îi 
tampona îngrozită rana aceea oribilă din care parcă i se 
scurgea chiar viaţa, apoi îi ridică uşor capul în poală, uitându- 
se cuprinsă de panică în jur, părându-i-se pur şi simplu o 
veşnicie până la venirea celorlalţi. Ah, Dumnezeule, nu muri, 
Ben, nu muri... 

Cu ruga ei se împleteau cuvinte de dragoste - acele 
cuvinte care se revărsau acum ca un torent, dând glas iubirii 
de care sufletul îi era atât de plin. 

în sfârşit, apăru tatăl ei, apoi imediat Robyn - o Robyn 
diferită de cea pe care o ştia: o femeie cu trăsături dure, care, 
după ce-l rugă pe Henry s-o ţină puţin deoparte pe ea, se 
aplecă asupra lui Ben şi-l examină cu profesionalism. 

- Linişteşte-te, Kate, îi şopti tatăl ei. Bill trebuie să 
sosească dintr-o clipă în alta cu camioneta şi-l va duce imediat 
la spital. 

Ca prin minune, abia termină de vorbit şi aşa se şi 
întâmplă. Bill şi Ken Lee îl aşezară pe Ben pe o targă 
improvizată, pentru a-l putea transporta până la maşină. Kate 

se smulse din braţele tatălui ei pentru a urca în maşină alături 
de Ben, pentru a-i ţine capul în braţe, a-l ocroti cu dragostea 
ei. 

Robyn preluă controlul, dând ordine ca un sergent major: 

- Bill, tu vei conduce, iar, tu, Henry, mergi cu el pentru că 
ştii drumul. Ken, du-te s-o cauţi pe isteaţa de sora ta şi du-o 
acasă. Eu voi merge cu ei cu maşina până ieşim de pe teren şi 
ne întâlnim în faţa casei. Kate, ai grijă de Ben. Cred că e lovit 
rău şi m-aş mira să nu aibă şi câteva coaste rupte. 

Drumul a fost un coşmar. Maşina derapa, înaintând cu 
greu pe drumul desfundat din cauza ploii, iar Ben, Ben alei, 
murea; deşi respira şi inima îi bătea încă, rănile îi sângerau 
continuu, iar ea avea mâinile şi hainele pline de sânge. Păru o 
veşnicie până ajunseră la drumul asfaltat, apoi încă o veşnicie 
până la spital, în Nambour. 

Odată acolo, medicii îl preluară imediat pe Ben, iar o 
asistentă o conduse pe Kate la o sală de baie unde o ajută să 
se spele pe mâini, pe faţă şi să-şi curețe cât de cât hainele. 

Când Kate reveni în sala de aşteptare, îi găsi pe Bill şi pe 
tatăl ei aşezaţi pe o canapea, dând dovadă de o răbdare 
înnebunitoare. Ea nu reuşea să stea liniştită; se ridica, se 
plimba în lungul şi în latul încăperii, se aşeza din nou, tresărea 
la fiecare pas de pe coridor când se apropia cineva în halat 
alb. Era cu nervii atât de încordaţi şi atât de măcinată de 
groaza că Ben ar putea muri, sau ar rămâne mutilat pe viaţă, 
încât, în momentul în care veni un medic mai în vârstă, cu o 


figură blajină, nu mai era în stare să-i înţeleagă cuvintele, aşa 

că acesta se adresă lui Henry. 

- Nu e nimic grav; nişte tăieturi urâte, câteva coaste 
fisurate şi este foarte rău lovit - de aceea îl mai ţinem la spital 
câteva zile, ca să fim siguri că e în afara oricărui pericol. Poate 
fi vizitat . nu chiar de mâine . să spunem, de poimâine. 

Kate răsuflă uşurată, dar în momentul acela simţi că 
genunchii îi cedează şi, dacă Bill nu s-ar fi grăbit s-o prindă, cu 
siguranţă s-ar fi prăbuşit. Totul începu să se învârtească în 
jurul ei, din ce în ce mai repede, iar imaginile, tulburi, îşi 
amestecau contururile. Bill o aşeză pe un scaun şi medicul 
veni imediat lângă ea s-o examineze. 

- Este efectul şocului. Vă voi da un sedativ pentru ea, dar 
nu i-l daţi decât când ajungeţi acasă, pentru că, după ce-l va 
lua, va dormi mult. Ea e Kim? 

Nu distinse răspunsul tatălui ei, dar, în ciuda vuietului din 
urechi, îl auzi pe medic continuând: 


- „.. în delirul lui, menţionase numele Kim ... 


Capitolul 9 

Kim! Cuvântul umplu încăperea ca un bubuit de tun, apoi 
reverberă dureros în urechi şi de acolo, în suflet. Kate se 
strânse în ea însăşi, încercând zadarnic să se pună la adăpost. 
Simţea un gol imens pe care nici chiar lacrimile nu-l puteau 
umple, şi un frig îngrozitor. 

Deşi o înfăşurară într-o pătură, Kate tremură tot drumul 
spre casă. Acolo, o preluă Robyn, care o forţă să facă un duş 
fierbinte, să înghită cât mai multă supă fierbinte, să ia 
sedativul şi să se întindă în pat, după care o înveli cu câteva 
plăpumi şi pături şi aşteptă până când, tremurând din ce în ce 
mai puţin, adormi. 

Când se trezi, Kate nu mai simţea frigul acela îngrozitor, 
dar golul dinăuntrul ei o chinuia la fel de mult. Robyn, draga 
de Robyn, era tot lângă ea. li făcu un ceai fierbinte, îi mai 
dădu un sedativ şi Kate dormi până dimineaţă, când se trezi 
cu aceeaşi senzaţie de gol şi frig interior. 

Henry era îngrijorat de modul cum arăta şi de starea ei de 
neobişnuită apatie, dar Robyn susţinea că e vorba doar de 
efectul şocului prin care trecuse şi telefonă imediat la spital, 
punând-o să asculte discuţia cu medicul: Ben se simţea bine, 
loviturile erau mai puţin grave decât se crezuse şi, începând 
din ziua următoare, putea fi vizitat. 

Kate ascultă şi încuviinţă din cap. Era foarte bine ... pentru 
Kim. Era mâhnită, nu furioasă. Dacă Ben, Ben al ei, era mai 


fericit alături de acea superbă păpuşă exotică, atunci ea 

trebuia să cedeze. Atât timp cât el era fericit şi sănătos, nu 
mai avea importanţă ce se întâmpla cu ea. 

Când fraţii Lee veniră să-şi ia rămas-bun, dând de înţeles 
că se mutau la Nambour ca să fie aproape de Ben, Kate rosti 
mecanic banalităţile uzuale, aproape fără să ştie ce i se spune 
şi ce răspunde; la prânz, abia gustă din mâncare, după care 
spuse că nu se simte bine şi merse să se culce; la cină veni în 
halat şi papuci, mâncă puţin din ceea ce i se puse în faţă, fără 
să-i pese nici ce era, nici ce gust avea, apoi merse din nou să 
se culce. 

Nu vroia decât să doarmă - era unicul ei refugiu din faţa 
realităţii. 

A doua zi dimineaţă se trezi fără nicio plăcere, ba chiar 
gândindu-se cu groază că toţi vor merge la Ben. Nu, nu numai 
că n-avea niciun rost să meargă, dar nu trebuia să se întâmple 
aşa ceva. 

Plecă în control, ca în fiecare dimineaţă, dar, când se- 
ntâlni cu Bill, care făcuse deja o jumătate de tur, îl lăsă pe el 
să continue, fiindu-i mult prea greu să treacă prin acele locuri 
încărcate de 
amintiri atât de proaspete şi de dureroase. 

Aşa cum se aşteptase, mergeau toţi la Ben. Intenţionau să 
ia masa în oraş şi să nu se întoarcă decât după-amiază. 
Pretextă o răceală, fără s-o mai intereseze dacă scuza era 
plauzibilă sau nu. 

- Asta i-ar mai trebui, să ia răceala de la mine. 


Robyn o privi sceptic, deschise gura ca şi cum ar fi 

intenţionat să protesteze, apoi se răzgândi brusc. 

- Ai dreptate, Kate. Atunci, am să-l sărut din partea ta. 

La naiba cu tine, Robyn! Cuvintele astea nevinovate ale 
tale - dacă sunt într-adevăr nevinovate - taie ca o lamă de 
cuţit. 

- Transmite-i complimente din partea mea. 

Spre seară, când îi auzi întorcându-se, Kate se prefăcu că 
doarme, ca un copil care încearcă să scape astfel de 
pedeapsă. Dar, după cum vorbeau, ştia că Ben se va face bine 
şi că nu vor fi complicaţii. 

Dimineaţă, când cobori la micul dejun, obosită şi trasă la 
faţă, constată că nici ceilalţi nu erau prea veseli, dar, înainte 
de a merge fiecare la treaba lui, hotărâră să aştepte până a 
doua zi să-l viziteze pe Ben, ca să poată veni şi ea cu ei. Se 
arătă de acord, deşi n-avea nicio intenţie să se ţină de cuvânt, 
dar sperând că, până atunci, îi va veni o idee şi va inventa o 
scuză. Nu suporta ideea de a fi nevoită să-l vadă acolo, în 
camera de spital, alături de Kim, îndrăgostiţi unul de celălalt. 
Măcar la fermă, când avea să vină, o va găsi mai pregătită. Se 
simţi din nou, după atât timp, copleşită de sentimentul 
vinovăţiei şi considera că îşi primea pedeapsa care i se 
cuvenea pierzând acea dragoste adevărată pe care în sfârşit o 
găsise. 

încă nu o găsise nicio portiţă de scăpare a doua zi când 
Robyn o abordă direct, chiar fără menajamente. 

- Presupun că şi azi vei vrea să rămâi acasă. Te-ai gândit 


la o scuză? 

-Ăă. nu ştiu ... 

- Sunt cam multe lucruri pe care nu le ştii. Mai devreme 
sau mai târziu, va trebui să te întâlneşti cu el, sau nici la asta 
nu te-ai gândit? 

- Nu prea... 

- Fireşte. Si asta, desigur, pentru că eşti îndrăgostită 
nebuneşte de el, iar el nu te iubeşte şi vei muri din cauza 
acestei traume, comentă Robyn cu sarcasm. Kate, te porţi ca 
o şcolăriţă de cincisprezece ani. Nu ştiu cum îţi închipui că poţi 
măcar atrage un bărbat ca Ben cu un astfel de comportament, 
ca să nu mai vorbim, să-l faci să se îndrăgostească de tine! 
Nu-mi place deloc că trebuie să-ţi vorbesc aşa, iar tu probabil 
mă vei urî, dar trebuie s-o fac, pentru binele tău. Maturizează- 
te! Maturizează-te! Nu poţi trăi în trecut şi nu e vina lui Ben că 
soţul tău a fost un ticălos. De asemenea, nu poţi trăi toată 
viaţa cu sentimentul ăsta prostesc de vinovăţie. 

- Dar... 

- Niciun "dar". Ai douăzeci şi şase de ani şi de câteva zile 
nu faci decât să plângi ca un copil de doi ani. Eu, personal, m- 
am săturat, tatăl tău s-a săturat şi, dac-ar fi şi Ben aici, precis 
că ar fi fost dezgustat. Pentru numele lui Dumnezeu, Kate, 
adună-te şi poartă-te cum trebuie până nu mă înfurii. 

Dure, cuvintele lui Robyn reuşiră să ajungă acolo unde 
blândeţea n-ar fi declanşat nicio reacţie. Căzând ca o palmă 
care sfărâmase o faţadă cu rolul de ecran protector, parcă ar 
fi lăsat cale liberă realităţii să pătrundă. 

- Ai dreptate, sigur că da şi îmi cer scuze, dar... 

- Dar e foarte dureros şi cel mai simplu e să te ascunzi. 
(tiu, Kate, şi eu am trecut prin aşa ceva de câteva ori, dar tot 
ce poţi face este să păstrezi aparențele şi să mergi mai 
departe, crede-mă. mai ales că sunt atâtea persoane 
implicate care ţin mult la voi amândoi. 

- Bine, de acord. 

- Aşadar, nu mai discutăm despre asta. Mai bine facem 
planuri pentru meniul cu care să-l aşteptăm când se-ntoarce 
acasă şi să sperăm că nu va mai dura mult. Cred că vom afla 
azi. 

Puțin mai târziu, în camera ei, Kate încerca să se decidă 
ce să îmbrace pentru vizita la spital, când telefonul sună şi, 
după câteva minute, Robyn îi bătu la uşă. 

- Se pare că mai ai un răgaz. A telefonat chiar Ben. II 
externează azi, dar a intervenit ceva în Brisbane şi Ken Lee îl 
va duce acolo cu maşina. N-a avut timp să explice, dar se pare 
că va trebui să mai amânăm puţin cina festivă. 

- Imi imaginez ce-l reţine în Brisbane. 

Kate încercă să păstreze o voce calmă, dar nu reuşi să 
ducă fraza până la capăt şi să rostească numele lui Kim şi, din 
fericire, nici Robyn nu puse nicio întrebare. 

- Ei, nu mă deranjează. Principalul e că acum se simte 
bine. Şi, cum în ultima vreme n-am făcut altceva decât să 
pregătim mese festive, astă-seară voi rămâne acasă şi voi 
mânca spaghete, iar dacă lui Bill nu-i convine, e liber să se 
plângă conducerii. De fapt, cred că ar trebui să-i lăsăm pe 
Henry şi pe Bill să se descurce singuri, doar sunt în stare. Vino 

la mine să mâncăm împreună, dacă-ţi face plăcere. 

- Cred că ar fi mai normal să vină tata, iar eu voi rămâne 
aici şi voi găti pentru Bill, ca de obicei. Nu e prea plăcut ca o 
poveste de dragoste frumoasă să se desfăşoare în compania 
unui frate burlac şi a unei fiice zăpăcite. 

- Ne descurcăm, dar ideea ta nu e rea. 

La prânz, Bill spuse că vrea să vadă un film în oraş, aşa că 
urma să plece devreme şi să mănânce în oraş. Henry se arătă 
încântat de ideea unei cine cu spaghete împreună cu 
logodnica lui, iar Kate, bineînţeles, se pregătea să petreacă 
seara singură. 

Deocamdată, era o zi atât de frumoasă, cu mult soare, 
încât Kate se gândi că nimic n-ar fi fost mai potrivit decât să 
facă o plimbare până la mica ei lagună. După confruntarea cu 
Robyn, simţea că-şi limpezise mintea; sigur că o durea că-l 
pierduse pe Ben şi că acesta o iubea pe Kim, dar, cel puţin, 
acum se simţea în stare să facă faţă situaţiei. Era conştientă 
că nu avea să-i fie uşor, dar nici imposibil. 

Pentru moment, încerca doar să se bucure de frumuseţea 
acelui loc pe care se obişnuise să-l considere al ei. Era atât de 
multă linişte, încât se simţea ca într-un paradis, la adăpost de 
orice neplăcere. 

înotă în apa rece, apoi se uscă la soare, pe stâncă, 
lăsându-se îmbrăţişată de razele fierbinţi. 

- Pare foarte plăcut. Aş veni şi eu. 

Vocea lui Ben, de pe malul celălalt, o trezi brusc din 


visare. Surprinsă, jenată, se rostogoli de pe stâncă înapoi în 

apă, unde părea să fie mai în siguranţă. 

- Te-am speriat?! Imi pare rău, spuse el cu un zâmbet ce 
arăta exact contrariul. 

- Pleacă de-aici! 

In ciuda şocului avut la vederea lui, Kate nu se putu opri 
să nu se-ntrebe cum reuşise să ajungă acolo. Avea capul 
bandajat şi, după cum se sprijinea într-un baston lung, părea 
să aibă dureri. 

- Cum te simţi? 

- Mă doare numai când râd, dar nu mi s-a întâmplat prea 
des în ultima vreme. O să răceşti dacă mai stai mult în apa 
aceea rece. De ce nu ieşi, ca să stai pe stâncă, la soare? 

- Ştii foarte bine de ce. Ce e cu tine - ce faci aici? 

- Te priveam şi-mi făcea plăcere - un medicament 
extraordinar pentru un convalescent. De ce nu ieşi din apă? 
Sau. nu-ţi place să te privesc? 

- Sigur că nu, minţi ea. 

- Mai devreme sau mai târziu, tot vei ieşi. Am tot timpul 
din lume să aştept. Işi aprinse o ţigară. Vrei şi tu? 

- Mai degrabă aş vrea hainele şi ... să fiu lăsată singură, în 
intimitatea mea. 

- Imi pare rău, dar momentan, nu ofer decât ţigări. Aş 
putea să ţi-o aduc chiar eu. 

- In niciun caz. Trebuia să fii încă în spital. Ai înnebunit?! 

- Nu e exclus. Cred că e din cauza loviturii; tot aud voci. 

Voci! Kate avu un frison, dar nu din cauza apei reci. Cum 
de 

fusese externat dacă auzea voci? 

- Ar trebui să stai în pat. 

- E plictisitor; n-ai cu cine să discuţi, n-ai ce să faci. 

- Cred că lovitura la cap ţi-a făcut mult mai rău decât îţi 
închipui. Ai venit pe jos de-acasă? 

- Sigur că nu. Nu sunt chiar atât de nebun. Am venit cu 
maşina. 

- Bine, dar de ce? 

- Eu ştiu, poate speram să găsesc o nimfă stând la soare 
pe o stâncă - nimfele sunt un medicament excelent. Sau... 
poate că am avut chef să fac o baie. Ce-ar fi să intru şi eu în 
apă? 

- în niciun caz! 

Era acum îngrijorată pentru el, nu pentru ea. Cum să intre 
în apa aceea rece, după tot ce păţise?! 

- Atunci, ieşi tu din apă. E o senzaţie foarte neplăcută să 
discuţi cu un cap care pluteşte. 

- Nu fi ridicol! 

- Bine .... 

Se ridică de pe stânca pe care se aşezase şi-ncepu să-şi 
descheie cămaşa, lăsând să se vadă faşa din jurul coastelor 
fisurate. 

- Nu! strigă ea, îngrozită. îţi vei uda bandajul. 

- Atunci, ieşi tu! 

- Nu! 

- Doar nu te temi de-un biet om cu capul bandajat şi cu 


coastele fisurate. 

- Mă tem pentru ce-ai putea păţi tu, isteţule! 

- Hmm.... Dacă ai fi fost chiar atât de îngrijorată, ai fi venit 
la spital să mă vezi. 

- N-am putut ... Am fost răcită. Incetează! strigă ea 
exasperată, văzându-l cum continuă să se dezbrace. 

- Nu te cred. Dacă într-adevăr ai fi fost răcită, înseamnă că 
ai face acum o prostie mai mare decât cea pe care intenţionez 
eu s-o fac, stând în apa asta rece. 

- N-aş fi nevoită să stau în apă, dacă ai pleca şi m-ai lăsa 
să mă îmbrac. 

- E bine şi cald, aici la soare. Gândeşte-te că e o terapie 
pentru un om bolnav. 

- Chiar eşti bolnav, spuse ea printre dinţi, mai mult pentru 
sine. 

- Ce-ai zis? 

- Nimic. 

- Chiar dacă n-ai spus, ai gândit. Spune-mi! 

- Nu vreau. 

- Ba da, îmi vei spune! 

In timp ce vorbea, Ben îşi desfăcea cureaua de la 
pantaloni. 

- Incetează! Chiar eşti nebun? 

- Ce nebunie vezi tu în dorinţa mea nevinovată de a face 
baie cu o nimfă? Nu se iveşte prea des o asemenea ocazie. 

- Nu sunt nimfă şi nu vei intra în apă - îţi faci rău! 

- Nu înţeleg de ce te încăpăţânezi. Dacă vrei să nu-mi ud 


bandajele, ieşi tu din apă. 

- Asta este şantaj! 

- Bine... 

Ben se aşeză din nou ca să poată să-şi scoată cizmele, o 
grimasă de durere însoţindu-i fiecare aplecare. 

- Ben! încetează! Of, la naiba cu tine, ai fi în stare de orice 
ca să-ţi atingi scopul. 

- în sfârşit ai înţeles! 

- Te rog, Ben... 

- Tot nu mi-ai spus la ce te gândeai. 

între timp, Ben reuşise să-şi scoată cizmele, iar acum 
încerca să-şi scoată şosetele cu degetele de la picioare, ca să 
nu se mai aplece. 

-Mă gândeam că ai luat-o razna rău. Ce fel de pastile ţi-au 
dat la spital . Euforice, cumva? 

- Nu mai minţi. M-ai minţit de atâtea ori, încât m-am 
săturat. 

- Nu este adevărat! 

Kate spera ca tonul ei să fie suficient de indignat pentru a 
suna convingător. 

- Vezi?! Si acum mă minţi. Probabil îţi place să te joci cu 
focul. încerci să mă convingi că eşti o văduvă îndurerată, pe 
când nu eşti, încerci să mă convingi că nu te interesează 
persoana mea, când de fapt te interesează . Presupun că 
urmează să-mi spui că nu mă iubeşti. 

- Dumnezeule, ce îngâmfat eşti! Totuşi, evită să-l 
privească în ochi. Trebuia neapărat să găsească un mod de a 
schimba subiectul. Nu te-am mințit.. Am fost îndurerată şi . 

niciodată n-am negat existenţa unei atracţii între noi. 

- Pe naiba! Poate că erai îndurerată pentru tine, nu pentru 
nemernicul cu care ai fost căsătorită. Câteodată, aş vrea să fie 
încă în viaţă, ca să-l pot omori chiar eu! N-am văzut niciodată 
un astfel de caz de distrugere a personalităţii, cum a reuşit el 
asupra ta. Şi nici măcar nu vrei să recunoşti, ceea ce este şi 
mai rău. 

- Bine, bine, recunosc. Cu toate acestea, nu consider că ai 
dreptul să te plângi. Cel puţin Wayne a avut decenţa, dacă se 
poate numi aşa, de a aştepta până după căsătorie pentru a 
încerca să-mi conducă viaţa, pe când tu m-ai tratat de la bun 
început ca pe un fel de anexă la ferma pe care o administrezi. 

- Despre ce naiba vorbeşti?! 

- Ştii foarte bine, nu e nevoie să-ţi mai explic, ca să te 
simţi flatat în eul tău mărunt. 

- Eul meu n-are nimic meschin şi mă comport normal, cu 
excepţia cazului în care am de-a face cu o femeie care refuză 
să vorbească raţional şi mă minte întruna, fără motiv. 

- Nu te mint! 

- Atunci, de ce nu recunoşti că mă iubeşti? Ţi-e teamă să 
recunoşti acest lucru chiar şi faţă de tine însăţi? 

II privi suspicioasă printre gene, căutând cu disperare o 
soluţie. Chiar intenţiona s-o umilească, forţând-o să 
recunoască? 

- Şi dacă recunosc, mă laşi să ies de-aici şi să mă îmbrac? 
Mi s-a făcut frig. 

- Mă mai gândesc. 


158 SUSAN DOYLE 


Dincolo de expresia impenetrabilă de pe figura lui, în ochii 
lui verzi nu putea trece neobservată o sclipire de triumf. 

- Gândeşte-te până nu mai poţi. Mai bine îngheţ de frig 
decât să te las să mă umileşti, recunoscând ceva atât de 
stupid. N-ai decât să te ia naiba, Ben Croft! 

- Foarte bine, aşa va fi. 

Se ridică repede, dar în clipa următoare, spre groaza lui 
Kate, căzu la pământ chiar lângă stânca pe care stătuse. 

- Ben! Ah, Dumnezeule, Ben! 

Văzând că rămâne în continuare nemişcat, Kate ieşi 
imediat din apă şi alergă spre el, apoi îngenunche, cu ochii 
plini de lacrimi, pentru a-i atinge fruntea palidă. 

- Ah, Ben! 

Soapta se transformase în geamăt şi Kate tocmai vroia să- 
i ia pulsul, când îşi simţi mâna cuprinsă de degetele lui 
puternice şi, în aceeaşi clipă, talia înconjurată de braţul lui, 
după care urmă un sărut plin de pasiune căruia nu i se putu 
eschiva. Se simţi pierdută - trădată de inimă şi de trup - şi tot 
ce putu face era să-i răspundă într-o revărsare de dor şi iubire, 
până când îi simţi, în aceeaşi măsură în care îi auzi, geamătul 
de durere. 

- Poate că totuşi am ieşit prea devreme din spital ... 

- Te doare! 

- Cred că trebuie să fac o pauză. Oricum, n-aş vrea să te 
compromit. 

- Te-ai gândit cam târziu, şopti ea la urechea lui, 
înăbuşindu-şi râsul. Ca să nu mai spun că te-ai prefăcut, diavol 

ce eşti! 

- Principalul este că a funcţionat. E mai eficient să 
discutăm aşa, decât să ţipăm unul la celălalt de la distanţă. 

- Cam prea eficient. Si-acum, lasă-mă să mă ridic. 

- Nu înainte de a-mi da câteva răspunsuri, draga mea 
Kate. De data aceasta, sincere. Ai de gând să recunoşti că mă 
iubeşti, sau trebuie să-mi risc din nou bietele coaste ca să te 
determin să recunoşti. 

Era pe punctul să spună simplu, "Da", dar parcă un demon 
o opri. 

- Aş spune că răspunsul este evident, se eschivă ea. 

- Ai spus-o mai bine pe drumul spre spital. 

- Ai ... auzit? 

- Ihî... Cel puţin parţial, dar am crezut că visez, mai ales 
că apoi n-ai venit la spital. De ce n-ai venit, Kate? 

- Pentru că ... pentru că ... am crezut că doreai pe 
altcineva. Am auzit doctorul spunând că, în delirul tău, ai 
amintit de ... 

- De Kim. Ah, asta era! Era să mori din cauza prostiei ei! |- 
aş fi frânt gâtul dacă aş fi pus mâna pe ea! 

- Bine, dar. am crezut . N-a venit la spital, să te vadă? 
Doar de-asta au plecat de acasă. 

- Ba da, a venit! Şi-a vârât nasul pe uşă şi apoi a închis-o 
la loc cât mai repede, ca să n-o nimerească din plin carafa cu 
care am aruncat în ea. Draga mea Kate, ai fost geloasă, 
totuşi? Nu speram, deşi m-am străduit mult să reuşesc. 


- Dar. de ce? Doar nu. nu puteai să. 

- Să te iubesc? Sigur că te iubesc, prostuţo. Te iubeam de 
când încă nici nu veniseşi aici. 

Kate auzea, sau cel puţin i se părea că aude, dar nu putea 
crede. In plus, mângăâierile lui îi înceţoşau mintea, făcând ca 
orice altceva să devină lipsit de importanţă. 

- Cum aşa?! E imposibil .. 

- Deloc. M-am îndrăgostit de fotografia ta. Mai bine 
spus, de fotografiile tale... tatăl tău are destule şi l-am făcut 
să mi le arate pe toate, chiar şi pe cea de când aveai un an şi 
pozai nud pe o blăniţă de oaie. Si atunci arătai bine, dar te 
prefer acum. 

- Ben, încetează, nu mă pot concentra ... 

- Consideră că este un mod de comunicare fără cuvinte, 
şopti el lipindu-şi din nou buzele de ale ei, într-un sărut ce-o 
detaşa de timp şi spaţiu. Oh, fir-ar să fie, mai bine îmbracă-te. 
nu cred că bietele mele coaste pot rezista la ceea ce e foarte 
probabil că s-ar întâmpla dacă n-o faci imediat. 

- Abordare tipic masculină, râse ea. Faci tot posibilul să 
obţii ceea ce vrei, după care găseşti un pretext de a te 
eschiva, pentru că nu faci faţă situaţiei. 

- în orice caz, mai onorabil decât să pretind că mă doare 
capul. Te sfătuiesc, totuşi, să te grăbeşti, până nu uit de 
bunele mele intenţii. Nici nu mă uit, continuă el acoperindu-şi 
ochii cu braţul, cu condiţia, bineînţeles, să te grăbeşti. în 
definitiv, sunt un simplu om. 

Da, nu era decât un simplu om, dar o iubea - Kate încă nu 


putea crede. 

- Te-ai folosit într-adevăr de Kim doar ca să mă faci 
geloasă, sau .? 

- Sau a fost ceva între noi?! Nu, nu a fost şi nici nu va fi 
vreodată, deşi simt că ea ar fi dorit altfel. O cunosc de ani de 
zile, prin fratele ei, şi deşi este superbă - cred că nu poţi nega 
asta - este îngrozitor de egoistă şi de egocentrică. Sunt mult 
prea prudent ca să mă fi implicat vreodată în cea mai 
nevinovată relaţie cu ea. 

- Tu, prudent?! 

- Sigur că sunt prudent. Acum îţi pot spune că am fost 
foarte îngrijorat în privinţa ta; nu semănai deloc cu fata 
despre care tatăl tău îmi vorbise adesea. Nu ştiam ce să cred. 

- Te înţeleg. Am fost foarte răvăşită şi mereu în defensivă. 

- Nu-mi puteam da seama dacă într-adevăr erai 
îndurerată, ceea ce iar nu puteam înţelege, din câte îmi 
povestise tatăl tău despre ... mă rog, cum îl chema.. Apoi, m- 
am gândit că poate totuşi l-ai iubit, deşi a fost un ticălos. 

- Nu, nu l-am iubit. Imi dau seama că nu l-am iubit 
niciodată; a fost o nebunie, la început... Dacă mă gândesc 
bine, nici nu ştiu de ce am rămas cu el. Dacă n-ar fi murit, m- 
ar fi distrus total. 

- A murit în braţele unei târfe, rosti Ben printre dinţi, 
furios. Imi închipui ce-ai simţit când totul a fost dat la iveală în 
timpul anchetei. 

- Ai făcut ceva cercetări .... Incă nu-mi place ideea asta. 

- Atrebuit s-o fac. Se-ntâmplase ceva cu tine şi era clar că 
n-aveai de gând să-mi spui. Repet, sunt o persoană prudentă, 

aşa că am vrut neapărat să ştiu. 

- Totuşi, n-ai aflat totul. 

- Nu? 

Ben nu mai spuse altceva, ci o privi răbdător. Kate înghiţi 
cu greu, deoarece nu-i era uşor să vorbească, dar, odată ce 
începu, povesti totul. 

- In noaptea aceea ... în care Wayne a murit. m-am rugat 
tot timpul să moară. Incă mă mai rugam când a venit poliţia 
să mă anunţe . şi-atunci, m-am simţit îngrozitor de vinovată. 
Dorinţa mea era ca un mecanism de protecţie, nu însemna că- 
i doream cu adevărat moartea, dar iată că el chiar murise. Era 
ca şi cum l-aş fi omorât eu. Plângea la pieptul lui Ben, 
incapabilă să controleze şuvoiul lacrimilor, în timp ce el, fără 
să spună nimic, continua s-o mângâie, ridicând parcă o 
pavăză împotriva a tot ce era rău pe lume. 

- îmi pare rău. Ba nu, trebuia să vorbesc. Wayne, avea o 
fire dominantă şi se pricepea de minune să manipuleze şi să 
rănească oamenii - în special să mă rănească pe mine. 
Credeam că din cauza mea nu merge căsnicia noastră. 

- Aşa era? 

- Numai în parte, dar acum îmi dau seama că am 
contribuit mult la această stare de lucruri lăsându-l să mă 
domine . deşi relaţia noastră oricum nu putea fi salvată. Ah, 
Ben, tocmai din cauza acestei . acestei temeri de-a mai fi 
dominată mi-a fost atât de teamă să te las să te apropii de 
mine - îngrozitor de teamă. 


- Presupun că asta se-ntâmpla înainte de a-ţi da seama că 

sunt altfel decât fostul tău soţ, comentă el sec. 

- De la bun început am ştiut că eşti altfel - din prima seară, 
când mi-ai pregătit masa şi m-ai învelit ca pe un copil, la 
culcare. Numai că . ai o personalitate atât de puternică. 

- Din fericire, pentru că altfel te-aş fi pierdut. Acum, însă, 
aşa ceva este exclus: te-am prins şi n-am de gând să-ţi mai 
dau drumul 
- întocmai cum procedează cerbul acela bătrân cu haremul 
lui. 

- Cred că-mi place ideea . cu condiţia, însă, ca eu singură 
să fiu haremul - nu vreau să te împart cu nimeni. 

- Nici nu va fi cazul vreodată. Cât despre căsătorie, sper 
că nu te gândeşti la o nuntă dublă; sunt adeptul lucrului bine 
făcut, câte unul, nu toate odată. Aşadar, să-i lăsăm mai întâi 
pe tatăl tău şi pe Robyn - la vârsta lor, nu-şi prea permit 
amânări. 

- Dar noi putem să ne permitem? Mai ales dacă mai 
continui aşa .râse ea, ameţită de mângăâierile lui. 

Ben se aplecă, pentru a înlocui atingerea degetelor cu cea 
a buzelor, dar gestul îl făcu imediat să aibă o tresărire de 
durere. 

- Va trebui. Aş arăta îngrozitor în costum de mire şi cu 
bandajele astea. Ca să nu mai spun că ar putea fi 
inconveniente mult mai mari din cauza coastelor mele 
fisurate. 

- Ştiu şi eu . aş putea să spun că-ţi tai coarnele pentru 
piele.asta ar explica bandajele de la cap. 

- Nu fi obraznică, mormăi Ben, prefăcându-se furios. 

Se ridică şi încercă din nou să se aplece spre ea, pentru a 
o ajuta, dar efortul se dovedi zadarnic. Kate se ridică fără 
ajutorul lui, după care-l privi dând din cap compătimitor. 

- Poate că nici n-am să mă căsătoresc cu tine, până la 
urmă. Este cât se poate de evident că eşti un bătrân aproape 
neputincios. Presupun că bei ceai din piele de corn de cerb în 
fiecare dimineaţă, doar ca să ai forţa să te dai jos din pat. 

- Voi încerca să beau la masa festivă de la nuntă... să 
vedem dacă are efect. Ben râse, iar ochii lui străluceau de 
dragoste. 

- Dacă mă gândesc mai bine, cred totuşi că nu va fi 


nevoie. 


Sfârşit 


